മോഹന്‍ലാലിനെ വട്ടം കറക്കിയ മുദ്ദുഗവു സൂപ്പർഹിറ്റായതിന് പിന്നിൽ ഒരു കഥയുണ്ട്.. – Mohanlal Media Club\nമോഹന്‍ലാലിനെ വട്ടം കറക്കിയ മുദ്ദുഗവു സൂപ്പർഹിറ്റായതിന് പിന്നിൽ ഒരു കഥയുണ്ട്..\nചിത്രാഞ്ജലിയിൽ മിഥുനത്തിന്റെ ഫസ്റ്റ് പ്രിന്റ് കാണുകയാണ് പ്രിയൻ. അകത്തെ മുറിയിൽ കൈയിൽ കട്ടൻ ചായയുമായി മോഹൻലാലുണ്ട്. ഗോപാലകൃഷ്ണൻ പതുക്കെ മുറിയിലേയ്ക്ക് ചെന്നു. എന്താ അമ്പിയണ്ണാ… എന്തോ വിശേഷമുണ്ടല്ലോ.-ചായഗ്ലാസ് താഴെവച്ച് ലാലിന്റെ കുസൃതി നിറഞ്ഞ ചോദ്യം. എനിക്കൊരു കാര്യം പറയാനുണ്ടായിരുന്നു…മടിച്ചു മടിച്ച് പതുക്കെ പറഞ്ഞുതുടങ്ങി ഗോപാലകൃഷ്ണൻ. എന്തിനാണ് അമ്പിയണ്ണാ എന്നോടൊരു മുഖവുര. എന്താണ് കാര്യം.?-എഡിറ്റിങ് സമയത്തെ പതിവില്ലാത്ത വരവ് കണ്ട് ലാൽ. പതിവ് കുസൃതിക്കു പകരം കൗതുകം നിറഞ്ഞ മുഖവുമായി നിൽക്കുന്ന ലാലിനോട് ഗോപാലകൃഷ്ണൻ പറഞ്ഞു: എനിക്കൊരു ആഗ്രഹമുണ്ട്. ഒരു സിനിമ എടുത്താൽ കൊള്ളാമെന്നുണ്ട്. കുറേക്കാലമായില്ലെ. ഈ രംഗത്ത്. പലരും നിർബന്ധിക്കുന്നു. വിരോധമില്ലെങ്കിൽ… പറഞ്ഞുതീരാൻ കാത്തുനിന്നില്ല ലാൽ: അതിനെന്താ അണ്ണാ… നമുക്ക് ചെയ്യാലോ. അണ്ണൻ പ്രിയനുമായി സംസാരിച്ച് തീയതിയൊക്കെ നിശ്ചയിച്ചോളൂ, ഞാൻ റെഡി…\nമുറിയിൽ നിന്നിറങ്ങുമ്പോൾ കണ്ണുകൾ നിറഞ്ഞിരുന്നു ഗോപാലകൃഷ്ണന്റെ. ഓടരുതമ്മാവാ ആളറിയാം മുതൽ മിഥുനം വരെ അന്നോളമുള്ള പ്രിയദർശന്റെ സൂപ്പർഹിറ്റുകളെയെല്ലാം നിഴലും നിറങ്ങളും ചേർത്ത് വെട്ടിയൊതുക്കി സുന്ദരമാക്കിയ എഡിറ്റർ എൻ. ഗോപാലകൃഷ്ണൻ അങ്ങനെ പ്രിയന്റെ ഏറ്റവും വലിയ ഹിറ്റുകളിൽ ഒന്നിന്റെ നിർമാതാവായി. പ്രിയദർശന്റെ സ്ഥിരം എഡിറ്റർ എന്ന മേൽവിലാസത്തിന് പുറമെ പ്രിയന്റെ മാത്രമല്ല, മലയാളത്തിലെ തന്നെ എക്കാലത്തെയും വലിയ ഹിറ്റുകളിൽ ഒന്നിന്റെ, ഏറ്റവും മികച്ച കോമഡി ചിത്രങ്ങളിൽ ഒന്നിന്റെ നിർമാതാവ് എന്നൊരു മേൽവിലാസം കൂടിയായി സ്വതവേ ഗൗരവക്കാരനായ ഗോപാലകൃഷ്ണന്.\nവിരുന്നെത്തുന്നവർക്കെല്ലാം കണ്ണിമാങ്ങാ അച്ചാറിന്റെ രുചിയും സ്നേഹവും കൊണ്ട് വയറുനിറച്ചു വിളമ്പിക്കൊടുക്കുന്ന ഗോപാലകൃഷ്ണന്റെ തിരുവനന്തപുരം കോട്ടയ്ക്കകത്തെ ഇന്നും പേരിട്ടിട്ടില്ലാത്ത വീട്ടിൽ നിന്ന് 250 ദിവസം ഓടി ചരിത്രം കുറിച്ച തേന്മാവിൻ കൊമ്പത്ത് എന്നൊരു ഓൾടൈം ഹിറ്റ് മാത്രമല്ല, സിനിമയിലേയ്ക്ക് കയറിവന്നത്. അതിലും വലിയ ഹിറ്റായ ഒരു വാക്ക് കൂടിയാണ്. മാതൃഭാഷയായ ലിപിയില്ലാത്ത തുളുവിൽ നിന്ന് ഗോപാലകൃഷ്ണൻ സംഭാവന ചെയ്ത ആ വാക്കുവച്ചാണ് തേന്മാവിൻ കൊമ്പത്തിൽ ശോഭന മോഹൻലാലിനെ വട്ടം കറക്കുന്നത്. ഒടുവിൽ കാർത്തുമ്പി മാണിക്ക്യന്റെ നെഞ്ചിൽ കയറിപ്പറ്റി പൊല്ലാപ്പൊക്കെ ഉണ്ടാക്കുന്നത്. മുദ്ദുഗവു എന്ന ആ തുളു വാക്കില്ലാത്ത തേന്മാവിൻ കൊമ്പത്തിനെക്കുറിച്ച് ഇന്നോർക്കാനാവുമോ ആർക്കെങ്കിലും?.\nസിനിമയുടെ ചിത്രീകരണം നടക്കുമ്പോൾ ഒരു ദിവസം, അന്ന് പ്രിയന്റെ സംവിധാന സഹായിയായിരുന്ന മുരളി നാഗവള്ളി വീട്ടിൽ വന്നു പറഞ്ഞ കാര്യം ഇന്നും ഓർമയുണ്ട് ഗോപാലകൃഷ്ണന്റെ മകൻ അനിൽ കുമാറിന്. നിങ്ങളുടെ ഭാഷയെ ഞങ്ങൾ സിനമയിലെടുത്തുട്ടോ… എന്നാൽ വീട്ടിൽ കുട്ടികളെ ലാളിക്കാൻ ഉപയോഗിച്ചിരുന്ന ആ വാക്കു മാത്രമല്ല, മോഹൻലാലും ശോഭനയും നെടുമുടിയുമെല്ലാം മത്സരിച്ചഭിനയിച്ച തേന്മാവിൻ കൊമ്പത്തും ഇത്ര വലിയ ഹിറ്റാകുമെന്നും അന്ന് കരുതിയിരുന്നില്ലെന്ന് പറയുന്നു അനിൽ. മുദ്ദുഗവുവും ലേലു അല്ലുവും ടാസ്കിവിളിയുമെല്ലാം ഇന്നും നിറഞ്ഞോടുമ്പോൾ തേന്മാവിൻ കൊമ്പത്ത് തിയ്യറ്ററിൽ ഉത്സവമായി തകർത്തോടിയിട്ട് ഇരുപത്തിയഞ്ച് വർഷം കഴിഞ്ഞെന്ന് വിശ്വസിക്കാൻ പ്രയാസം. ഒരൊറ്റ സൂപ്പർഹിറ്റ് നിർമിക്കുകയും ഒരു ഡസനിലേറെ സൂപ്പർഹിറ്റുകൾ ചെറുപ്പക്കാരേക്കാൾ ചടുലമായ ഒഴുക്കോടെ എഡിറ്റ് ചെയ്യുകയും ചെയ്ത ഗോപാലകൃഷ്ണൻ അരങ്ങൊഴിഞ്ഞിട്ട് ഒരു പതിറ്റാണ്ട് കഴിഞ്ഞെങ്കിലും മകൻ അനിലിന്റെയും മൂന്ന് സഹോദരിമാരുടെയും മനസ്സിൽ ഇന്നും നിറഞ്ഞ സദസ്സിൽ ഓടിക്കൊണ്ടിരിക്കുകയാണ് തേന്മാവിൻ കൊമ്പത്തിന്റെ ഓർമകൾ. തിരുവനന്തപുരം അജന്ത തിയ്യറ്ററിൽ മൂന്നാം ദിനം അച്ഛന്റെയും മറ്റ് കുടുംബാംഗങ്ങളുടെയും കൂടെ പോയി സിനിമ കണ്ടുകഴിഞ്ഞപ്പോൾ രോമാഞ്ചമുണ്ടായ കഥ ഇന്നലെ കഴിഞ്ഞതുപോലെയുണ്ട് അനിലിന്റെ മനസ്സിൽ. അന്ന് ഗംഭീരം എന്നു പറഞ്ഞ് അച്ഛന് കൈ കൊടുക്കുമ്പോൾ കുടുംബത്തിലെ പതിനാല് പേരും സന്തോഷം കൊണ്ട് കണ്ണീരടക്കാൻ പാടുപെടുകയായിരുന്നുവെന്ന് ഓർക്കുന്നു അനിൽ. തേന്മാവിൻ കൊമ്പത്ത് ഇന്നും ടിവിയിൽ വരുമ്പോഴെല്ലാം ഞങ്ങൾ കാണും. ഇല്ലെങ്കിൽ സി.ഡി ഇട്ട് കാണും. അത് വീണ്ടും വീണ്ടും കാണുമ്പോൾ വീട്ടിൽ നടന്ന ഒരു ഉത്സവത്തിന്റെ പ്രതീതിയാണ് മനസ്സിലേയ്ക്ക് വരിക എന്നുകൂടി പറയുന്നു അനിൽ.\nതേന്മാവിൻ കൊമ്പത്തിന്റെ നിർമാതാവ്, പ്രിയദർശന്റെ സ്ഥിരം എഡിറ്റർ എന്നിവയായിരുന്നു കഴിഞ്ഞ രണ്ട് മൂന്ന് പതിറ്റാണ്ടായി ഗോപാലകൃഷ്ണന്റെ മേൽവിലാസങ്ങളെങ്കിലും അറുപതുകളുടെ തുടക്കം മുതൽ ചിത്രസംയോജന രംഗത്തുണ്ട് ദേഹണ്ഡവും പൂജയുമായി വർഷങ്ങൾക്ക് മുൻപ് ഉഡുപ്പിയിൽ നിന്നെത്തിയ തുളു ബ്രാഹ്മണ കുടുംബത്തിലെ ഈ പിൻമുറക്കാരൻ. സമുദായക്കാർ പലരും പൂജയിലും പാചകത്തിലും ഹോട്ടൽ ബിസിനസിലുമെല്ലാം സജീവമായ കാലത്ത് വെള്ളിത്തിരയിലെ ദൃശ്യങ്ങൾ വെട്ടിയൊട്ടിച്ച് സിനിമാപ്രേമികളെ വിരന്നൂട്ടാനുള്ള ഗോപാലകൃഷ്ണന്റെ തീരുമാനം ഇന്നും അത്ഭുതമാണ് മക്കൾക്ക് പോലും.\nമറ്റ് തുളു ബ്രഹ്മണരെപ്പോലെ പൂജയും ഹോട്ടലും തന്നെയായിരുന്ന ഗോപാലകൃഷ്ണനും ചെറുപ്പകാലത്ത്. നാൽപത്തിയഞ്ചിൽ അച്ഛൻ നിരസിംഹൻ പോറ്റിയുടെ ബന്ധു കൃഷ്ണശർമയാണ് ആ ജാതകം മാറ്റിയെഴുതിയത്. അന്ന് മെരിലാൻഡ് സ്റ്റുഡിയോയിൽ സുബ്രഹ്മണ്യം മുതലാളിയുടെ അടുക്കൽ കൊണ്ടുപോകുന്നത് കൃഷ്ണശർമയാണ്. കഥകളിപ്പാട്ടുകാരനായിരുന്നു കൃഷ്ണശർമ. ജോർജ് എന്ന കോട്ടയംകാരനായിരുന്നു അന്ന് മെരിലാൻഡിലെ എഡിറ്റർ. ജോർജ് വഴിയാണ് ഗോപാലകൃഷ്ണനെ ശർമ മെരിലൻഡിലെത്തിക്കുന്നത്. എഡിറ്റിങ്ങോ സിനിമ സംബന്ധിച്ച മറ്റ് ജോലികളോ ഒന്നും വശമുണ്ടായിരുന്നില്ല. എങ്കിലും ജോർജിന്റെ സഹായിയായി ഒപ്പം കൂടി. ആത്മസഖിയായിരുന്നു ആദ്യ ചിത്രം. വലിയ കഷ്ടപ്പാടായിരുന്നു അക്കാലത്തെന്ന് അച്ഛൻ പറയാറുണ്ടായിരുന്നു. പുലർച്ചെ നെയ്യാറ്റിൻകരയിലെ ക്ഷേത്രത്തിൽ പൂജ. അതുകഴിഞ്ഞ് നേരെ ബസ് പിടിച്ച് തിരുവനന്തപുരത്ത് മെരിലൻഡിലേയ്ക്ക്. രാത്രി വൈകും ബസ്സിൽ തിരിച്ച് വീട്ടിലെത്താൻ. എങ്കിലും അച്ഛന്റെ മനസ് മുഴുവൻ സിനിമയായിരുന്നു. സിനിമയില്ലാത്ത സമയത്ത് വായനയും.-അച്ഛന്റെ വാക്കുകളിൽ നിന്ന് അനിൽ ഓർമകൾ പൊടിത്തട്ടിയെടുക്കുന്നു\nസുബ്രഹ്മണ്യം മുതലാളിയുടെ മനസ്സ് തെളിയാൻ ഏറെ കാക്കേണ്ടിവന്നില്ല. അങ്ങനെ അറുപത്തിരണ്ടിൽ പുറത്തിറങ്ങിയ പ്രേംനസീർ ചിത്രം ശ്രീരാമ പട്ടാഭിഷേകം മുതൽ ഗോപാലകൃഷ്ണൻ സ്വതന്ത്ര ചിത്രസംയോജകനായി. പിന്നെ തിരിഞ്ഞുനോക്കേണ്ടിവന്നിട്ടില്ല. അന്നുമുതൽ മെരിലാൻഡിന്റെ സ്ഥിരം എഡിറ്ററായി. കാട്ടുമൈനയും പട്ടുതൂവാലയും കൃഷ്ണ ഗുരുവായൂരപ്പയും സ്വാമി അയ്യപ്പനും കുമാരസംഭവവും ഉൾപ്പടെ നീല പ്രൊഡക്ഷൻസിന്റെ ബാനറിൽ പി.സുബ്രഹ്മണ്യം നിർമിച്ച നാൽപതോളം ചിത്രങ്ങളുടെ എഡിറ്റിങ് നിർവഹിച്ചു. മദ്രാസിലെ ജമിനി സ്റ്റുഡിയോയിലായിരുന്നു അന്ന് നീലാ പ്രൊഡക്ഷൻസിന്റെ ചിത്രങ്ങളുടെ എഡിറ്റിങ് കൂടുതലായി നടന്നിരുന്നത്. എഡിറ്റിങ്ങുള്ളപ്പോൾ ഒന്നോ രണ്ടോ മാസം അച്ഛൻ ചെന്നൈയിലായിരിക്കും. അക്കാലത്ത് അങ്ങനെ ചെന്നൈയിലെ സിനിമാവിശേഷങ്ങളൊന്നും വീട്ടിൽ വന്ന് പറയുന്ന ഒരു ശീലം അച്ഛനുണ്ടായിരുന്നില്ല. എങ്കിലും ചിലപ്പോഴെങ്കിലും പ്രതിഫലം കിട്ടാതെ വെറും കൈയോടെ വന്ന കാലവുമുണ്ടായിരുന്നു. അന്നൊക്കെ കുറച്ചൊക്കെ കഷ്ടപ്പെട്ടിട്ടുണ്ട് ഞങ്ങൾ. ഇന്നുമുണ്ട് വീട്ടിൽ അമ്പതിനായിരത്തിന്റെയും എഴുപത്തി അയ്യായിരത്തിന്റെയുമെല്ലാം മടങ്ങിയ ചെക്കുകൾ. അച്ഛൻ പക്ഷേ, ആരോടും ചോദിക്കാൻ പോയില്ല. ഒരു പരിഭവവും പറഞ്ഞില്ല.-അനിൽ പറഞ്ഞു.\nഎന്നാൽ, ഗോപാലകൃഷ്ണൻ എന്ന എഡിറ്ററുടെ ജീവിതത്തിൽ വഴിത്തിരിവാകുന്നത് മറ്റൊരാളാണ്. നിർമാതാവ് ജി. സുരേഷ് കുമാർ. മെരിലൻഡിലെ എഡിറ്റിങ് കാലത്തെ പരിചയമാണ്. ഒരു നിർമാതാവും എഡിറ്ററും തമ്മിലുള്ള ബന്ധമായിരുന്നില്ല അവർ തമ്മിൽ. തന്റെ ആദ്യ ചിത്രമായ കൂലിയിൽ ചിത്രസംയോജനത്തിനായി മറ്റൊരു പേരുകാരനെക്കുറിച്ച് ആലോചിച്ചില്ല സുരേഷ്. പിന്നെ സ്ക്രീനിൽ മോഹൻലാലിന്റെ സ്വരമായി മാറിയ എം.ജി. ശ്രീകുമാർ ആദ്യമായി ഒരു സോളോ പാടുന്നത് കൂലിയിലാണ്.\nസുരേഷ് കുമാറുമായി അവസാന കാലം വരെ ഈ ഹൃദയബന്ധം കാത്തുസൂക്ഷിച്ചിരുന്നു അച്ഛൻ. അച്ഛന്റെയും ഞങ്ങളുടെ കുടുംബത്തിന്റെയുമെല്ലാം പിൽക്കാലത്തെ വളർച്ചയ്ക്കെല്ലാം അദ്ദേഹമാണ് നാന്ദിയായത്. അന്ന് എവർഷൈൻ പ്രൊഡക്ഷൻസിന്റെ തിരുപ്പതി ചെട്ട്യാരുടെ സഹായിയും അടുത്ത ആളുമൊക്കെയായിരുന്ന സുരേഷ് കുമാർ വഴിയാണ് പ്രിയദർശൻ, മോഹൻലാൽ, അശോക് കുമാർ, രാജീവ്നാഥ്, എം.ജി.ശ്രീകുമാർ എന്നിവരെല്ലാമായി അച്ഛൻ അടുപ്പത്തിലാവുന്നത്-അനിൽ ഓർക്കുന്നു. അങ്ങനെയാണ് അവരുടെ തിരനോട്ടം എന്ന വിപ്ലവകരമായ പരീക്ഷണത്തിൽ, മോഹൻലാലിന്റെ മുഖം ആദ്യം ക്യാമറയിൽ പതിഞ്ഞ ചിത്രത്തിൽ ഗോപാലകൃഷ്ണനും പങ്കാളിയാവുന്നത്. ഈ നിയോഗത്തിന്റെ തുടർച്ചയാവണം, എൺപതുകൾ മുതൽ ഗോപാലകൃഷ്ണൻ ഏറ്റവും കൂടുതൽ കത്തിവച്ചത് മോഹൻലാൽ പടങ്ങൾക്കാണ്. എൺപത്തിനാലിൽ പുറത്തിറങ്ങിയ പൂച്ചക്കൊരു മൂക്കുത്തി മുതൽ 2003ൽ പുറത്തിറങ്ങിയ കിളിച്ചുണ്ടൻ മാമ്പഴം വരെ. മുപ്പത്തിരണ്ട് ചിത്രങ്ങൾ.\nപി.ആർ.എസ്. പിള്ള വഴിയാണ് ഗോപാലകൃഷ്ണൻ ആരംഭകാലത്തു തന്നെ ചിത്രാഞ്ജലിയിലെത്തുന്നത്. അരവിന്ദന്റെ പോക്കുവെയിലൊക്കെ എഡിറ്റ് ചെയ്യുന്നത് അവിടെവച്ചാണ്. ചിത്രാഞ്ജലിയിൽ ജോലി ചെയ്യുന്ന കാലത്താണ് പ്രിയദർശനുമായി പരിചയത്തിലാവുന്നത്. പരിചയപ്പെടുത്തുന്നതാവട്ടെ സുരേഷ് കുമാറും. വൈകീട്ടത്തെ പതിവ് കോഫി ഹൗസ് സംഗമം കഴിഞ്ഞ് എല്ലാവർക്കും കൂടി ഒരു വരവുണ്ട് ചിത്രാഞ്ജലിയിലേയ്ക്ക്. എഡിറ്റിങ്ങും ഡബ്ബിങ്ങുമെല്ലാം കാണുകയാണ് ലക്ഷ്യം. ഇതിന്റെ ബാക്കിപത്രമാണ് മോഹൻലാൽ അരങ്ങേറ്റം കുറിച്ച തിരനോട്ടം. വെള്ളിത്തിര കണ്ടില്ലെങ്കിലും അതിന്റെ ബ്ലാക്ക് ആൻഡ് വൈറ്റ് ദൃശ്യങ്ങൾ എഡിറ്റ് ചെയ്തത് ഗോപാലകൃഷ്ണനായിരുന്നു. അതിനുശേഷം അച്ഛനും പ്രിയനും തമ്മിലുള്ള ബന്ധം ദൃഢമായി. പ്രിയൻ ആദ്യമായി ഒറ്റയ്ക്ക് ഒരു ചിത്രം ചെയ്തപ്പോഴും അച്ഛനെയാണ് വിളിച്ചതെന്ന് അനിൽ പറയുന്നു. അങ്ങനെ സുഹൃത്തുക്കളായ സുരേഷ് കുമാറും സനൽകുമാറും ചേർന്നെടുത്ത ഓടരുതമ്മാവാ ആളറിയാം എന്ന ചിത്രത്തിലൂടെ സുദീർഘമായൊരു ബന്ധത്തിന് തുടക്കമായി. പിന്നെ വെട്ടം വരെ മറ്റൊരു എഡിറ്ററെക്കുറിച്ച് ചിന്തിച്ചില്ല പ്രിയൻ.\nചിരിപ്പിക്കാൻ മാത്രമല്ല, അഭ്രപാളിയെ നിറങ്ങളുടെയും ഒഴുകുന്ന ദൃശ്യങ്ങളുടെയും ഒരു ഉത്സവമാക്കി മാറ്റാനും മലയാള സിനിമയെ പഠിപ്പിച്ചത് സംവിധായകന്റെയും എഡിറ്ററുടെയും മനസ്സുകളുടെ മേളനം മുദ്ര ചാർത്തിയ ഫ്രെയിമുകളിലൂടെ പ്രിയദർശനാണ്. കിലുക്കത്തിലെയും തേന്മാവിൻ കൊമ്പത്തിലെയും കാലാപാനിയിലെയുമെല്ലാം കൊതിപ്പിക്കുന്ന രംഗങ്ങൾ, അമ്പതുകളിൽ എഡിറ്റിങ് തുടങ്ങിയ ഒരാൾ വെട്ടിയൊട്ടിച്ച് വിരിയിച്ചെടുത്തതാണെന്ന വസ്തുത പുതിയ തലമുറയ്ക്ക് വിശ്വസിക്കാൻ പ്രയാസമാവും. ഈ ദൃശ്യങ്ങൾക്കും അതിന്റെ ലയത്തിനും കാരണം അവരുടെ സാങ്കേതികജ്ഞാനം മാത്രമല്ല, മനസ്സുകളുടെ ഐക്യം കൂടിയായിരുന്നു എന്നതിന് ഓടരുതമ്മാവാ ആളറിയാം മുതൽ വെട്ടം വരെയുള്ള ചിത്രങ്ങൾ സാക്ഷ്യം. പ്രിയൻ സാറുമായുള്ള സൗഹൃദം അച്ഛന്റെ വളർച്ചയ്ക്ക് വലിയൊരു കാരണമായിട്ടുണ്ട്. അച്ഛനും പ്രിയൻ സാറും തമ്മിൽ വലിയൊരു ആത്മബന്ധമുണ്ടായിരുന്നു. പ്രിയൻ സാറിന്റെ അച്ഛന്റെ കാലം മുതലുള്ള ബന്ധമാണ്. വഴിപാട് കഴിപ്പിക്കാനും മറ്റും വീട്ടിൽ വരുമ്പോൾ അമ്പി മകനെ നന്നായി നോക്കിക്കോളണേ എന്നു പറയാറുണ്ടായിരുന്നു പ്രിയൻ സാറിന്റെ അച്ഛൻ. ആ ഹൃദയബന്ധം പ്രിയനും തുടർന്നു നെല്ലിട തൂക്കം കുറയാതെ. ഇന്ന തിയ്യതിക്ക് പടം തുടങ്ങുന്നു എന്നു വിളിച്ചുപറയുക മാത്രമായിരുന്നു ചെയ്യാറുണ്ടായിരുന്നത്. രണ്ടാമതൊന്ന് ആലോചിക്കാതെ ഉടനെ അച്ഛൻ മദ്രാസ് മെയിലിൽ ചെന്നൈയ്ക്ക് തിരിക്കും. പ്രിയൻ സാറിന്റെ ഒരു പടം തുടങ്ങുകയാണെന്ന് കേട്ടാൽ അച്ഛൻ ക്ഷേത്രങ്ങളിലൊക്കെ പോയി പൂജയും വഴിപാടുകളുമൊക്കെ കഴിക്കും.\nസിനിമയുടെ കാര്യത്തിൽ മറ്റാർക്കുമില്ലാത്ത ഒരു രീതിയായിരുന്നു പ്രിയൻ സാറിന്റേത്. ഒരു സിനിമ തുടങ്ങിക്കഴിഞ്ഞാൽ അതിന്റെ വിശദാംശങ്ങൾ മുഴുവൻ സാങ്കേതിക പ്രവർത്തകരുമായും ചർച്ച ചെയ്യും. എല്ലാവരുടെയും നിർദേശങ്ങൾ കേൾക്കും. തന്റെ ആവശ്യം ഇവരെയെല്ലാവരെയും പറഞ്ഞ് ബോധ്യപ്പെടുത്തും. അക്കാലത്ത് ഷൂട്ടിങ്ങിന് മുൻപ് തന്നെ അച്ഛനെ വിളിച്ച് ചില സിനിമകളൊക്കെ ഒന്ന് കണ്ടിരിക്കുന്നത് നല്ലതാണെന്ന് പറയും. അതനുസരിച്ച് അച്ഛൻ കിഴക്കേക്കോട്ടയിലെ ഒരു വീഡിയോ കടയിൽ പോയി കാസറ്റ് വാടകയ്ക്കെടുത്ത് കാണും. അതുകൊണ്ട് സിനിമയുടെ പ്രിന്റ് എഡിറ്റിങ് മേശയിലെത്തുമ്പൊഴേയ്ക്കും എന്തു ചെയ്യണം എന്നതിനെക്കുറിച്ച് നല്ല ധാരണണ്ടായിരിക്കും അച്ഛന്-അനിൽ പറയുന്നു.\nഎന്നാൽ, പ്രിയന്റെ കാര്യത്തിൽ ഒരു വലിയ സങ്കടം ബാക്കിയുണ്ടെന്നും പറയുകയാണ് അച്ഛന്റെ പിൻപറ്റി കുറച്ചുകാലം എഡിറ്റിങ്ങിൽ കൈവച്ച അനിൽ. 2008ൽ പ്രകാശ്രാജിനെ നായകനാക്കി പ്രിയൻ കാഞ്ചീവരം ഒരുക്കുമ്പോൾ അച്ഛനെ കണ്ടിരുന്നു. സിനിമയുടെ കാര്യങ്ങളൊക്കെ സംസാരിച്ചു. കുറച്ച് ഗൗരവമായി എടുക്കുന്ന സിനിമയാണ്. അതുകൊണ്ട് നന്നായി പ്രയത്നിക്കേണ്ടിവരും. നല്ല തയ്യാറെടുപ്പൊക്കെ വേണം എന്നു പറഞ്ഞാണ് പ്രിയൻ സാർ പോയത്. അതനുസരിച്ച് അച്ഛൻ കുറേ തയ്യാറെടുപ്പുകളൊക്കെ നടത്തിയിരുന്നു. എന്നാൽ, അത് വിചാരിച്ചപോലെ നടന്നില്ല. മാർച്ചിൽ അച്ഛൻ രോഗബാധിതനായി. ഒരാഴ്ചയ്ക്കുള്ളിൽ മരിക്കുകയും ചെയ്തു-അനിൽ സങ്കടം മറയ്ക്കാതെ പറഞ്ഞു. പ്രിയദർശന്റെ കരിയറിലെ വേറിട്ട സിനിമയായിരുന്നു കാഞ്ചീവരം. രണ്ട് ദേശീയ അവാർഡുകളും കരസ്ഥമാക്കി ചിത്രം. വെട്ടത്തിൽ ഗോപാലകൃഷ്ണനൊപ്പമുണ്ടായിരുന്നു അരുൺ കുമാർ അരവിന്ദാണ് ഗോപാലകൃഷ്ണന് പകരം കാഞ്ചീവരത്തിന്റെ എഡിറ്റിങ് നിർവഹിച്ചത്. പിന്നീട് ഹിന്ദി ചിത്രം ആക്രോശ് വരെ പ്രിയന്റെ സ്ഥിരം എഡിറ്റർ എന്ന ഖ്യാതിയും അങ്ങനെ സംവിധായകൻ കൂടിയായ അരുൺകുമാർ അരവിന്ദിന് സ്വന്തമായി.\nപ്രിയന്റെ എഡിറ്റർ എന്ന മേൽവിലാസമുറച്ചതോടെ ഗോപാലകൃഷ്നും തിരക്കിന്റെ ഒഴുക്കിൽപ്പെട്ടു. കൃഷ്ണൻ നായരുടെയും വേണു നാഗവള്ളിയുടെയും ശങ്കരൻ നായരുടെയും ലെനിൻ രാജേന്ദ്രന്റെയും രാജീവ് അഞ്ചലിന്റെയും ബാലചന്ദ്ര മേനോന്റെയും ആർ.സുകുമാരന്റെയുമെല്ലാം ചിത്രങ്ങൾ ചെയ്ത് മലയാളത്തിലെ മുൻനിര എഡിറ്റർമാരിൽ ഒരാളായി. ഒപ്പമുണ്ടായിരുന്ന പലരും സിനിമ സംവിധാനം ചെയ്യുകയും നിർമിക്കുകയുമൊക്കെ ചെയ്തിട്ടും സ്വന്തമായി ഒരു സിനിമ എന്നത് വിദൂര സ്വപ്നമായി പോലും മനസ്സിൽ മൊട്ടിരുന്നില്ല അന്ന്. അക്കാലത്ത് സുഹൃത്തുക്കളും അഭ്യുദയകാംക്ഷികളും സ്ഥിരമായി ചോദിക്കുന്ന ഒരു ചോദ്യമുണ്ട് അച്ഛനോട്. കുറേ കാലമായില്ലെ സാർ സിനിമയിൽ. സാറിനും വേണമെങ്കിൽ ഒരു സിനിമ നിർമിച്ചുകൂടെ. എല്ലാവരുമായി പരിചയമല്ലെ ആരുടെ ഡേറ്റ് വേണമെങ്കിലും കിട്ടില്ലെ. നമുക്ക് അങ്ങനയൊരു യോഗമില്ലെന്ന് പറഞ്ഞ് ഒഴിഞ്ഞുമാറുകയായിരുന്നു പതിവ്. ചോദ്യങ്ങൾ കുറേ ആയപ്പോൾ അച്ഛന്റെ ഉള്ളിലും ചെറിയൊരു മോഹം മൊട്ടിട്ടു. ഇങ്ങനെ എഡിറ്റ് ചെയ്തിരുന്നാൽ അതു മാത്രമായി ഒതുങ്ങിപ്പോകും എന്നൊരു തോന്നലും മനസ്സിൽ മുളച്ചു. മുരളി നാഗവള്ളിയുടെയും വേണു നാഗവള്ളിയുടെയും നിർബന്ധം കൂടിയായതോടെ എന്നാൽ, ഒരു കൈ നോക്കാം എന്നായി അച്ഛനും. അക്കാലത്ത് ഒരിക്കൽ അച്ഛൻ ഒരു ജ്യോത്സ്യന്റെ അടുത്തുപോയി. സിനിമ എടുക്കുകയാണെങ്കിൽ അതിനുള്ള ഏറ്റവും അനുയോജ്യമായ സമയം ഇതുതന്നെയെന്ന് കവടി നിരത്തി സമർഥിച്ചു ജ്യോത്സ്യ\nഅപ്പോഴും രണ്ടു മനസ്സായിരുന്നു ഗോപാലകൃഷ്ണന്. പടമെടുക്കാൻ മോഹമുണ്ടെങ്കിലും അത് ഒരുപാട് പണച്ചെലവ് വരുന്നതല്ലെ. അതിനുള്ള പണമൊന്നും എന്റെ കൈയിലില്ല എന്നു പറഞ്ഞാണ് അന്ന് മുരളി നാഗവള്ളിയെ മടക്കി അയക്കാൻ ശ്രമിച്ചത്. സിനിമ എടുക്കാൻ ഇനിയെന്ത് ചെയ്യും എന്ന് അച്ഛൻ ആലോചിച്ചിരിക്കുന്ന സമയത്ത് ആരോ ഇക്കാര്യം ചെന്ന് പ്രിയൻ സാറിനോട് പറഞ്ഞു. ഇങ്ങനെ ഒരു ആഗ്രഹമുണ്ടായിട്ടും അമ്പിയണ്ണൻ എന്നോട് പറഞ്ഞില്ലല്ലോ എന്നായിരുന്നു അദ്ദേഹത്തിന്റെ പരിഭവം. നിങ്ങൾ തമ്മിലുള്ള ബന്ധം വച്ച് ഇക്കാര്യം പറയുമെന്ന് തോന്നുന്നുണ്ടോ എന്നായിരുന്നു അവർ പ്രിയൻ സാറിനോട് മറിച്ചു ചോദിച്ചത്. ഒരിക്കൽ അങ്ങനെ പല കാര്യങ്ങളും പറയുന്ന കൂട്ടത്തിൽ അച്ഛൻ ഇക്കാര്യം എടുത്തിട്ടു. എനിക്കും ഒരു സിനിമ ചെയ്യണമെന്നുണ്ടായിരുന്നു. അങ്ങനെ ചെയ്യുന്നുണ്ടെങ്കിൽ അത് നീയായിരിക്കും. പ്രിയനെ വിട്ടുള്ള ഒരു കളിക്കും ഞാനില്ല. ഞാൻ സിനിമ ചെയ്യുകയാണെങ്കിൽ നിങ്ങൾ തന്നെ അത് ചെയ്തു തരണം. അല്ലെങ്കിൽ വേണ്ട. ഞാൻ പടമെടുക്കുന്നില്ല. അച്ഛൻ തീർത്തു പറഞ്ഞു. അച്ഛൻ ഇക്കാര്യം വീട്ടിലും പറഞ്ഞിരുന്നു.\nസിനിമ ചെയ്യാൻ പ്രിയൻ സാർ സമ്മതിച്ചിരുന്നെങ്കിലും ആര്, എന്ത് എന്ന കാര്യത്തിലൊന്നും ഒരു ധാരണ ആയിരുന്നില്ല. അന്ന് എല്ലാവരും കൂടി പറഞ്ഞു. അമ്പിയണ്ണൻ പടമെടുക്കുന്നുണ്ടെങ്കിൽ അത് പ്രിയൻ-ലാൽ കൂട്ടുകെട്ടിൽ തന്നെയാവട്ടെ എന്ന്. പണമായിരുന്നു പിന്നത്തെ പ്രശ്നം. അത് എങ്ങനെയെങ്കിലും ശരിയാക്കാമെന്ന് സുരേഷ് കുമാറും വേണു നാഗവള്ളിയുമെല്ലാം ഉറപ്പ് കൊടുത്തിരന്നു. അങ്ങനെ മാസം രണ്ട് മൂന്ന് കടന്നുപോയി. റഫ് കട്ടിങ് കഴിഞ്ഞ് പാട്ടൊക്കെ ആയശേഷം പടം ആദ്യം രണ്ട് മൂന്ന് തവണ മൂവിയോളയിലും പിന്നെ ചിത്രാഞ്ജലിയിലെ തിയ്യറ്ററിലിട്ടും കാണുന്ന ഒരു കീഴ്വഴക്കമുണ്ട് പ്രിയൻ സാറിന്. ഷൂട്ടിങ് കഴിഞ്ഞ് രാത്രി മോഹൻലാലും അവിടെയെത്തും. അങ്ങനെ രാത്രി ഒരു പത്ത് പതിനൊന്ന് മണിയായിക്കാണും. പാട്ട് കാണാനുള്ള ഒരുക്കത്തിലാണ് എല്ലാവരും. ചിത്രാഞ്ജലിയുടെ അകത്തെ മുറിയിൽ കട്ടൻ കാപ്പി കുടിച്ച് പേപ്പർ വായിച്ചുകൊണ്ടിരിക്കുകയാണ്. പ്രിയൻ സാറാണ് അച്ഛനോട് പോയി മോഹൻലാലിനോട് സംസാരിക്കാൻ പറഞ്ഞത്. മടിച്ചുമടിച്ചാണ് അച്ഛൻ അകത്ത് പോയി കാര്യം പറഞ്ഞത്. തീരുമാമൊന്നുമായില്ല. എങ്കിലും ഒരു സിനിമ നിർമിക്കണമെന്നുണ്ട്. നിങ്ങളുടെ ഫുൾ സപ്പോർട്ടുണ്ടെങ്കിലേ ആ ആഗ്രഹം പൂർത്തിയാവുകയുള്ളൂ എന്ന് പറഞ്ഞൊപ്പിക്കുകയായിരുന്നു അച്ഛൻ. അതിനെന്താ. നമ്മുടെ എല്ലാ കാര്യങ്ങളും നോക്കുന്നത് അമ്പിയണ്ണനല്ലെ. നമ്മൾ ഇതു ചെയ്യും. ഞാൻ പ്രിയനെ ഇപ്പോൾ തന്നെ വിളിക്കാമല്ലോ എന്നായിരുന്നു ലാലിന്റെ മറുപടി. അമ്പിയണ്ണന് ഒരു പടമെടുക്കണമെന്നുണ്ടല്ലോ എന്ന് ലാൽ പറഞ്ഞപ്പോൾ. അത് നേരത്തെ പറഞ്ഞുറപ്പിച്ചതല്ലെ എന്ന് പ്രിയനും രണ്ടാമതൊന്ന് ആലോചിക്കാതെ മറുപടി നൽകി. എന്റെ സൈഡ് ഓക്കെയാണ്. ബാക്കിയൊക്കെ പ്രിയൻ നോക്കിക്കൊള്ളണം എന്നു പറഞ്ഞാണ് ലാൽ പടം കാണാൻ എഴുന്നേറ്റത്. ഒരു സ്വപ്നം യാഥാർഥ്യമാവുകയാണല്ലോ. ലാലിന് കൈകൊടുത്ത്, നന്ദി പറഞ്ഞ് മടങ്ങുമ്പോൾ അച്ഛന് സന്തോഷം അടക്കാൻ കഴിഞ്ഞിരുന്നില്ല. ഇന്നും ഞങ്ങൾക്കും അത് യാഥാർഥ്യമായല്ലോ എന്ന് വിശ്വസിക്കാൻ കഴിഞ്ഞിട്ടില്ല.-അനിലിന്റെ വാക്കുകളിൽ അന്നത്തെ അമ്പരപ്പ് ഇന്നും വിട്ടൊഴിഞ്ഞിട്ടില്ല.\nപതിവു തെറ്റിക്കാതെ പിറ്റേന്നു തന്നെ ഗോപാലകൃഷ്ണൻ ജ്യോത്സ്യന്റെ അടുത്തെത്തി. ഇതുതന്നെ സമയമെന്ന് നല്ല നേരം നോക്കി തുടങ്ങിയാൽ വിജയം സുനിശ്ചിതമാണെന്നും കവടിയിൽ തെളിഞ്ഞതോടെ ആത്മവിശ്വാസമായി. ബാനറിന് പേരിടാൻ തിക്കുറിശ്ശിയുടെ അടുത്താണ് അച്ഛൻ പോയത്. കളി ചിരി പറയുന്ന അടുത്ത സുഹൃത്തുക്കളായിരുന്നു അവർ. തിക്കുറിശ്ശി സാറാണ് പ്രസിദ്ധി ക്രിയേഷൻസ് എന്ന് ബാനറിന് പേരിടുന്നത്. ആ പേര് എന്തായാലും നല്ല രാശിയുള്ളതായി. സിനിമയുടെ മറ്റ് കാര്യങ്ങളെല്ലാം മുഴുവനായും പ്രിയൻ സാറിന് വിട്ടുകൊടുക്കുകയായിരു അച്ഛൻ. സുരേഷ്കുമാറായിരുന്നു ഏറ്റവും വലിയ പിന്തുണ നൽകിയത്. ആപ്പുഴയിലെ വിദ്യാ പിക്ചർ പാലസിന്റെ വിശ്വനാഥനാണ് അന്ന് ഞങ്ങളെ സാമ്പത്തികമായി സഹായിച്ചത്. സുരേഷ് കുമാറായിരുന്നു ഇതിനുവേണ്ടിയൊക്കെ ഓടി നടന്നത്.\nകഥ എഴുതിത്തുടങ്ങിയപ്പോൾ വലിയ ത്രില്ലിലായിരുന്നു പ്രിയനെന്ന് അച്ഛൻ പറഞ്ഞ ഓർമയുണ്ട് അനിലിന്. മദ്രാസിലും തിരുവനന്തപുരത്തുമൊക്കെ വച്ചായിരുന്നു എഴുത്ത്. വൺ ലൈനൊക്കെ ആയപ്പോൾ അച്ഛനെ വിളിച്ച് കേൾപ്പിച്ചിരുന്നു. അച്ഛനും കഥ നന്നായി ഇഷ്ടപ്പെട്ടു പിന്നെ പെട്ടന്നാണ് കാര്യങ്ങൾ നീങ്ങിയത്. മോഹൻലാലിന്റെ ഡേറ്റും ഷൂട്ടിങ്ങുനുള്ള ഡേറ്റുമൊക്കെ ഉറപ്പിച്ചത് പ്രിയൻ സാറായിരുന്നു. പിന്നെ താരങ്ങളെയും ഉറപ്പിച്ചു. ശോഭനയ്ക്ക് പുറമെ രണ്ട് മൂന്ന് പേരുകൾ കൂടി പരിഗണനയിൽ ഉണ്ടായിരുന്നു. എന്നാൽ, മണിച്ചിത്രത്താഴെല്ലം വിജയിച്ച കാലമായിരുന്നല്ലൊ. ലാലും ശോഭനയും തമ്മിൽ നല്ല രാശിപ്പൊരുത്തമുണ്ടെന്നൊരു വിശ്വാസമുണ്ടായിരുന്നു എല്ലാവർക്കും. അങ്ങനെ ശോഭനയെ തന്നെ നായികയായി ഉറപ്പിച്ചു.\nമലയാളത്തിന് എക്കാലത്തെയും മികച്ചൊരു ഹിറ്റ് മാത്രമല്ല, ഇന്ത്യൻ സിനിമയ്ക്ക് മികച്ചൊരു ഛായാഗ്രാഹകനെയും പിൽക്കാലത്ത് അതിലും മികച്ചൊരു സംവിധായകനെയും കൂടിയാണ് തേന്മവിൻ കൊമ്പത്ത് സമ്മാനിച്ചത്. തീർത്തും അവിചാരിതമായാണ് പി.സി.ശ്രീറാമിന്റെ ശിഷ്യനായിരുന്ന കെ.വി. ആനന്ദ് തേന്മാവിൻ കൊമ്പത്തിലൂടെ ആദ്യമായി സ്വതന്ത്ര ഛായാഗ്രാഹകനാവുന്നത്. അന്ന് കാർഷിക ഫോട്ടോഗ്രാഫി മത്സരത്തിൽ സമ്മാനാർഹമായ ഫോട്ടോയുമായി ആനന്ദ് വന്നിരുന്ന കാര്യമൊക്കെ അച്ഛൻ പറയാറുണ്ടായിരുന്നു. തേന്മാവിൻ കൊമ്പത്തിന്റെ ഛായാഗ്രാഹകനാക്കുന്നതിന് മുൻപ് വേണു നാഗവള്ളിയുടെ മോഹൻലാൽ ചിത്രമായ ലാൽ സലാമിൽ ആനന്ദിനെ ഛായാഗ്രാഹകനാക്കി പരീക്ഷണം നടത്തിയതായി ഓർമയുണ്ട്. ആലപ്പുഴയിലായിരുന്നു ലാൽ സലാമിന്റെ ചിത്രീകരണം. അതിന്റെ ക്ലൈമാക്സ് സീനുകൾ ഷൂട്ട് ചെയ്യാൻ പ്രിയൻ സാർ സഹായിച്ചിരുന്നു. അതിനുവേണ്ടി അദ്ദേഹം കെ.വി. ആനന്ദിനെ ഉപയോഗിച്ചതായി പറഞ്ഞുകേട്ടിട്ടുണ്ട്. എന്തായാലും തേന്മാവിൻ കൊമ്പത്തിലൂടെ ആനന്ദിന് ദേശീയ അവാർഡ് ലഭിച്ചു. പിന്നെ തിരിഞ്ഞുനോക്കേണ്ടിവന്നില്ല. ഇന്ന് ഛായാഗ്രാഹകൻ എന്നതിലുപരി തമിഴിലെ മുൻനിര സംവിധായകരിൽ ഒരാളായി മാറി ആനന്ദ്.\nഓരോ ഘട്ടത്തിലും കഥ കേൾക്കാറുണ്ടായിരുന്നെങ്കിലും അതിലൊന്നും അച്ഛനോ മറ്റാരെങ്കിലുമോ ഇടപെട്ടിരുന്നില്ല. എങ്കിലും ചില അഭിപ്രായങ്ങളൊക്കെ പറയും. ചില അനുഭവങ്ങൾ പങ്കുവയ്ക്കുകയും ചെയ്യും. അങ്ങനെ വിശേഷങ്ങൾ പറയുന്നതിനിടയ്ക്ക് വീണ ഒരു വാക്കാണ് പ്രിയൻ സാർ പിടിച്ചെടുത്ത് സിനിമയിൽ ഉപയോഗിച്ചത്. മുദ്ദുഗവു എന്ന തുളു വാക്ക് ഞങ്ങൾ വീട്ടിൽ കുട്ടികളെയൊക്കെ കളിപ്പിക്കാൻ ഉപയോഗിക്കുന്ന വാക്കായിരുന്നു. അത് കേട്ടപ്പോൾ പ്രിയൻസാറിന് വലിയ കൗതുകമായി. അതിലേറെ ആവേശവും. ചിത്രത്തിന്റെ തിരക്കഥ എഴുതിക്കൊണ്ടിരിക്കുന്ന സമയമായിരുന്നു. ശോഭനയ്ക്ക് മോഹൻലാലിനെ വട്ടംകറക്കാൻ പറ്റിയ വാക്കാണെന്ന് അദ്ദേഹത്തിന് തോന്നിക്കാണണം. എന്തായാലും അതൊരു വലിയ ഹിറ്റായി. ഞങ്ങൾ പോലും അത്ര പ്രതീക്ഷിച്ചിരുന്നില്ല. ആ വാക്ക് സിനിമയിൽ ഉപയോഗിച്ചപ്പോൾ അച്ഛന് വലിയ സന്തോഷമായിരുന്നു. എന്നാൽ, ഇക്കാര്യം സിനിമ ഇറങ്ങുംവരെ ഞങ്ങളോടൊന്നും പറഞ്ഞില്ല. സിനിമ ഇറങ്ങിയപ്പോഴാണ് സസ്പെൻസ് പൊട്ടിച്ചത്. സിനിമയുടെ ഫസ്റ്റ് പ്രിന്റ് ആയശേഷം മാത്രമാണ് അദ്ദേഹം ചെന്നൈയിൽ നിന്ന് വന്നതുതന്നെ. പിന്നെ കന്നഡയുടെ സ്വാധീനത്തിൽ പ്രിയൻ സാർ തന്നെ ഉണ്ടാക്കിയെടുത്ത വാക്കായിരുന്നു ലേലു അല്ലു. അതും ഒരു വലിയ ഹിറ്റായി. ഇന്നും ആൾക്കാർ ഇതൊക്കെ പറഞ്ഞുനടക്കുമ്പോൾ സന്തോഷം തോന്നും.\nമുപ്പത് ദിവസത്തോളം പൊള്ളാച്ചിയിലായിരുന്നു ഷൂട്ടിങ്. ഒരു പാട്ടിനോ മറ്റോ വേണ്ടി മാത്രമാണ് ചെന്നൈയിൽ പോയത്. ഞങ്ങൾ എല്ലാവരും ഒരാഴ്ച പൊള്ളാച്ചിയിലുണ്ടായിരുന്നു. നല്ല രസമായിരുന്ന ആ ദിവസങ്ങൾ. ഷൂട്ടിങ് കഴിഞ്ഞാൽ പിന്നെ കളിയും ചിരിയുമാണ് എല്ലാവരും. ഒരു ഉത്സവം പോലെയായിരുന്നു. ലാൽ സാറൊക്കെ മതിവരുവോളം ഞങ്ങളുടെ ഫോട്ടോകളൊക്കെ എടുത്തിരുന്നു. സെറ്റിൽ ഒരു വലിയ നടനാണെന്ന യാതൊരു ഭാവവും അദ്ദേഹത്തിനുണ്ടായിരുന്നില്ല. പ്രൊഡക്ഷൻ ബോയ്സ് അടക്കം സെറ്റിലുള്ള എല്ലാവർക്കും ഭക്ഷണം കിട്ടിയോ എന്നൊക്കെ അന്വേഷിക്കും. ഇനി വരുമ്പോൾ കണ്ണിമാങ്ങാ അച്ചാറൊക്കെ കൊണ്ടുവരണമെന്ന് പറഞ്ഞാണ് ഞങ്ങളെ യാത്രയാക്കിയത്. ഷൂട്ടിങ്ങൊക്കെ കഴിഞ്ഞപ്പോൾ ശക്തി ഹോട്ടലിൽ വച്ച് എല്ലാവർക്കും വിരുന്ന് കൊടുത്ത ഒരോർമയുണ്ട്. ഇതുവരെ ഒരു സെറ്റിലും ഇങ്ങനെയൊരു അനുഭവം ഉണ്ടായിട്ടില്ല എന്നായിരുന്നു തമിഴന്മാരായ പ്രൊഡക്ഷൻ ജോലിക്കാർ പറഞ്ഞത്.\nഷൂട്ടിങ് കഴിഞ്ഞാൽ പിന്നെ എല്ലാവരും സീരിയസാവും. ഒരു പാട്ട് സീൻ കാലത്ത് തുടങ്ങി ഉച്ചയ്ക്ക് തീർത്ത അനുഭവം വരെയുണ്ട്. അത്ഭുതത്തോടെയാണ് ഞങ്ങൾ അതൊക്കെ നോക്കിനിന്നത്. നാട്ടിലേയ്ക്ക് മടങ്ങിയതിനാൽ പിന്നീടുള്ള ചിത്രീകരണമൊന്നും ഞങ്ങൾക്ക് കാണാൻ കഴിഞ്ഞിരുന്നില്ല. വെളുപ്പിന് ആറു മണി മുതൽ രാത്രി വൈകും വരെയൊക്കെ ഷൂട്ടിങ് ഉണ്ടായിരുന്നു. ഇതൊക്കെ ഞങ്ങൾക്ക് ബുദ്ധിമുട്ടായിരിക്കും എന്നായിരുന്നു അച്ഛന്റെ പക്ഷം. പിന്നെ ആ സീനുകൾ, പ്രത്യേകിച്ച് പാട്ടുസീനുകളൊക്കെ കാണുമ്പോൾ അതിന്റെ ഷൂട്ടിങ് കാണാൻ കഴിഞ്ഞില്ലല്ലോ എന്ന സങ്കടമുണ്ടായിരുന്നു.\nപടം ഇത്ര വലിയ ഹിറ്റാകുമോ എന്നൊന്നും അന്ന് അച്ഛൻ ചിന്തിച്ചിരുന്നില്ല. പടം നന്നായി വരും, കുടുംബ പ്രേക്ഷകർക്ക് നന്നായി ഇഷ്ടപ്പെടും എന്നൊക്കെയായിരുന്നു അന്ന് അച്ഛൻ വീട്ടിൽ വരുമ്പോൾ പറഞ്ഞിരുന്നത്. ആ കാര്യത്തിൽ നല്ല ആത്മവിശ്വാസമുണ്ടായിരുന്നു. ആ ഒരു നിർബന്ധം മാത്രമായിരുന്നു അച്ഛന് ഉണ്ടായിരുന്നത്.\nമലയാളത്തിലെ എക്കാലത്തെയും മികച്ച ഹിറ്റുകൾ കൂടിയാണ് തേന്മാവിൻ കൊമ്പത്ത് സമ്മാനിച്ചത്. ഈ പാട്ടുകൾക്ക് വേണ്ടി ഒരുപാട് സമയം ചെലവഴിച്ചിരുന്നുവെന്ന് അനിൽ പറയുന്നു. പ്രിയദർശനും ഗിരീഷ് പുത്തഞ്ചേരിയും ബേണി ഇഗ്നേഷ്യസും എം.ജി. ശ്രീകുമാറുമെല്ലാം പാട്ടുകൾക്ക് വേണ്ടി ഒരുപാട് ദിവസങ്ങൾ കഷ്ടപ്പെട്ടിരുന്നു. ഒരുപാട് സമയമെടുത്താണ് പാട്ടുകൾ പലതും ചിത്രീകരിച്ചതും. ഒരു പത്ത്, ഇരുപത് ഈണങ്ങളെല്ലാം പരീക്ഷിച്ചിട്ടുണ്ടെന്നാണ് അന്ന് പറഞ്ഞുകേട്ടത്. അതിന്റെയൊക്കെ ഗുണമല്ലെ ആ പാട്ടുകളിൽ കാണുന്നത്.\nപാട്ടിനെ കുറിച്ചു മാത്രമല്ല, സിനിമയുടെ എല്ലാ വശങ്ങളെക്കുറിച്ചും വ്യക്തമായ ധാരണയുള്ള ആളായിരുന്നു പ്രിയൻ സർ. എല്ലാ കാര്യവും നന്നായി പഠിക്കും. എന്ത് പുതിയ കാര്യം കണ്ടാലും ഉടനെ അതുമായി ബന്ധപ്പെട്ട സാങ്കേതിക വിദഗ്ദ്ധരെ വിളിച്ച് സംസാരിക്കും. ഛായാഗ്രാഹകരോടും എഡിറ്ററോടുമെല്ലാം ഓരോ പുതിയ സിനിമകൾ കണ്ട് പഠിച്ച് മനസ്സിലാക്കാൻ ഉപദേശിക്കും. ക്യാമറകളെക്കുറിച്ചൊക്കെ നന്നായി പഠിച്ചിട്ടുണ്ട്. ഒരുപാട് പുസ്തകങ്ങളൊക്കെ സ്വന്തമായുണ്ട്.-അനിൽ പറയുന്നു.\nതേന്മാവിൻ കൊമ്പത്തിന് മലയാളത്തിന്റെ ബോക്സ് ഓഫീസിന്റെ ചരിത്രത്തിൽ സവിശേഷമായൊരു സ്ഥാനമുണ്ട്. എന്നാൽ, തന്റെ കന്നി നിർമാണ സംരംഭം ചരിത്രം കുറിക്കുമെന്ന ധാരണയൊന്നും ഗോപാലകൃഷ്ണന് ഉണ്ടായിരുന്നില്ല. സിനിമ നന്നായി വരും എന്നായിരുന്നു അച്ഛൻ പറയാറുണ്ടായിരുന്നതെന്ന് ഓർക്കുകയാണ് അനിൽ. ഒരു അമ്പത് ദിവസം ഉറപ്പായും പടം ഓടും. അത്ര നന്നായാണ് ലാലൊക്കെ അഭിനയിച്ചത്. ചില സീനുകളൊക്കെ അദ്ദേഹം തന്നെ ഇംപ്രോവൈസ് ചെയ്തിട്ടുണ്ട്. മരത്തിൽ കെട്ടിയിടുന്ന സീനിലും കാളവണ്ടിയിൽ ശോഭനയുമായുള്ള തർക്കത്തിലമെല്ലാം ലാലിന്റെ സംഭാവന ഉണ്ടായിരുന്നെന്ന് പറഞ്ഞു കേട്ടിട്ടുണ്ട്. പ്രിയൻ ഒരുപാട് റിസ്ക്കെടുത്തു, സ്വന്തം സിനിമ പോലെയാണ് ചെയ്തത്. ആർട്ടിസ്റ്റുകളൊക്കെ നന്നായി സഹകരിച്ചു എന്നൊക്കെയായിരുന്നു അച്ഛൻ പറഞ്ഞിരുന്നത്. എന്തുകൊണ്ടാണ് ഇങ്ങനെ എന്നറിയില്ല. ഞാൻ ഇവർക്ക് പ്രത്യേകമായി എന്തെങ്കിലും ചെയ്തുകൊടുത്തതായി എനിക്ക് അറിയില്ല. എന്നൊക്കെയായിരുന്നു അച്ഛൻ പറയാറുണ്ടായിരുന്നത്. പടം നൂറ് ദിവസമായപ്പോൾ അച്ഛന് സന്തോഷം അടക്കാൻ കഴിഞ്ഞിരുന്നില്ല. ചിത്രത്തിന്റെ എഡിറ്റിങ് സമയത്ത് ചില പാട്ടുകളൊക്കെ കണ്ടിരുന്നെങ്കിലും റിലീസ് ചെയ്ത് ഒരാഴ്ച കഴിഞ്ഞാണ് ഞങ്ങൾ തിരുവനന്തപുരം അജന്തയിൽ പോയി കണ്ടത്. ഞങ്ങൾ പതിനാല് പേർ ഒന്നിച്ചാണ് പോയത്. കണ്ടു കഴിഞ്ഞപ്പോൾ രോമാഞ്ചമായിരുന്നു. നമുക്ക് കിട്ടിയ ഒരു വരദാനമാണെന്നായിരുന്നു അന്ന് അച്ഛൻ പറഞ്ഞത്. ഇത്രയും കാലം ചെയ്ത ജോലിയുടെ പുണ്യമാണെന്നായിരുന്നു അന്ന് പലരും അച്ഛനോട് പറഞ്ഞത്.\nസ്വന്തം സിനിമയായത് കൊണ്ട് കുറച്ച് കൂടുതൽ ടെൻഷനുണ്ടായിരുന്നു അച്ഛന്. പ്രൊഡക്ഷന്റെ കാര്യത്തിലായിരുന്നു കൂടുതൽ ടെൻഷൻ. എന്നാൽ, എഡിറ്റിങ് തുടങ്ങിക്കഴിഞ്ഞപ്പോൾ എല്ലാം പ്രൊഡക്ഷൻ എക്സിക്യുട്ടീവായ സച്ചിയെ ഏൽപിച്ചു. എഡിറ്റിങ്ങിൽ പ്രിയൻ സർ അച്ഛന് പൂർണ സ്വാതന്ത്ര്യം നൽകിയിരുന്നു. ഓരോ ഫ്രെയിമും എഡിറ്റ് ചെയ്യുമ്പോൾ പ്രിയൻ സർ കൂടെണ്ടായിരുന്നു. എന്തെങ്കിലും പോരായ്മ ശ്രദ്ധയിൽപ്പെട്ടാൽ വീണ്ടും ഷൂട്ട് ചെയ്യും. ചില ഡയലോഗുകളൊക്കെ അങ്ങനെ സംതൃപ്തി ഉണ്ടാവുന്നതു വരെ എടുത്തിരുന്നു. അപാരമായ ഓർമശക്തിയായിരുന്നു പ്രിയൻ സാറിന്. എടുക്കുന്ന ഓരോ ഷോട്ടും ഓരോ സീനും ഹൃദിസ്ഥമാണ്. പുസ്തകം നോക്കിയിട്ട് എന്ന പോലെ ഓരോ ഷോട്ടും എപ്പോൾ വേണം എന്ന് ഓർമയിൽ നിന്നെടുത്ത് പറയും. കണ്ടിന്യുറ്റി ഷോട്ടിൽ വേഷം ഒന്ന് മാറിപ്പോയാൽ പെട്ടന്നു തന്നെ അദ്ദേഹം കണ്ടുപിടിക്കുമായിരുന്നു. മാറ്റിയെടുക്കുകയും ചെയ്യും. നാൽപത് ദിവസമായിരുന്നു ചിത്രീകരണം. പന്ത്രണ്ട് ദിവസം കൊണ്ട് റഫ് കട്ടിങ് കഴിഞ്ഞു. ദിവസവും പത്ത് മണിക്കൂറാണ് ഇവർ ജോലി ചെയ്തിരുന്നത്. ഒന്നര മാസത്തോളമെടുത്തു എഡിറ്റിങ്.\nതേന്മാവിൻ കൊമ്പത്ത് സൂപ്പർഹിറ്റായപ്പോൾ സന്തോഷം മാത്രമല്ല, ഒരു വലിയ പ്രശ്നം കൂടി ഗോപാലകൃഷ്ണനെ തേടിയെത്തി. നൂറാം ദിനാഘോഷച്ചടങ്ങിൽ വന്നുകൊണ്ട് കൈകൊടുത്തവർക്കൊക്കെ അറിയാനുണ്ടായിരുന്നത് ഒരൊറ്റ കാര്യം മാത്രം. അടുത്ത പ്രിയൻ-ലാൽ ചിത്രം എന്നാണ്. എല്ലാറ്റിനും പതിവ് മൗനം മാത്രമായിരുന്നു ഗോപാലകൃഷ്ണന്റെ മറുപടി. ഇതേ ബാനറിൽ പ്രിയനെയും മോഹൻലാലിനെയും വച്ച് പടം ചെയ്യാൻ സാമ്പത്തിക സഹായം ചെയ്യാമെന്ന വാഗ്ദാനവുമായി മദ്രാസിൽ നിന്നെല്ലാം നിരന്തരം ഫോൺവിളി വരുമായിരുന്നു. എല്ലാവരോടും ഒരൊറ്റ മറുപടിയേ ഉണ്ടായിരുന്നുള്ളൂ അച്ഛന്. പ്രിയനുമായി ആലോചിക്കാതെ ഇനി ഒന്നും ഞാൻ ഏറ്റെടുക്കില്ല. ഞാൻ എന്റെ എഡിറ്റിങ് ജോലിയിലേയ്ക്ക് തന്നെ തിരിച്ചുപോവുകയാണെന്നാണ് എല്ലാവരോടും പറഞ്ഞത്. വീണ്ടുമൊരു പടമെടുക്കുക എന്നാൽ എളുപ്പായിരുന്നില്ലെന്ന് ഓർക്കുകയാണ് അനിൽ. തേന്മാവിൻ കൊമ്പത്തിനുവേണ്ടി വാങ്ങിയ പണമൊക്കെ കൃത്യമായി കൊടുത്തുതീർക്കാനായി. അത് ഹിറ്റായതുകൊണ്ട് പണം തരാനൊക്കെ ധാരാളം ആൾക്കാർ ഉണ്ടായിരുന്നു.\nമോഹൻലാലിനെ വച്ച് പടമെടുക്കാനൊക്കെ വലിയ സമ്മർദവുമുണ്ടായിരുന്നു. അഞ്ചോ പത്തോ നിർമാതാക്കൾ അന്ന് വീട്ടിൽ വന്നിരുന്നു. എത്ര പണം വേണമെങ്കിലും തയ്യാറാണെന്നായിരുന്നു അവർ പറഞ്ഞത്. ബ്ലാങ്ക് ചെക്ക് ഒപ്പിട്ടവർ തന്നെയുണ്ടായിരുന്നു. ആർക്കു വേണമെങ്കിലും അഡ്വാൻസ് കൊടുത്തോളു. വിതരണം ഞങ്ങൾ ചെയ്തോളാം എന്നൊക്കെയായിരുന്നു വാഗ്ദാനങ്ങൾ. എന്നാൽ, എല്ലാവരെയും സ്നേഹപൂർവം തന്നെ മടക്കുകയായിരുന്നു അച്ഛൻ. ഇതിന്റെയൊക്കെ അപകടം അച്ഛന് നന്നായി അറിയാമായിരുന്നു. നെഗറ്റീവൊക്കെ പണയം വച്ചാണ് അക്കാലത്ത് ആളുകൾ പണം വാങ്ങിയിരുന്നത്. ഈ പണമൊക്കെ മാർവാഡികൾക്ക് പലിശ സഹിതം കൊടുത്തുതീർക്കുക എന്നത് ചെറിയ കാര്യമല്ലെന്നും അനുഭവത്തിന്റെ വെളിച്ചത്തിൽ നല്ല ബോധ്യമുണ്ടായിരുന്നു അച്ഛന്. അത് കൊടുത്തുതീർത്തില്ലെങ്കിൽ പടമിറക്കാൻ അവർ സമ്മതിക്കില്ല.\nമനസ്സിൽ വീണ്ടുമൊരു പടമെടുക്കണമെന്ന ആഗ്രഹം ഉണ്ടായിരുന്നെങ്കിലും അതിനുവേണ്ടി പിന്നെ ശ്രമിച്ചില്ല. ജോഷി, ഷാജി കൈലാസ്, സിബി മലയിൽ തുടങ്ങിയ അഞ്ചോളം സംവിധായകർ അന്ന് വീണ്ടും പടമെടുക്കണമെന്ന് അച്ഛനോട് പറഞ്ഞിരുന്നു. എന്നാൽ, തേന്മാവിൻ കൊമ്പത്ത് ഹിറ്റായതോടെ പ്രിയൻ സാറിനും അച്ഛനുമെല്ലാം തെലുങ്കിലും മറ്റ് ഭാഷകളിലും കൂടി തിരക്കായി. എങ്കിലും ഒരു സിനിമ കൂടി എടുക്കണമെന്ന് പ്രിയൻ സാറും അച്ഛനും സംസാരിച്ചിരുന്നു. എന്നാൽ, അപ്പൊഴേക്കും മോഹൻലാൽ മറ്റ് സിനിമകളുടെ തിരക്കിലായിപ്പോയി. ലാൽ ഉണ്ടെങ്കിൽ മാത്രം ഇനി സിനിമ എടുത്താൽ മതി എന്ന നിലപാടിലായിരുന്നു ഇവർ. എങ്കിലും അവസാനം വരെ ഒരു സിനിമ കൂടി ചെയ്യാൻ കഴിയാതിരുന്നതിന്റെ സങ്കടമുണ്ടായിരുന്നു അച്ഛന്. പേരെടുത്ത നിർമാതാവാണെങ്കിലും ഒരു എഡിറ്റർ എന്ന് അറിയപ്പെടാനായിരുന്നു അച്ഛന് എന്നും ആഗ്രഹം. വീട്ടിൽ ഒരു എഡിറ്റിങ് സ്യൂട്ടൊക്കെ ഇടണമെന്നായിരുന്നു മോഹം. അതിനുവേണ്ടിയുള്ള ചർച്ചകളൊക്കെ നടത്തിയിരുന്നു. പ്രിയൻലാൽ ടീമിനൊപ്പമുള്ള രണ്ടാമത്തെ സിനിമ പോലെ തന്നെ അമ്മയുടെ ഓർമയ്ക്കായി സീതാഭവനം എന്നു പേരിടാനാവാതെ പോയ ആ വീട്ടിലെ എഡിറ്റിങ് സ്യൂട്ടും നടക്കാത്ത സ്വപ്നമായി അവശേഷിച്ചു.\nകണ്ണുകൾ വരെ അഭിനയിക്കും, വെെറലായി ഒടിയന് !!\nക്യാപ്റ്റൻ രാജു സർ, നമ്മുടെ ലാലേട്ടനെ പറ്റി പറഞ്ഞത്..\nആദ്യ ദിനം 12 കോടി, ലൂസിഫര് ഓട്ടത്തിലാണ് എടപ്പാളില് മാത്രമല്ല…


കയ്യേറ്റമല്ല, കുടിവെള്ളമാണ് പ്രശ്‌നം, ജീവജലത്തിനായി ഒരു ദിവസം !!! ഞായറാഴ്ച ന്യൂസ് 18 കാണൂ... | Malayalam News channel News 18 Keralam dicussing dought issue onawhole day. - Malayalam Oneindia\nകയ്യേറ്റമല്ല, കുടിവെള്ളമാണ് പ്രശ്‌നം, ജീവജലത്തിനായി ഒരു ദിവസം !!! ഞായറാഴ്ച ന്യൂസ് 18 കാണൂ...\nUpdated: Fri, May 12, 2017, 15:26 [IST]\nകേരളം ഇപ്പോള് ഏറ്റവും കൂടുതല് ചര്‍ച്ച ചെയ്യുന്ന വിഷയം എന്താണ്... കയ്യേറ്റമാണോ, രാഷ്ട്രീയ തര്‍ക്കങ്ങളാണോ, ഉത്തരകൊറിയയുടെ യുദ്ധ നീക്കങ്ങളാണോ... ഇതൊന്നും അല്ല, കുടിവെള്ളം കിട്ടിയിട്ടല്ലേ ഉള്ളൂ ബാക്കി എന്തും. ഇത് വരെ അനുഭവിയ്ക്കാത്ത കടുത്ത വരള്‍ച്ചയിലൂടെയാണ് സംസ്ഥാന കടന്ന് പോകുന്നു.\nഈ സമയത്ത് ഫോര്‍ത്ത് എസ്‌റ്റേറ്റ് എന്ന് അവകാശപ്പെടുന്ന കേരളത്തിലെ മാധ്യമങ്ങള് എന്താണ് ചെയ്യുന്നത്. ഒരു പാട് വാര്‍ത്തകളില് ഒന്ന് മാത്രമാണ് അവര്‍ക്ക് വരള്‍ച്ചയും കുടിവെള്ള ക്ഷാമവും.\nകുടിവെള്ള സ്രോതസ്സുകളെല്ലാം വറ്റി വരണ്ടു. ഭൂഗര്‍ഭ ജലനിരപ്പ് ക്രമാതീതമായി കുറഞ്ഞു. ഗ്രാമങ്ങളിലും നഗരങ്ങളിലും കുടിവെള്ളമില്ലാത്ത അവസ്ഥ. കിണറുകളും തോടുകളും കുളങ്ങളും മൈതാനങ്ങള് പോലെ ആയി. പ്രാഥമികാവശ്യങ്ങള്‍ക്ക് പോലും വെള്ളമില്ല.\nപണം കൊടുത്താണ് പലരും കുടിവെള്ളം വാങ്ങുന്നത്. ലോറികളിലും മറ്റും കൊണ്ടുവരുന്ന വെള്ളം ടാങ്കുകളില് പിടിച്ച് വയ്ക്കുന്നു. വെള്ളം സമൃദ്ധമായി ഉപയോഗിയ്ക്കുന്ന മലയാളി അതും പിശുക്കാന് പഠിച്ചു. കുളി ഒരു നേരത്തേക്ക് ചുരുക്കി.\nകടുത്ത വരള്‍ച്ചയെ തുടര്‍ന്ന് സംസ്ഥാനത്ത് കുഴല് കിണര് കുഴിയ്ക്കുന്നതിന് നിയന്ത്രണം ഏര്‍പ്പെടുത്തിയിരിയ്ക്കുകയാണ്. തലസ്ഥാനത്ത് ആഴ്ചകളോളും കുടിവെള്ളം കിട്ടാക്കനിയായിരുന്നു. അരുവിക്കരയില് നിന്ന് അടക്കം പ്രത്യേക പൈപ്പ് ലൈന് സ്ഥാപിച്ചാണ് തിരുവനന്തപുരം നഗരത്തില് വെള്ളം എത്തിച്ചത്.\nമറ്റെല്ലാ വാര്‍ത്തകള്‍ക്കും ഒപ്പം രണ്ട് കോളത്തിലോ, പ്രാധാനവാര്‍ത്തകള്‍ക്കെല്ലാം ശേഷം ബുള്ളറ്റിനില് ഉള്‍പ്പെടുത്താനുള്ള ഒരു സെഗ്മെന്റ് മാത്രമാണ് വരള്‍ച്ചയുമായി ബന്ധപ്പെട്ട വാര്‍ത്തകള്. അതിനും ചിലപ്പോള് സ്‌പോണ്‍സേഴ്‌സിനെ നിശ്ചയിച്ചിട്ടുണ്ടാവും.\nകുടിവെള്ള സംരക്ഷണത്തെ കുറിച്ച് ജനത്തോ ബോധവല്‍ക്കരിക്കേണ്ട മുഖ്യധാര മാധ്യമങ്ങള് എല്ലാം അതേ കുറിച്ച് മറന്നപ്പോള് അനുകരണനീയമായ ഒരു മാതൃക മുന്നോട്ട് വെച്ചിരിയ്ക്കുകയാണ് ന്യൂസ് 18 കേരളം. അവര് ഒരു ദിവസം മുഴുവന് കുടിവെള്ളം സംബന്ധിച്ച വിഷയങ്ങള് മാത്രം ചര്‍ച്ച ചെയ്യാനായി മാറ്റി വെച്ചിരിയ്ക്കുകയാണ്.\nകൃത്യമായ പ്ലാനിംഗിലൂടെ മഴവെള്ളം സംഭരിച്ച് വരള്‍ച്ച സമയത്ത് ഉപയോഗിയ്ക്കുന്നവരുണ്ട്. സംസ്ഥാനത്തിന്റെ പലഭാഗത്തും ഇത്തരം നല്ല മാതൃകകള് ഉണ്ട്. അവരെ പരിചയപ്പെടുത്തുകയാണ് ന്യൂസ് 18 കേരളം.\nമഴക്കാലത്ത് മഴ വെള്ളം സംഭരിയ്ക്കാനുള്ള പ്രവര്‍ത്തനങ്ങള് നടത്താറുണ്ടെങ്കിലും അതെല്ലാം പാതിവഴിയില് നിന്ന് പോകാറാണ് പതിവ്. ഇവ എങ്ങനെ എല്ലാവരും പ്രയോജനപ്പെടുത്താമെന്ന് പരിചയപ്പെടുത്തുകയാണ് ന്യൂസ് 18 കേരളം. ഈ മേഖലയിലെ വിദഗ്ദ്ധര് മെയ് 14 ഞായറാഴ്ച ന്യൂസ് 18 ചാനലിലൂടെ പ്രേക്ഷകര്‍ക്ക് മുമ്പിലെത്തും.\nബ്രേക്കിംഗ് വാര്‍ത്തകള്‍ക്ക് പുറകേ പോകുന്ന മാധ്യമങ്ങളെ കണ്ടു മടുത്ത മലയാളിയ്ക്ക് മുമ്പില് നല്ലൊരു മാതൃകയാണ് ന്യൂസ് 18 കാണിച്ച് തരുന്നതെന്ന് സോഷ്യല് മീഡിയ പറയുന്നു. ചവര് ചര്‍ച്ചകളില് നിന്ന് വ്യത്യസ്തമായി മനുഷ്യന്റെ അടിസ്ഥാന പ്രശ്‌നങ്ങള് മനസ്സിലാക്കാന് ചാനലിന് കഴിഞ്ഞതില് സന്തോഷമുണ്ടെന്ന് ചിലര് പറയുന്നു.\nwater drought discussion news malayalam channel rain കുടിവെള്ളം ചാനല് ചര്‍ച്ച മലയാളം കേരളം വരള്‍ച്ച മഴ വെള്ളം\nMalayalam News channel News 18 Keralam dicussing dought issue onawhole day.


ദൂരദർശനിൽ ദേശസ്നേഹ സിനിമകൾക്ക് വർധന, 2017ൽ സംപ്രേഷണം ചെയ്തത് 17 ചിത്രങ്ങള് | Sharp Rise in Patriotic Films Shown on Doordarshan This Year - Malayalam Oneindia\n44 min ago അയോധ്യ കേസിൽ വാദം കേൾക്കൽ ഇന്ന് പൂർത്തിയാകും; നിർണായക വിധി കാത്ത് രാജ്യം\nUpdated: Fri, Dec 29, 2017, 12:07 [IST]\nദില്ലി: ദേശസ്നേഹവും ദേശീയതയും ചർച്ചയാകുമ്പോൾ 2017 ൽ ദൂരദർശനിൽ ദേശസ്‌നേഹം വിഷയമായ സിനിമകളുടെ പ്രദര്‍ശനത്തില് വന് വര്‍ധന. ഈ വർഷം വിവിധ ഭാഷകളിലായി ദേശസ്നേഹം സംബന്ധമായ 17 സിനിമകളാണ് ദൂരദർശൻ സംപ്രേഷണം ചെയ്തത്. ബി.ജെ.പി എം.പിയായ ഹരീഷ് ദ്വിവേദിയുടെ ചോദ്യത്തിന് മറുപടിയായി വാര്‍ത്താവിനിമയ വകുപ്പ് മന്ത്രി രാജ്യവര്‍ധന് റാത്തോര് ലോക്‌സഭയില് പറഞ്ഞു.\nകഴിഞ്ഞ മൂന്ന് വർഷമായി ദൂരദര്‍ശനില് പ്രദര്‍ശിപ്പിക്കുന്ന രാജ്യസ്‌നേഹം മുന്‍നിര്‍ത്തിയുള്ള ചിത്രങ്ങളില് വന് വര്‍ധനവാണുണ്ടായത്. 2014ല് ഈ വിഭാഗത്തില് ഒരു ചിത്രം മാത്രമാണ് പ്രദര്‍ശിപ്പിക്കപ്പെട്ടത്. 2015ല് നാല് ചിത്രവും. 2016ൽ അത് 14 ചിത്രങ്ങളായി ഉയര്‍ന്നു. എന്നാൽ 2017ല് ഇത് 17 ചിത്രങ്ങളായി. കൂടാതെ പ്രമുഖ ദേശീയവാദികളുടെ ജീവിതം പ്രമേയമാകുന്ന ആറ് ഡോക്യുമെന്ററികള് കഴിഞ്ഞ മൂന്നു വര്‍ഷങ്ങള്‍ക്കിടയില് ദൂരദര്‍ശന് സംപ്രേക്ഷണം ചെയ്തതായും മന്ത്രി വ്യക്തമാക്കി.\nനരേന്ദ്ര മോദിയുടെ നേതൃത്വത്തില് ബിജെപി സര്‍ക്കാര് അധികാരത്തില് വന്നതിനു ശേഷം 36 ദേശസ്‌നേഹ ചിത്രങ്ങളാണ് ദുരദർശനിൽ പ്രദര്‍ശിപ്പിക്കപ്പെട്ടതെന്നും വാർത്ത വിതരണ മന്ത്രാലയം വ്യക്തമാക്കിയിട്ടുണ്ട്. കോൺഗ്രസ് ഭരണവുമായി താരത്മ്യം ചെയ്യുമ്പോൾ ദേശസ്നേഹ സിനിമകളുടെ എണ്ണം വർധിച്ചിരിക്കുകയാണെന്നും മന്ത്രാലയം അറിയിച്ചു.\nbjp congress national movie parliment ബിജെപി കോൺഗ്രസ് ദൂരദര്‍ശന്\nWhile debates on nationalism and patriotism continue to rage since the Narendra Modi government took office, the government is going full steam ahead by broadcasting ‘patriotic’ films on Doordarshan National.


ഇപി ജയരാജ‍ന്‍റെ ഭാര്യ കോവിഡ് ചട്ടം ലംഘിച്ച് ബാങ്കിലെത്തിയെന്ന് ആരോപണം-EP Jayarajan's wife allegedly violated Covid protocol | Indian Express Malayalam\nminister ep jayarajans wife covid protocol violation\nലൈഫ് മിഷൻ ഇടപാടിൽ മന്ത്രി ഇപി ജയരാജന്‍റെ മകന് പങ്കെന്ന ആരോപണവുമായി കഴിഞ്ഞദിവസം ബിജെപി രംഗത്തെത്തിയിരുന്നു\nSeptember 14, 2020 7:27:29 am\nകണ്ണൂർ: മന്ത്രി ഇപി ജയരാജന്റെ ഭാര്യ പികെ ഇന്ദിര കോവിഡ് ചട്ടം ലംഘിച്ച് കേരള ബാങ്ക് കണ്ണൂർ ശാഖയിലെത്തി ലോക്കർ തുറന്നുവെന്ന് ആരോപണം. കോവിഡ് പരിശോധനയ്ക്കായി സാമ്പിൾ നൽകിയ ശേഷമാണ് ഇന്ദിര ബാങ്കിലെത്തിയത്.\nഇവർക്ക് പിന്നീട് കോവിഡ് സ്ഥിരീകരിച്ചതിനാൽ ബാങ്കിലെ മൂന്നു ജീവനക്കാർ ക്വാറന്റൈനിൽ പോയി. സംഭവത്തിൽ അന്വേഷണം വേണമെന്ന് ആവശ്യപ്പെട്ട് യൂത്ത് കോൺഗ്രസ് സംസ്ഥാന പ്രസിഡന്റ് ഷാഫി പറമ്പില് എംഎല്‍എ രംഗത്തെത്തി.\nലൈഫ് മിഷൻ ഇടപാടിൽ മന്ത്രി ഇപി ജയരാജന്‍റെ മകന് പങ്കെന്ന ആരോപണവുമായി കഴിഞ്ഞദിവസം ബിജെപി രംഗത്തെത്തിയിരുന്നു. ഒരു കോടി രൂപ കമ്മീഷൻ ജയരാജന്‍റെ മകൻ കൈപ്പറ്റിയെന്നാണ് വാർത്തയെന്ന് ബിജെപി സംസ്ഥാന അധ്യക്ഷൻ കെ സുരേന്ദ്രനാണ് ആരോപിച്ചത്. വാർത്താ സമ്മേളനത്തിലായിരുന്നു ബിജെപി നേതാവിന്‍റെ ആരോപണം.\nRead More: ‘മുഖ്യമന്ത്രി എവിടെ? കാനം കാശിക്കു പോയോ?’; അന്തസുണ്ടെങ്കിൽ രാജിവയ്ക്കണമെന്ന് ചെന്നിത്തല\nലൈഫ് മിഷൻ പദ്ധതിയുടെ ഭാഗമായി ഒരു കോടി രൂപയിൽ കവിഞ്ഞുള്ള കമ്മീഷൻ ജയരാജന്‍റെ മകന്‍റെ കയ്യിലേക്ക് പോയതായാണ് വാർത്തകൾ വരുന്നത്. ഇതിന്റെ ഫോട്ടോകളും പുറത്തുവന്നിരുന്നു.\nസ്വർണക്കളളക്കടത്ത് കേസ് പ്രതി സ്വപ്ന സുരേഷിന്‍റെ ലോക്കറിൽ നിന്ന് കിട്ടിയ പണത്തിൽ ഒരു കോടി രൂപ ലൈഫ് മിഷൻ പദ്ധതിയിലെ കമ്മീഷനെന്നായിരുന്നു എന്നാണ് കണ്ടെത്തൽ. യു എ ഇയിലെ സന്നദ്ധ സംഘടനായ റെഡ് ക്രസന്റ് പ്രളയ ദുരിതാശ്വാസ പ്രവർത്തനങ്ങളുടെ ഭാഗമായി 20 കോടി രൂപയാണ് കേരളത്തിനായി മുടക്കിയത്. ലൈഫ് മിഷൻ പദ്ധതി വഴി വടക്കാഞ്ചേരിയിൽ ഫ്ലാറ്റുകൾ നി‍ർമിക്കുന്നതിനാണ് യൂണിടെകിന് കരാർ കിട്ടിയത്. നിർമാണ കരാ‍ർ കിട്ടാൻ4കോടിയോളം രൂപ കമ്മീഷൻ നൽകിയതായി കണ്ടെത്തിയിരുന്നു. ഈ ഇടപാടിന് ചുക്കാൻ പിടിച്ചത് മന്ത്രിയുടെ മകനാണെന്ന സൂചനകളെത്തുടർന്നാണ് കേന്ദ്ര ഏജൻസികൾ പരിശോധിക്കുന്നത്. മന്ത്രി പുത്രന്‍റെ ദുബായ് യാത്രകളും അന്വേഷിക്കുന്നുണ്ട്.\nസ്വപ്ന സുരേഷും ജയരാജന്റെ മകനും ഒരുമിച്ചുളള ചിത്രങ്ങളും അന്വേഷണ സംഘങ്ങൾക്ക് കിട്ടിയിട്ടുണ്ട്. തനിക്ക് കിട്ടിയ ഒരു കോടി കൂടാതെ കോൺസൽ ജനറൽ അടക്കമുളള മറ്റ് ചിലർക്കും കമ്മീഷൻ കിട്ടിയതായി സ്വപ്ന സുരേഷ് തന്നെ കേന്ദ്ര ഏജൻകളോട് പറഞ്ഞിരുന്നു. ഇതിന്‍റെ ചുവടുപിടിച്ചാണ് വിവരശേഖരണം.\nലൈഫ് മിഷനിലെ കമ്മീഷൻ സംബന്ധിച്ച് കെട്ടിട നിർമാതാക്കളായ യൂണിടെക് ഉടമകളെ വീണ്ടും ചോദ്യം ചെയ്യാനും കേന്ദ്ര ഏജൻസികൾ തീരുമാനിച്ചിട്ടുണ്ട്.\nWeb Title: Minister ep jayarajans wife covid protocol violation


ദിലീപിനെ വെറുതേ വിടാതെ പോലീസ്; ജാമ്യം റദ്ദാക്കിക്കാന് പ്രോസിക്യൂഷന്... ദുബായിലേക്ക് വിടില്ലേ? | Attack against Actress: Prosecution to approach Angamali Magistrate court to cancel Dileep's bail - Malayalam Oneindia\nPublished: November 21 2017, 15:42 [IST]\nദിലീപിൻറെ ജാമ്യം റദ്ദാക്കുമോ? | Dileep news latest | Oneindia Malayalam\nകൊച്ചി: നടി ആക്രമിക്കപ്പെട്ട കേസിലെ പ്രതിയായ ദിലീപിന് ഹൈക്കോടതി ജാമ്യ വ്യവസ്ഥയില് ഇളവ് നല്‍കിയത് പ്രോസിക്യൂഷനെ സംബന്ധിച്ച് കനത്ത തിരിച്ചടിയാണ്. എന്നാല് അതുകൊണ്ട് എല്ലാം അവസാനിപ്പിക്കാന് അന്വേഷണ സംഘം തയ്യാറല്ലെന്നാണ് റിപ്പോര്‍ട്ട്.\nദിലീപിന്റെ ജാമ്യം തന്നെ റദ്ദാക്കിക്കാനുള്ള നീക്കങ്ങളാണ് ഇപ്പോള് അണിയറയില് ഒരുങ്ങുന്നത്. ഇതിന് വേണ്ടി അങ്കമാലി മജിസ്‌ട്രേറ്റ് കോടതിയെ അന്വേഷണ സംഘം സമീപിക്കും എന്നാണ് പുറത്ത് വരുന്ന വിവരം.\nജാമ്യത്തിലിറങ്ങിയ ദിലീപ് സാക്ഷികളെ സ്വാധീനിക്കുന്നുണ്ട് എന്ന ആക്ഷേപം പോലീസ് നേരത്തേ ഉയര്‍ത്തിയിരുന്നു. എന്നാല് ഇക്കാര്യത്തില് പോലീസിന്റെ കൈയ്യില് എന്തെങ്കിലും തെളിവുകളുണ്ടെങ്കില്, അത് ദിലീപിന് കുരുക്കാകും എന്ന് ഉറപ്പാണ്. ഉദ്യോഗഭരിതമായിരിക്കും ഇനിയുള്ള ദിവസങ്ങള് എന്നുറപ്പ്.\nദിലീപിന്റെ ജാമ്യം റദ്ദാക്കണം എന്നാണ് ഇപ്പോള് പോലീസിന്റെ ആവശ്യം. ഇക്കാര്യം സംസാരിക്കുന്നതിനായി ഡിജിപി, ഡയറക്ടര് ജനറല് ഓഫ് പ്രോസിക്യൂഷനെ കണ്ടു എന്ന വാര്‍ത്തയാണ് പുറത്ത് വരുന്നത്.\nനടി ആക്രമിക്കപ്പെട്ട കേസ് അങ്കമാലി കോടതിയില് ആണുള്ളത്. അതുകൊണ്ട് തന്നെ ദിലീപിന്റെ ജാമ്യം റദ്ദാക്കണം എന്ന ആവശ്യവുമായി പ്രോസിക്യൂഷന് അങ്കമാലി കോടതിയെ സമീപിക്കാന് ഒരുങ്ങുകയാണ് ഇപ്പോള്. ജാമ്യത്തില് ഇറങ്ങിയതിന് ശേഷം ദിലീപ് നടത്തിയ നീക്കങ്ങള് നേരത്തേ അന്വേഷണ സംഘത്തെ ചൊടിപ്പിച്ചിരുന്നു.\nദുബായ് സന്ദര്‍ശനത്തിനായി ജാമ്യ വ്യവസ്ഥയില് ഇളവ് വേണം എന്നാവശ്യപ്പെട്ട് ദിലീപ് ഹൈക്കോടതിയെ സമീപിച്ചിരുന്നു. പ്രോസിക്യൂഷന്റെ ശക്തമായ എതിര്‍പ്പിനെ മറികടന്ന് കോടതി ദിലീപിന് ഇളവ് അനുവദിച്ചതും പ്രോസിക്യൂഷന് തിരിച്ചടി ആയിരുന്നു. ആറ് ദിവസത്തേക്കാണ് ദിലീപിന് പാസ്‌പോര്‍ട്ട് വിട്ടുനല്‍കാന് കോടതി ഉത്തരവിട്ടിട്ടുള്ളത്.\nദിലീപ് ജാമ്യ വ്യവസ്ഥകള് പരസ്യമായി ലംഘിച്ചതായി അറിവില്ല. ഒരു പൊതുപരിപാടിയില് പങ്കെടുക്കുകയോ, മാധ്യമങ്ങളോട് സംസാരിക്കുകയോ ചെയ്തിട്ടില്ല. ഈ സാഹചര്യത്തില് ദിലീപ് ജാമ്യ വ്യവസ്ഥ ലംഘിച്ചു എന്ന് പോലീസിന് പറയാന് സാധിക്കുമോ?\nജാമ്യത്തിലിറങ്ങിയ ദിലീപ് സാക്ഷികളെ സ്വാധീനിക്കുന്നു എന്നാണ് പോലീസിന്റെ ആക്ഷേപം. ലക്ഷ്യയിലെ ജീവനക്കാരന്റെ മൊഴി മാറ്റവും മാപ്പുസാക്ഷിയാകാതെ ചാര്‍ളിയുടെ പിന്‍മാറ്റവും എല്ലാം ഇതിന് ഉദാഹരണമായി ചൂണ്ടിക്കാണിക്കപ്പെടുന്നുണ്ട്.\nഈ ആരോപണങ്ങള് തെളിയിക്കാന് പോലീസിന്റെ കൈവശം ചില രേഖകള് ഉണ്ട് എന്നാണ് പറയപ്പെടുന്നത്. അങ്ങനെയെങ്കില് അങ്കമാലി കോടതിയില് ദിലീപിന്റെ വിധി പുനര്‍നിര്‍ണയിക്കപ്പെടും. നിഷേധിക്കാനാകാത്ത തെളിവുകള് ഹാജരാക്കിയാല് ദിലീപിന്റെ ജാമ്യം റദ്ദാകാനുള്ള സാധ്യതകളും തള്ളിക്കളയാന് സാധിക്കില്ല.\nജാമ്യ വ്യവസ്ഥകള് ലംഘിച്ചതിന്റെ പേരില് വീണ്ടും ജയിലില് ആയാല് ദിലീപിന്റെ കാര്യം കൂടുതല് പരിതാപകരം ആകും എന്ന് ഉറപ്പാണ്. അങ്ങനെ വന്നാല് വിചാരണ തടവുകാരനായി കേസ് തീരും വരെ ജയിലില് തന്നെ കിടക്കേണ്ടിയും വന്നേക്കും.\nതിരിച്ചടി കിട്ടിയ പ്രോസിക്യൂഷന്\nഹൈക്കോടതിയില് സമര്‍പ്പിച്ച അഞ്ചാമത്തെ ജാമ്യ ഹര്‍ജിയില് ആയിരുന്നു ദിലീപിന് ജാമ്യം ലഭിച്ചത്. ഇത് അന്വേഷണ സംഘത്തിന് വലിയ തിരിച്ചടിയായിരുന്നു. എന്നാല് ഇപ്പോള് ജാമ്യ വ്യവസ്ഥയില് ഇളവ് നല്‍കിയത് കൂടി ആയപ്പോള് പ്രോസിക്യൂഷന് പ്രതിരോധത്തിലായിരിക്കുകയാണ്. അതുകൊണ്ട് തന്നെയാണ് പെട്ടെന്ന് തന്നെ ദിലീപിന്റെ ജാമ്യം റദ്ദാക്കിക്കാനുള്ള നീക്കങ്ങളും നടത്തുന്നത് എന്ന് വേണം കരുതാന്.\nജാമ്യത്തില് ഇറങ്ങിയ ദിലീപ് പോലീസിനെതിരെ തിരഞ്ഞതും ഇപ്പോഴത്തെ പ്രശ്‌നങ്ങള്‍ക്ക് ആക്കം കൂട്ടുന്നുണ്ട് എന്ന് കരുതേണ്ടി വരും. ഡിജിപി ലോക്‌നാഥ് ബെഹ്‌റയ്ക്കും എഡിജിപി ബി സന്ധ്യ്ക്കും എതിരെ ദിലീപ് ആഭ്യന്തര വകുപ്പ് അഡീഷണല് ചീഫ് സെക്രട്ടറിക്ക് കത്ത് നല്‍കിയിരുന്നു. 12 പേരുള്ള കത്തിന്റെ പൂര്‍ണരൂപം പുറത്താവുയും ചെയ്തിരുന്നു.\nഅതി രൂക്ഷമായ ആരോപണങ്ങള് ആയിരുന്നു ദിലീപിന്റെ കത്തില് ഉണ്ടായിരുന്നത്. ബെഹ്‌റയേയും സന്ധ്യയേയും പേരെടുത്ത് പറഞ്ഞുകൊണ്ടായിരുന്നു അത്. അന്വേഷണ സംഘം തനിക്കെതിരെ വ്യാജ തെളിവുകള് സൃഷ്ടിക്കുകയായിരുന്നു എന്നായിരുന്നു ദിലീപ് ഉന്നയിച്ചത്.\ndileep arrest dileep bail jail court prosecution police bhavana ദിലീപ് അറസ്റ്റ് ജാമ്യം കോടതി പ്രോസിക്യൂഷന് പോലീസ് ഭാവന\nAttack against Actress: Prosecution to approach Angamali Magistrate court to cancel Dileep's bail


ഈ പരാജയത്തില് എനിക്ക് ലജ്ജ തോന്നുന്നില്ല; ജനങ്ങള് അവരുടെ സ്വാര്‍ത്ഥത മൂലം മാറി ചിന്തിച്ചു; തെരഞ്ഞെടുപ്പ് രാഷ്ട്രീയത്തില് നിന്ന് പിന്മാറുന്നതായി ഇറോം ശര്‍മ്മിള\nSaturday 11th March 2017 6:35pm\nജനങ്ങള്‍ക്ക് തന്റെ ‘എക്‌സ്പ്രസ്സ് വേ’ ഇഷ്ടമായില്ലെന്ന് തേന്നുന്നു; അവര് ബുള്ളറ്റ് ട്രെയിനിനാണ് വോട്ട് ചെയ്തത്: അഖിലേഷ് യാദവ്\nലഖ്‌നൗ: യു.പി നിയമസഭാ തെരഞ്ഞെടുപ്പില് വിജയിച്ച ബി.ജെ.പിയെ അഭിനന്ദിച്ച് സംസ്ഥാന മുഖ്യമന്ത്രി അഖിലേഷ് യാദവ്. ജനവിധി ഞങ്ങള് അംഗീകരിക്കുന്നതായും ചുമതലയേല്‍ക്കാന് പോകുന്ന പുതിയ സര്‍ക്കാരിന് ആശംസകള് നേരുന്നതായും അഖിലേഷ് പറഞ്ഞു. തെരഞ്ഞെടുപ്പ് ഫലപ്രഖ്യാപനം അന്തിമഘട്ടത്തിലേക്കടുക്കവേയാണ് പരാജയം സമ്മതിച്ച് അഖിലേഷ് വാര്‍ത്താസമ്മേളനം നടത്തിയത്.\nAlso read മോദി തരംഗവും ബി.ജെ.പി കൊടുങ്കാറ്റുമൊന്നുമല്ല; തെരഞ്ഞെടുപ്പില് പ്രതിഫലിച്ചത് ഭരണകക്ഷിയ്‌ക്കെതിരായ ജനരോഷം\nകോണ്‍ഗ്രസുമായുള്ള സഖ്യം തെരഞ്ഞുടുപ്പില് വിജയത്തിലേക്ക് നയിച്ചില്ലെങ്കിലും ബന്ധം അവസാനിപ്പിക്കില്ലെന്നും അഖിലേഷ് വ്യക്തമാക്കി. ‘കോണ്‍ഗ്രസുമായുള്ള സഖ്യം തുടരാന് തന്നെയാണ് തങ്ങള് തീരുമാനിച്ചിരിക്കുന്നത്. ജനങ്ങള്‍ക്ക് തന്റെ എക്‌സ്പ്രസ്സ് വേ ഇഷ്ടപ്പെട്ടില്ലെന്നാണ് തോന്നുന്നത്. അവര് ബുള്ളറ്റ് ട്രെയിനിനാണ് വോട്ട് ചെയ്തിരിക്കുന്നത്.’ അഖിലേഷ് പറഞ്ഞു.\nവോട്ടിംങ് മെഷീനിന്റെ വിശ്വാസിതയെക്കുറിച്ച് ചോദ്യങ്ങള് ഉയര്‍ന്ന സ്ഥിതിക്ക് അത് സൂക്ഷ്മ പരിശോധനയക്ക് വിധേയമാക്കണമെന്നും അഖിലേഷ് ആവശ്യപ്പെട്ടു. ബി.എസ്.പി അധ്യക്ഷ മായവതി ഉന്നയിച്ച വേട്ടിംങ് മെഷീനുകളിലെ ക്രമക്കേടിനെക്കുറിച്ചുള്ള മാധ്യമ പ്രവര്‍ത്തകരുടെ ചോദ്യങ്ങളോട് പ്രതികരിക്കുകയായിരുന്നു അദ്ദേഹം. തനിക്ക് കഴിയുന്ന വിധത്തില് വിഷയത്തില് ഇടപെടുമെന്നും അഖിലേഷ് കൂട്ടിച്ചേര്‍ത്തു.\nആര്‍ക്ക് വോട്ട് ചെയ്താലും ബി.ജെ.പി സ്ഥാനാര്‍ത്തിയ്ക്ക് ലഭിക്കുന്ന വിധത്തിലായിരുന്നു വോട്ടിംങ് മെഷീനുകളെന്നും തെരഞ്ഞെടുപ്പ് പിന്‍വലിച്ച് ബാലറ്റ് പേപ്പറിലൂടെ ഇലക്ഷന് നടത്തണമെന്നുമായിരുന്നു മായവതി ആവശ്യപ്പെട്ടിരുന്നത്. അന്തിമ ഫലപ്രഖ്യാപനം വരാനിരിക്കേ 322 സീറ്റുകളിലാണ് യു.പിയില് ബി.ജെ.പി നേടിയത്. കോണ്‍ഗ്രസ്- എസ്.പി സഖ്യം 54 സീറ്റുകള് നേടിയപ്പേള് ബി.എസ്.പി 19 സീറ്റുകളാണ് സ്വന്തമാക്കിയത്.


പര്‍വാസ് ചിറകടിച്ചത് സുന്ദരമായ പ്രതീക്ഷകളിലേക്കാണ്. ഒരു പക്ഷി ആദ്യമായി ചിറകടിച്ചുയരുന്നതിനെ ഓര്‍മ്മപ്പെടുത്തുമാറ് അവിസ്മരണീയമായിരുന്നു പെണ്‍കുട്ടികള്‍ക്ക് മാത്രമായി പെണ്‍കുട്ടികള് സംഘടിപ്പിച്ച പര്‍വാസ് കലാവിരുന്ന്.\nഡിസംബര് ഒമ്പതിനാണ് ഫറൂഖ് ഇര്‍ശാദിയ കോളേജില് വെച്ച് ജി.ഐ.ഒ കേരള ‘പര്‍വാസ്' എന്ന പേരില് ഇസ്ലാമിക് ക്യാമ്പസ് ഫെസ്റ്റ് & കോണ്‍ഫറന്‍സ് ഒരുക്കിയത്. പര്‍വാസ് വൈവിധ്യങ്ങളായ സര്‍ഗാത്മകാവിഷ്‌ക്കാരങ്ങളാലും സംഘാടന മികവിനാലും വേറിട്ടുനിന്നു. ജി.ഐ.ഒവിന്റെ ചരിത്രത്തില് ഉന്നതിയില് തന്നെ പര്‍വാസ് അടയാളമിട്ടു.\nഅമ്പത്തഞ്ച് ഇനങ്ങളിലായി ആയിരത്തിലധികം വിദ്യാര്‍ത്ഥിനികള് പര്‍വാസില് കഴിവ് തെളിയിച്ചു. നവംബര് 18-ന് സംസ്ഥാനത്തെ നാല് സെന്ററുകളിലായി നടന്ന രചനാ മത്സരങ്ങളോടെയാണ് സര്‍ഗവസന്തത്തിന് തുടക്കം കുറിച്ചത്. വാക്ക് കൊണ്ടും വരകൊണ്ടും വിസ്മയം തീര്‍ക്കുകയായിരുന്നു വിദ്യാര്‍ത്ഥിനികള്. സമകാലിക രാഷ്ട്രീയത്തെ കൃത്യമായി മനസ്സിലാക്കുന്ന കഥ, തിരക്കഥ, കവിത, ഉപന്യാസങ്ങള് തുടങ്ങിയവ രചനാ വൈഭവത്തെ പ്രതിഫലിപ്പിക്കുന്നതിനൊപ്പം നാളെയുടെ പ്രതീക്ഷകളായ ഒരു പെണ്‍കൂട്ടം വളര്‍ന്നു വരുന്നുണ്ടെന്നതിന്റെ സാക്ഷ്യം കൂടിയായി. വര്‍ണങ്ങള് വിതറിയ, ഭാവനയെ വെളിച്ചം കാണിച്ച അക്ഷരങ്ങളാല് അത്ഭുതം സൃഷ്ടിച്ചവയായിരുന്നു കാര്‍ട്ടൂണ്, കാലിഗ്രഫി, ചിത്രരചനാ മത്സരങ്ങള്. തീക്ഷ്ണ വാര്‍ത്തമാനങ്ങള് പങ്കുവെച്ച കൂട്ടായ പരിശ്രമങ്ങളുടെ സൃഷ്ടികളായിരുന്നു കൊളാഷ്, ഇന്‍ലന്‍ഡ് മാഗസിന് തുടങ്ങിയവ.\nകേരളത്തിന്റെ വിവിധ ഭാഗങ്ങളില് നിന്ന് ആവേശത്തോടെയും പ്രാര്‍ത്ഥനയോടെയും പുലര്‍ച്ചെ തന്നെ വിദ്യാര്‍ത്ഥിനികള് ഇര്‍ഷാദിയ കോളേജിലേക്ക് എത്തി.9വേദികളില് സമാന്തരമായി നടന്ന മത്സര ഇനങ്ങള്‍ക്ക് കൃത്യസമയത്ത് തന്നെ തുടക്കം കുറിച്ചു.\nഅഭിനയ മികവുകൊണ്ടും ഊര്‍ജസ്വലമായ അവതരണത്താലും വ്യത്യസ്തത പുലര്‍ത്തിയ മോണോലോഗ് വേദി ജുനൈദിന്റെ രക്തസാക്ഷിത്വവും നജീബിന്റെയും രോഹിതിന്റെയും സ്വപ്നങ്ങളും, അടിച്ചമര്‍ത്തലിനോടുള്ള വിയോജിപ്പുകളുടെയും ഭാവപകര്‍ച്ചയായി മാറി.\nതാളാത്മകമായ സംഗീതവും കൂട്ടായ അവതരണത്തിലെ കൃത്യതയും സമകാലിക ആശയങ്ങളും ചരിത്ര സംഭവങ്ങളും കാണികളുടെ ഹൃദയത്തിലേക്ക് പകരുന്ന അനുഭവമായി മാറി സംഗീത ശില്‍പ്പങ്ങള്. ഹാദിയയോടുള്ള ഐക്യപ്പെടലും ഫാഷിസ്റ്റ് വിരുദ്ധ സന്ദേശവും ഉയര്‍ന്നപ്പോള് അവിടം പ്രതിരോധത്തിന്റെ വേദിയായി മാറുകയായിരുന്നു. ശബ്ദത്തിനപ്പുറം മൂര്‍ത്തമായ ആശയങ്ങളും ഭാവപകര്‍ച്ചയും ആര്‍ജവത്തോടെ തീക്ഷ്ണമായ ചോദ്യങ്ങള് ഉന്നയിക്കുന്ന ഇടമായി മൈം മാറി.\nമലയാള കവിതാലാപന മത്സരങ്ങളില് ഒ.എന്.വിക്കും വൈലോപ്പിള്ളിക്കുമൊപ്പം മുരുകന് കാട്ടാക്കടയടക്കമുള്ള യുവകവികളുടെ വരികളും മത്സരാര്‍ഥികള് ആലപിച്ചു. ചരിത്ര സംഭവങ്ങളും ബഷീറിന്റെ എട്ട്കാലി മാമൂഞ്ഞും പോലുളള വ്യത്യസ്ത ആശയങ്ങള് കഥാപ്രസംഗ വേദിയെ ഒഴുക്കുള്ളതാക്കി. വംശീയ വെറിക്കെതിരെയും സാമ്പത്തിക സംവരണാശയങ്ങളേയും രാഷ്ട്രീയമായി പ്രതിരോധിക്കുന്ന പ്രസംഗവേദികള് പ്രതീക്ഷയുളളതാണ്.\nസ്രഷ്ടാവിനോടുള്ള സ്‌നേഹവും സ്തുതിയും ആനന്ദവും ആത്മീയാനുഭൂതിയും നല്‍കിയ ഖവാലിയും, ഇശലുകള് കൊണ്ട് അധിനിവേശങ്ങളോട് പോരാടിയ, പ്രണയവും കിസ്സകളും പെയ്തിറങ്ങിയ മാപ്പിളപ്പാട്ടിന്റെ ശീലുകളും വേറിട്ട അനുഭവങ്ങളായി.\nഅവസാന നിമിഷം വരെ വീറുറ്റ മത്സരം കാഴ്ച്ചവെച്ചു പ്രശ്‌നോത്തരി മത്സരം. ഖുര്‍ആന് പാരായണ മത്സരം മാസ്മരികതയിലൂടെ പാരായണത്തിന്റെ അര്‍ത്ഥതലങ്ങള് തീര്‍ത്തു.\nഇസ്ലാമിക കലാലയങ്ങളുടെ പ്രാപ്തിയും നിലവാരവും കേരളീയ വിദ്യാഭ്യാസ മേഖലയില് അവ നല്‍കുന്ന സംഭാവനയും പര്‍വാസില് പ്രതിഫലിച്ചു. ഒപ്പം നാളെയുടെ പ്രതിഭകളെ കണ്ടെത്താനും പ്രോല്‍സാഹിപ്പിക്കാനും ജി.ഐ.ഒ-ക്ക് കഴിഞ്ഞു. സംഘാടന മികവിനാലും സമയനിഷ്ഠയാലും വിധികര്‍ത്താകളുടെയും അതിഥികളുടെയും പ്രശംസ പര്‍വാസിന് ലഭിച്ചു.\nകലോല്‍സവത്തിന്റെ ആവേശം ജി.ഐ.ഒ സംസ്ഥാന പ്രസിഡന്റ് അഫീദ അഹമ്മദിന്റെ അദ്ധ്യക്ഷതയിലുള്ള സമാപന സമ്മേളനത്തോടെ മുസ്ലിം സ്ത്രീയുടെ കൃത്യവും കാലികവുമായ അടയാളപ്പെടുത്തലായി മാറി.\nവിഷന് 2020 ഡയറക്ടറും ജമാഅത്തെ ഇസ്ലാമി മുന് അഖിലേന്ത്യാ ഉപാധ്യക്ഷനുമായ പ്രൊഫ. സിദ്ദീഖ് ഹസന് സാഹിബിന്റെ പ്രാര്‍ത്ഥനയാല് അനുഗ്രഹീതമായ സമാപന സമ്മേളനത്തില് ജമാഅത്തെ ഇസ്ലാമി അസി. അമീര് പി.മുജീബ് റഹ്മാന് മുഖ്യപ്രഭാഷണം നിര്‍വ്വഹിച്ചു. മുഖ്യധാര പൊതു ബോധത്തെ പൊളിച്ചെഴുതിയ ചുവടുവെപ്പാണ് പര്‍വാസെന്നും ലിബറല് ഫെമിനിസ്റ്റ് ധാരയെ മാറ്റിനിര്‍ത്തി ഇസ്ലാമിക ഭൂമികയില് ഉറച്ച് നിന്ന് പുതിയ ആവിഷ്‌ക്കാര സാധ്യതകള് കണ്ടെത്താന് ജി.ഐ.ഒ ക്ക് കഴിയുമെന്നും അദ്ദേഹം പറഞ്ഞു.\nജമാഅത്തെ ഇസ്ലാമി വനിത വിഭാഗം പ്രസിസന്റ് റഹ്മത്തുനിസ, സോളിഡാരിറ്റി പ്രസിഡന്റ് പി.എം സ്വാലിഹ്, എസ്.ഐ.ഒ സംസ്ഥാന സമിതിയംഗം ഡോ. സഫീര് എ.കെ. ജമാഅത്തെ ഇസ്ലാമി വിദ്യാഭ്യാസ വകുപ്പ് ചെയര്‍മാന് കൂട്ടില് മുഹമ്മദലി, വി.പി ബഷീര്, ആര്.യൂസുഫ്, ഫസ്‌ന മിയാന് തുടങ്ങിയവര് സംസാരിച്ചു. പര്‍വാസിനെ ആഘോഷമായും ആവേശമായും ഏറ്റെടുത്ത ഫറൂഖിലെ നാട്ടുകാരുടെയും ആതിഥേയ സ്ഥാപനമായ ഇര്‍ശാദിയയിലെ കൂട്ടുകാരുടെയും അധ്യാപകരുടെയും മറ്റൊരുപാട് പേരുടെയും പ്രാര്‍ത്ഥനയായിരുന്നു പര്‍വാസിന്റെ വിജയം.\nമുപ്പതോളം സ്ഥാപനങ്ങള് പങ്കെടുത്ത മത്സരത്തില് 769 പോയിന്റ് നേടി മലപ്പുറം ശാന്തപുരം അല് ജാമിഅ അല് ഇസ്ലാമിയ ഓവറോള് ചാമ്പ്യന്മാരായി. 557 പോയിന്റ് നേടി ഫറോക്ക് ഇര്‍ഷാദിയ കോളേജ് രണ്ടാമതെത്തി. ചേന്ദമംഗല്ലൂര് ഇസ്‌ലാഹിയ കോളേജിനാണ് മൂന്നാം സ്ഥാനം.\nകാലത്തോടുള്ള ചോദ്യവും നീതിയോടുള്ള ഐക്യപ്പെടലും നന്മയുടെ നനവുമായി പര്‍വാസിന്റെ ചിറകടി പെയ്തു തീരുന്നില്ല. തട്ടമിട്ട പെണ്‍കുട്ടികള് തീര്‍ത്ത സര്‍ഗാവിഷ്‌കാരങ്ങളുടെ വിശാലമായ ആകാശം പ്രപഞ്ചനാഥന്റെ കാരുണ്യത്തിന്റെ ചിറകടിയായ് ഇനിയും ഉയര്‍ന്നു പറക്കട്ടെ....


ഞാന് അധികം ഉള്ളി കഴിക്കാറില്ല, അതുകൊണ്ട് ഒരു പ്രശ്നവുമില്ല ;നിര്‍മലാ സീതാരാമന് - Pravasishabdam\nHome News National ഞാന് അധികം ഉള്ളി കഴിക്കാറില്ല, അതുകൊണ്ട് ഒരു പ്രശ്നവുമില്ല ;നിര്‍മലാ സീതാരാമന്\nന്യൂഡല്‍ഹി: രാജ്യത്ത് ഉള്ളി വില വര്‍ധിക്കുന്നത് തടയാന് കേന്ദ്രസര്‍ക്കാര് സ്വീകരിച്ച വിവിധ നടപടികള് പാര്‍ലമെന്റില് വിശദീകരിക്കവെ അസാധാരണ മറുപടിയുമായി കേന്ദ്ര ധനകാര്യ മന്ത്രി നിര്‍മലാ സീതാരാമന്. ഉള്ളിയുടെ വില വര്‍ധന തന്നെ വ്യക്തിപരമായി ബാധിക്കില്ലെന്നും തന്റെ വീട്ടില് അധികം ഉള്ളി ഉപയോഗിക്കാറില്ലെന്നുമായിരുന്നു മന്ത്രിയുടെ മറുപടി.\n‘ഞാന് അധികം ഉള്ളിയോ വെളുത്തുള്ളിയോ കഴിക്കാറില്ല. അതുകൊണ്ട് ഒരു പ്രശ്‌നവുമില്ല. ഉള്ളി അധികം ഉപയോഗിക്കാത്ത ഒരു കുടുംബത്തില് നിന്നാണ് ഞാന് വരുന്നത്’- മന്ത്രി ലോക്‌സഭയില് പറഞ്ഞു. മന്ത്രിയുടെ പരാമര്‍ശം സഭയിലെ മറ്റംഗങ്ങളില് ചിരി പടര്‍ത്തി. ഉള്ളി കൂടുതല് കഴിക്കുന്നത് പ്രകോപനത്തിനിടയാക്കുമെന്നും ഇതിനിടെ ഒരു സംഭാംഗം പറയുകയുണ്ടായി.\nഉള്ളി വില ഉയരുന്നത് ഫലപ്രദമായി നേരിടാന് കേന്ദ്ര സര്‍ക്കാര് ചെയ്ത കാര്യങ്ങള് മന്ത്രി വിശദീകരിച്ചു. കയറ്റുമതിക്ക് നിരോധനം ഏര്‍പ്പെടുത്തി, സ്റ്റോക്ക് പരിധി നടപ്പിലാക്കി, വിദേശത്ത് നിന്ന് ഇറക്കുമതി ചെയ്തു, ഉള്ളി മിച്ചമുള്ള ഇടങ്ങളില് നിന്ന് രാജ്യത്ത് ഉള്ളി കുറവുള്ള പ്രദേശങ്ങളിലേക്ക് മാറ്റുന്നു തുടങ്ങിയ കാര്യങ്ങള് നടക്കുകയാണെന്ന് ധനമന്ത്രി വിശദീകരിച്ചു.\nഇടപാടുകളില് നിന്ന് ദല്ലാള്‍മാരേയും ഇടനിലക്കാരേയും പൂര്‍ണമായും ഒഴിവാക്കിയെന്നും നേരിട്ടുള്ള ഇടപെടലുകളാണ് നടത്തിക്കൊണ്ടിരിക്കുന്നതെന്നും അവര് കൂട്ടിച്ചേര്‍ത്തു. ഉള്ളിയടക്കമുള്ള അവശ്യ സാധനങ്ങളുടെ വിലക്കയറ്റം പാര്‍ലമെന്റിനകത്തും പുറത്തും വലിയ പ്രതിഷേധങ്ങള്‍ക്കിടയാക്കിയിട്ടുണ്ട്. നിലവില് രാജ്യത്ത് ഉള്ളിയുടെ വില 110 മുതല് 160 രൂപ വരെയാണ്.\nരാജ്യത്ത് കുതിച്ചുയരുന്ന ഉള്ളി വിലയില് വ്യത്യസ്ത പ്രതിഷേധവുമായി നേതാവ്!! ജന് അധികാര് പാര്‍ട്ടി നേതാവാണ് വ്യത്യസ്ത രീതിയില് പ്രതിഷേധം നടത്തിയത്. പറ്റ്നയിലെ ബിജെപി ഓഫീസിന് മുന്നില് ഉള്ളി വില്‍പ്പന നടത്തിയാണ് മുന് എം.പിയും ജെ.എ.പി കണ്‍വീനറുമായ പപ്പു യാദവ് പ്രതികരിച്ചത്. കേന്ദ്രവും സംസ്ഥാന സര്‍ക്കാരും സാധാരണക്കാരുടെ ഉന്നമനത്തിനത്തിനായി ഒന്നും ചെയ്യുന്നില്ലെന്ന് പപ്പു യാദവ് ആരോപിച്ചു. വരും ദിവസങ്ങളില് വില കുറയുമെന്ന് മന്ത്രി പറയുന്നു. അതുവരെ ആളുകള് എന്താണ് ചെയ്യേണ്ടത്? പപ്പു യാദവ് ചോദിച്ചു.\nരാജ്യത്ത് കിലോക്ക് 80-100 വരെ വിലവരുന്ന ഉള്ളി വെറും 35 രൂപയ്ക്കാണ് അദ്ദേഹം വില്‍പ്പന നടത്തിയത്. അതേസമയം, കുറഞ്ഞ നിരക്കില് ഉള്ളി ലഭിക്കുന്നതറിഞ്ഞ് ബിജെപി ഓഫീസിന് മുന്നില് ജനം തടിച്ചുകൂടി. ഉള്ളി വാങ്ങാന് ജനങ്ങളുടെ നീണ്ടനിരയാണ് കാണപ്പെട്ടത്.\nഉള്ളി വില കുതിച്ചുയരുന്ന സാഹചര്യത്തില് കൂടുതല് ഉള്ളി ഇറക്കുമതി ചെയ്യുമെന്ന് കേന്ദ്രസര്‍ക്കാര് അറിയിച്ചിരുന്നു. കൂടാതെ, വിവിധ രാജ്യങ്ങളില്‍നിന്നും ഉള്ളി രാജ്യത്ത് എത്തിച്ചേരുകയും ചെയ്തിട്ടുണ്ട്. എന്നാല് ഇതുവരെ ഇറക്കുമതി ചെയ്ത ഉള്ളി വിപണിയില് എത്തുകയോ, വില കുറയുകയോ ചെയ്തിട്ടില്ല എന്നതാണ് വസ്തുത. കൂടാതെ, ഉള്ളി വില നിയന്ത്രിക്കുന്നതിനായി 11,000 ടണ് ഉള്ളി തുര്‍ക്കിയില്‍നിന്നും ഇറക്കുമതി ചെയ്യുമെന്ന് കഴിഞ്ഞ ദിവസം കേന്ദ്ര സര്‍ക്കാര് അറിയിച്ചിരുന്നു.\nPrevious article‘പ്രിയപ്പെട്ട കള്ളന്‍സ്..ആ പണമെടുത്തോളൂ… രേഖകള് എത്തിച്ചു തരണേ’, കുറിപ്പ്\nNext articleഡോ. ബോബി ചെമ്മണൂര് സംസ്ഥാന ഹ്യൂമന് റൈറ്റ്‌സ് ബ്രാന്‍ഡ് അംബാസിഡര്


സോഷ്യൽ മീഡിയയിൽ ശ്രദ്ധ നേടി ഗപ്പി സുന്ദരീ നന്ദന വർമ്മയുടെ ഫോട്ടോഷൂട്ട്..! വിഡിയോ കാണാം.. - STAR PIX MEDIA\nHome Videos സോഷ്യൽ മീഡിയയിൽ ശ്രദ്ധ നേടി ഗപ്പി സുന്ദരീ നന്ദന വർമ്മയുടെ ഫോട്ടോഷൂട്ട്..! വിഡിയോ കാണാം..\nബാലതാരമായി സിനിമയിൽ കയറി വളരെ മികച്ച പ്രകടനത്തിലൂടെ സിനിമ ആസ്വാദകരുടെ മനസ്സിൽ ഇടം പിടിച്ച മലയാള ബാലനടിയാണ് നന്ദന വർമ്മ. മലയാള ചലചിത്രത്തിലെ യുവനടനായ ടോവിനോ തോമസ് കേന്ദ്ര കഥാപാത്രമായി എത്തിയ ഗപ്പി എന്ന ചിത്രത്തിൽ ഏറെ ജനശ്രെദ്ധ ആകർഷിച്ച നടിയായിരുന്നു നന്ദന വർമ്മ. ടോവിനോ ഉണ്ടെങ്കിലും നായിക വേഷത്തിലെത്തിയ നന്ദനയെയായിരുന്നു പ്രേക്ഷകർ ഏറ്റെടുത്തത്.\nഈ രണ്ട് കഥാപാത്രങ്ങൾ കൂടാതെ നോബി മാർക്കോസ്, ശ്രീനിവാസൻ, ദേവി അജിത്ത് എന്നിവരും പ്രധാന വേഷത്തിൽ എത്തി ഞെട്ടിപ്പിച്ചിരുന്നു. ശ്രീനിവാസന്റെ കൊച്ചു മകൾ കഥാപാത്രമായിരുന്നു നന്ദന ഗപ്പി എന്ന സിനിമയിൽ അവതരിപ്പിച്ചത്. പിന്നീട് അന്വേഷര രാജൻ നായികയായി അരങേറിയ വാങ്ക് എന്ന സിനിമയിലും തന്റെ വേഷത്തിലൂടെ അന്വേഷരയെക്കാൾ മുന്നേറാൻ സാധിച്ചു.\nനയൻ‌താര ചെറിയ കഥാപാത്രം കൈകാര്യം ചെയ്ത് പ്രേഷകരുടെ മുമ്പാകെ പ്രേത്യക്ഷപ്പെട്ട ജനപ്രിയ നായകൻ ദിലീപിന്റെ സിനിമയായ ലൈഫ് ഓഫ് ജോസുട്ടിയിലും മറ്റാർക്കും ലഭിക്കാത്ത റോൾ ആയിരുന്നു നന്ദന കൈകാര്യം ചെയ്തിരുന്നത്. മോളിവുഡിന്റെ ഭാവി വാഗ്ദാനം എന്ന കൂട്ടത്തിൽ നന്ദനയുടെ പേര് മുൻപന്തിയിൽ തന്നെയാണ് ഉള്ളത്. മറ്റ് ബാല നടിമാരിൽ നിന്നും ഏറെ വേറിട്ട നടിയാണ് നന്ദന.\nസമൂഹ മാധ്യമങ്ങളിൽ പങ്കുവെക്കുന്ന ഓരോ ചിത്രങ്ങളും വീഡിയോകളും വലിയ സ്വീകാര്യതയോടെയാണ് ഈ കൊച്ചു നായികയുടെ ആരാധകർ ഏറ്റെടുക്കാറുള്ളത്. മറ്റാർക്കും ഇല്ലാത്ത പ്രേത്യക സൗന്ദര്യമുള്ളതിനാൽ ഈ പ്രായത്തിൽ തന്നെ നിരവധി ഫോട്ടോഷൂട്ടുകളിൽ മോഡലായി തിളങ്ങാൻ നന്ദനയ്ക്ക് കഴിഞ്ഞു. ഇപ്പോൾ നീല സാരീയിൽ പ്രേഷകരുടെ മുന്നിൽ പ്രേത്യക്ഷപ്പെട്ട നന്ദനയെയാണ് ആരാധകരുടെ മനം മയ്ക്കുന്നത്.


'ആര്‍ത്തവം അയോഗ്യതയാണെങ്കില് മാതൃത്വം കുറ്റകരമാണ്' - Samakalika Malayalam\nBy സമകാലിക മലയാളം ഡെസ്‌ക് | Published: 19th July 2018 04:25 PM |\nLast Updated: 19th July 2018 04:25 PM | A+A A- |\nതിരുവനന്തപുരം: ആര്‍ത്തവം അയോഗ്യതയാണെങ്കില് മാതൃത്വം കുറ്റമാണെന്ന് സ്പീക്കർ പി. ശ്രീരാമകൃഷ്ണൻ. ശബരിമല ക്ഷേത്രത്തിലെ സ്ത്രീപ്രവേശനവുമായി ബന്ധപ്പെട്ട് ശ്രീരാമകൃഷ്ണൻ ഇട്ട ഫെയ്സ്ബുക്ക് പോസ്റ്റിലാണ് ഇക്കാര്യം പരാമർശിക്കുന്നത്. ഒരു മാതാവിന്‍റെ ഗര്‍ഭത്തില്‍നിന്ന് പുറത്തുവരാതെ ഈ ലോകത്ത് ഒരു മനുഷ്യനും പിറക്കാനിടയില്ലായെന്നിരിക്കെ എങ്ങനെയാണ് അമ്മയാകാനുള്ള ശേഷിയുടെ പ്രതീകമായ ആര്‍ത്തവം ഒരു കുറ്റമായി ആധുനിക സമൂഹം സ്വീകരിക്കുക? ശ്രീരാമകൃഷ്ണൻ ചോദിച്ചു.\nആര്‍ത്തവകാലം അവസാനിച്ചതിനുശേഷം മാത്രമേ ക്ഷേത്രത്തില് പ്രവേശിക്കാന് പറ്റൂ, ആരാധന നടത്താന് പറ്റൂ എന്ന് പറയുന്നത് ആര്‍ത്തവത്തെ ഒരു കുറ്റകരമായ അയോഗ്യതയായി കാണുന്നതിന് തുല്യമാണ്. ആര്‍ത്തവം അയോഗ്യതയാണെങ്കില് മാതൃത്വം കുറ്റമാണ്. ആരാണ് മഹാന് എന്ന് ചോദിച്ചാല് ആര്‍ക്കാണ് മാറ്റങ്ങളെ അഭിസംബോധന ചെയ്യാന് കഴിയുക അവനാണ് എന്നാണ് ഉത്തരം. മാറ്റങ്ങള് കൊണ്ടുവരാന് കഴിയുന്നവനാണ് മഹാന്. പുതിയ സാഹചര്യങ്ങളെ അഭിസംബോധന ചെയ്യാനും സ്വയം മാറാനും കഴിയുന്നതാണ് മഹത്വത്തിന്‍റെ മാനദണ്ഡം. സമൂഹത്തിന്‍റെ മാറ്റങ്ങള്‍ക്കനുസരിച്ചും ജനാധിപത്യത്തിന്‍റെ വികാസത്തിനനുസരിച്ചും എല്ലാത്തിനും മാറ്റങ്ങള് വരുന്നത് സ്വാഭാവികമാണ്. അനിവാര്യവുമാണ്. ശ്രീരാമകൃഷ്ണൻ അഭിപ്രായപ്പെട്ടു.\nഫെയ്സ്ബുക്ക് പോസ്റ്റിന്‍റെ പൂർണരൂപം:\nഒരു മാതാവിന്‍റെ ഗര്‍ഭത്തില്‍നിന്ന് പുറത്തുവരാതെ ഈ ലോകത്ത് ഒരു മനുഷ്യനും പിറക്കാനിടയില്ലായെന്നിരിക്കെ എങ്ങനെയാണ് അമ്മയാകാനുള്ള ശേഷിയുടെ പ്രതീകമായ ആര്‍ത്തവം ഒരു കുറ്റമായി ആധുനിക സമൂഹം സ്വീകരിക്കുക?\nആചാരങ്ങളും അനുഷ്‌ഠാനങ്ങളും പിന്‍തുടരുന്നത് നല്ലതാണ്. പക്ഷേ ഇന്ത്യന് ഭരണഘടന ഉറപ്പുനല്‍കുന്ന അടിസ്ഥാന അവകാശങ്ങള് ലംഘിച്ചുകൊണ്ടാകരുത് അത്. ആരാണ് മഹാന് എന്ന് ചോദിച്ചാല് ആര്‍ക്കാണ് മാറ്റങ്ങളെ അഭിസംബോധന ചെയ്യാന് കഴിയുക അവനാണ് എന്നാണ് ഉത്തരം. മാറ്റങ്ങള് കൊണ്ടുവരാന് കഴിയുന്നവനാണ് മഹാന്. പുതിയ സാഹചര്യങ്ങളെ അഭിസംബോധന ചെയ്യാനും സ്വയം മാറാനും കഴിയുന്നതാണ് മഹത്വത്തിന്‍റെ മാനദണ്ഡം. സമൂഹത്തിന്‍റെ മാറ്റങ്ങള്‍ക്കനുസരിച്ചും ജനാധിപത്യത്തിന്‍റെ വികാസത്തിനനുസരിച്ചും എല്ലാത്തിനും മാറ്റങ്ങള് വരുന്നത് സ്വാഭാവികമാണ്. അനിവാര്യവുമാണ്. ഒരുപക്ഷേ ക്ഷേത്രങ്ങളില് ഉണ്ടായിരുന്ന പല ആചാരങ്ങളും ഇന്ന് നിലനില്‍ക്കുന്നില്ല. കാലത്തിന്‍റെ ഒഴുക്കില് അവയെല്ലാം മാറിപ്പോയി. കാലത്തിന്‍റെ ഒഴുക്കില് ജനാധിപത്യത്തിന്‍റെ വികാസത്തില് പലതും മാറിയ കൂട്ടത്തില് ശബരിമലയിലെ സ്ത്രീപ്രവേശം മാറാതെ നിന്നു എന്നതാണ് വസ്തുത.\nസ്ത്രീത്വത്തെ അംഗീകരിക്കുന്നുണ്ടെങ്കില് മാതാവിനെ അംഗീകരിക്കുന്നുണ്ടെങ്കില് ഈ ചര്‍ച്ചയ്ക്ക് പ്രസക്തിയുണ്ട്.\nഅനുഷ്ഠാനങ്ങളെക്കുറിച്ചും പാരമ്പര്യങ്ങളെക്കുറിച്ചും ചര്‍ച്ചയാകാം സംവാദമാകാം. ദശാബ്ദങ്ങള്‍ക്ക് മുമ്പ് കേരളത്തില് ദളിതര്‍ക്ക് മേല്‍വസ്ത്രം ധരിക്കാനവകാശമുണ്ടായിരുന്നില്ല. ക്ഷേത്രങ്ങളില് പ്രവേശനമുണ്ടായിരുന്നില്ല. അതെല്ലാം ആചാരങ്ങളായിരുന്നു. അതൊന്നും ഇന്ന് നിലനില്‍ക്കുന്നില്ല. ദൈവത്തിന്‍റെ മുന്നില് തുല്യത പ്രാപിക്കാനുള്ള മനുഷ്യന്‍റെ അവകാശത്തിനു മുന്നില് ഇനിയും തടസ്സം നില്‍ക്കണോ എന്നത് ചിന്തിക്കേണ്ട കാര്യമാണ്. വീണ്ടും പറയുന്നു ആര്‍ത്തവം അയോഗ്യതയെങ്കില് ഗര്‍ഭം പാതകമെങ്കില് മാതൃത്വം കുറ്റമാണെന്ന് പറയേണ്ടിവരും. മാതൃത്വത്തെ കുറ്റമായി കാണുന്ന ഒരു സമൂഹം അങ്ങേയറ്റത്തെ അസംബന്ധ ജഡിലമായ പാരമ്പര്യത്തെയാണ് പിന്‍പറ്റുന്നത്. കൂരിരുട്ടിലുള്ള സമൂഹമാണെന്നുതന്നെ വിലയിരുത്തേണ്ടി വരും. 'മാതൃദേവോ ഭവ' എന്ന് ചൊല്ലിപ്പഠിപ്പിച്ച ഭാരതീയ സംസ്കൃതി സ്ത്രീത്വത്തെ ഒരിക്കലും അപരവല്‍ക്കരിക്കപ്പെട്ട സത്തയായി കണ്ടിരുന്നില്ല. കാലപ്രവാഹത്തില് കടന്നുകൂടിയ ഇത്തരം അബദ്ധാചാരങ്ങള് തിരുത്തിയേ തീരൂ എന്ന സുപ്രീംകോടതി നിരീക്ഷണം ശുഭോദര്‍ക്കമാണ്.\nപി. ശ്രീരാമകൃഷ്ണൻ ശബരിമല ആര്‍ത്തവം സുപ്രീംകോടതി


jadon sancho win worlds best teenage talent - Malayalam MyKhel\n» വിനീഷ്യസ് ജൂനിയറെ പിന്നിലാക്കി ഇംഗ്ലീഷ് ഫുട്‌ബോളര് ജേഡന് സാഞ്ചോ മികച്ച യുവതാരം\nUpdated: Thursday, March 21, 2019, 11:03 [IST]\nലണ്ടന്: ബ്രസീലിയന് കൗമാരവിസ്മയം വിനീഷ്യസ് ജൂനിയറെ പിന്നിലാക്കി ഇംഗ്ലീഷ് ഫുട്‌ബോളര് ജേഡന് സാഞ്ചോ മികച്ച കൗമാര ഫുട്‌ബോള്‍താരത്തിനുള്ള അവാര്‍ഡ് സ്വന്തമാക്കി. 2000 ജനുവരി 1നോ അതിനുശേഷമോ ജനിച്ചവര്‍ക്കായുള്ള നെക്‌സ്റ്റ് ജനറേഷന് അവാര്‍ഡാണ് പതിനെട്ടുകാരനായ ജേഡന് സ്വന്തമാക്കിയത്. ബൊറൂസിയ ഡോട്ടമുണ്ട് താരമായ ജേഡന് കഴിഞ്ഞ 12 മാസങ്ങളില് മികവാര്‍ന്ന കളിയാണ് പുറത്തെടുത്തത്.\nപ്രകടനമികവ് ഒന്നുകൊണ്ടുമാത്രം ജേഡന് ഇംഗ്ലണ്ടിന്റെ സീനിയര് ടീമിലും ഇടംപിടിച്ചുകഴിഞ്ഞു. ബുണ്ടസ് ലീഗയില് എട്ട് ഗോളുകള് നേടുന്ന പ്രായംകുറഞ്ഞ താരമെന്ന ബഹുമതി രണ്ട് മാസങ്ങള്‍ക്കുമുന്‍പാണ് യുവതാരം സ്വന്തമാക്കിയത്. ചെല്‍സിയുടെ യുവതാരം കല്ലം ഹഡ്‌സണ് ഒഡോയ് ആണ് മികച്ച മൂന്നാമത്തെ കളിക്കാരനായത്. ഒഡോയിയും ഇംഗ്ലണ്ട് ടീമില് ഇടം പിടിച്ചിട്ടുണ്ട്.\nഇംഗ്ലീഷ് താരമായ ഫില് ഫോദന് ആണ് നാലാം സ്ഥാനത്തെത്തിയത്. ജേഡന് സാഞ്ചോ, കല്ലം ഹഡ്‌സണ് ഒഡോയ്, ഫില് ഫോദന് എന്നിവര് 2017ല് അണ്ടര് 17 ലോകകപ്പ് നേടിയ ഇംഗ്ലണ്ട് ടീമില് അംഗമായിരുന്നു. ബ്രസീല് താരമായ റോഡ്രിയാഗോ അഞ്ചാം സ്ഥാനത്തെത്തി. ബയേണ് മ്യൂണിക്കിന്റെ കനേഡിയന് താരം അല്‍ഫോണ്‍സോ ആറാം സ്ഥാനത്തെത്തി. മികച്ച ഗോള് കീപ്പര് ആയി ബ്രസീലിന്റെ ഗബ്രിയേല് ബ്രസാവോ തെരഞ്ഞെടുക്കപ്പെട്ടു.\nRead more about: football ഫുട്‌ബോള് ഇംഗ്ലണ്ട് ബ്രസീല്\nStory first published: Thursday, March 21, 2019, 10:55 [IST]


സ്വന്തം രാജ്യത്ത് നടക്കുന്ന നിയമവിരുദ്ധ കൊലപാതകങ്ങളെക്കുറിച്ചും ഭീരവാദത്തെക്കുറിച്ചും മൗനം പാലിക്കുന്നതെന്തുകൊണ്ട്; യുഎന്നില് പാകിസ്ഥാനെതിരെ ആഞ്ഞടിച്ച് ഇന്ത്യ\nSep 14, 2019, 04:29 pm IST\nജനീവ : കശ്മീരിനെ മറന്ന് പാകിസ്ഥാന് സ്വന്തം രാജ്യത്തിന്റെ കാര്യങ്ങളില് ശ്രദ്ധ കേന്ദ്രീകരിക്കണമെന്ന് ഇന്ത്യ. ഇന്ത്യയ്‌ക്കെതിരെ പൊള്ളയായ ആരോപണങ്ങള് നിരത്തുന്നതിന് മുന്‍പ് പാകിസ്ഥാന് സ്വയം ആത്മപരിശോധന നടത്തണം. സ്വന്തം രാജ്യത്ത് നടക്കുന്ന നിയമ വിരുദ്ധ കൊലപാതകങ്ങളെക്കുറിച്ചും, ഭീകരവാദത്തെക്കുറിച്ചും പാകിസ്ഥാന് ഒന്നും മിണ്ടാത്തതെന്തെന്നും യുഎന് മനുഷ്യാവകാശ കമ്മീഷണിലെ ഇന്ത്യന് പ്രതിനിധി ചോദിച്ചു. യു എന് മനുഷ്യാവകാശ കമ്മീഷന്റെ 42 മത് സെഷനില് ഇന്ത്യയ്‌ക്കെതിരെ പാകിസ്ഥാന് ഉന്നയിച്ച ആരോപണങ്ങള്‍ക്ക് മറുപടി നല്‍കുകയായിരുന്നു ഇന്ത്യ.\nഇന്ത്യയ്‌ക്കെതിരെ പാകിസ്ഥാന് ഉന്നയിക്കുന്ന ആരോപണങ്ങളില് അതിശയിക്കാനില്ല. പൊള്ളയായ ആരോപണങ്ങള് നിരത്തി ഇന്ത്യയ്ക്ക് മേല് കരിവാരിത്തേക്കാനുള്ള ശ്രമമാണിത്.\nഎന്നാല് അതിനു മുന്‍പായി പാകിസ്ഥാന് സ്വന്തം രാജ്യത്തിന്റെ അവസ്ഥയെക്കുറിച്ച് ഓര്‍ക്കണം. പാകിസ്ഥാന് ഭീകരരുടെ താവളമാണെന്ന് ലോക രാജ്യങ്ങള്‍ക്കെല്ലാം അറിയാം. നിരവധി നിയമവിരുദ്ധ കൊലപാതകങ്ങളാണ് പാകിസ്ഥാനിലും, പാക് അധീന കശ്മീരിലും നടക്കുന്നത്. ഇതിനെക്കുറിച്ചാണ് പാകിസ്ഥാന് ആദ്യം ചിന്തിക്കേണ്ടതെന്നും യുഎന് മനുഷ്യാവകാശ കമ്മീഷനിലെ ഇന്ത്യന് പ്രിതിനിധി കുമാം മിനി ദേവി പറഞ്ഞു.\nകശ്മീര് ജനത മൊത്തം ഇന്ത്യയ്‌ക്കെപ്പമാണെന്ന് ചരിത്രം തെളിയിച്ചിട്ടുണ്ട്. കശ്മീര് തങ്ങള്‍ക്ക് ലഭിക്കില്ലെന്ന യാദാര്‍ത്ഥ്യം ഇനിയെങ്കിലും പാകിസ്ഥാന് മനസ്സിലാക്കണം. കശ്മീര് ഇന്ത്യയുടെ മാത്രം ആഭ്യന്തര വിഷയമാണ് .ആയിരം നുണകള് നിരത്തിയാല് യാഥാര്‍ത്ഥ്യം മിഥ്യയാകില്ലെന്നും കുമാം മിനി ദേവി വ്യക്തമാക്കി.


അഗ്നിസുരക്ഷ: ജർമനിയിലെ സെൽറ്റേഴ്‌സിൽ എരിതീയെ വരുതിയിലാക്കി!\nഭാഷ അമാറിക് അര്‍മേനിയന് അറബി (ലബനന്) അറബിക് അല്‍ബേനിയന് അസര്‍ബയ്‌ജാനി ആഫ്രിക്കാന്‍സ് ഇംഗ്ലീഷ് ഇന്‍ഡൊനീഷ്യന് ഇറ്റാലിയന് ഇലോക്കോ ഇസോക്കോ ഉക്രേനിയന് എന്‍ഡെബെലെ (സിംബാബ്‌വെ) ഐസ്‌ലാന്‍ഡിക് ഒട്ടെട്ടേല കാറ്റലാന് കിന്യര്‍വണ്ട കിര്‍ഗിസ് കിറുണ്ടി കൊറിയന് കോംഗോ കോള് ക്രൊയേഷ്യന് ഗലീസിയന് ഗ്രീക്ക് ചിചെവ ചെക് ചൈനീസ് കാന്‍റൊണീസ് (പരമ്പരാഗതം) ചൈനീസ് കാന്‍റൊണീസ് (ലളിതം) ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജാപ്പനീസ് ജോര്‍ജിയന് ടര്‍ക്കിഷ് ഡച്ച് ഡാനിഷ് തഗലോഗ് തഹീതിയന് തായ് തെലുങ്ക് നോര്‍വീജിയന് പേര്‍ഷ്യന് പോര്‍ച്ചുഗീസ് പോര്‍ച്ചുഗീസ് (പോര്‍ച്ചുഗല്) പോളിഷ് ഫിജിയന് ഫിന്നിഷ് ഫൊണ് ഫ്രഞ്ച് ബടക് (റ്റോബ) ബാസ്‌ക് ബിസ്‌ലാമ മലഗാസി മലയാളം മലായ് മ്യന്‍മര് യോറുബ റഷ്യന് റൊമാനിയന് റ്റരസ്കന് ലിംഗാല ലിത്വാനിയന് വല്ലീഷ്യന് വിയറ്റ്‌നമീസ് ഷോണ സെബുവാനോ സെര്‍ബിയന് സെര്‍ബിയന് (റോമന്) സ്പാനിഷ് സ്ലൊവാക് സ്ലൊവേനിയന് സ്വാഹിലി സ്വീഡിഷ് ഹംഗേറിയന് ഹീബ്രൂ ഹെയ്‌തിയന് ക്രയോള്\n“അയ്യോ തീ! തീ! തീ!” ഭർത്താവിന്റെ വീട്ടിൽ രാവിലെ ഭക്ഷണം കഴിച്ചുകൊണ്ടിരുന്ന സാൻഡ്ര വീടിന് അടുത്തുള്ള ഒരു ഷെഡ്ഡിന്റെ വാതിലിനടിയിലൂടെ തീ വരുന്നതു കണ്ടു. സാൻഡ്രയും ഭർത്താവ് തോമസും പെട്ടെന്നു പ്രവർത്തിച്ചു. എന്താണു സംഭവിച്ചതെന്ന് അറിയാൻ തോമസ് ഷെഡ്ഡിന് അടുത്തേക്ക് ഓടി. അപ്പോഴേക്കും സാൻഡ്ര അഗ്നിശമനോപകരണവുമായി പുറകെ എത്തി. സാൻഡ്ര തിടുക്കത്തിൽ തോമസിന് അഗ്നിശമനോപകരണം കൊടുത്തു. തോമസ് തീ കെടുത്തി. “ഞങ്ങൾ ചെന്നില്ലായിരുന്നെങ്കിൽ ആ ഷെഡ് മുഴുവൻ കത്തിനശിച്ചേനേ” എന്നു സാൻഡ്ര പറയുന്നു.\nഇങ്ങനെ ഒരു സാഹചര്യത്തിൽ പരിഭ്രാന്തരാകാതെ പെട്ടെന്നു പ്രവർത്തിക്കാൻ തോമസിനും സാൻഡ്രയ്‌ക്കും എങ്ങനെ കഴിഞ്ഞു? തീപിടിത്തമുണ്ടായാൽ എന്തു ചെയ്യണമെന്നുള്ളതിനു പരിശീലനം അവർക്കു ലഭിച്ചിരുന്നു. യഹോവയുടെ സാക്ഷികളുടെ ജർമനിയിലെ സെൽറ്റേഴ്‌സിലുള്ള ബ്രാഞ്ചോഫീസിൽ സേവിക്കുന്ന വേറെ 1000-ത്തോളം പേരോടൊപ്പമായിരുന്നു അവർക്ക് ആ പരിശീലനം കിട്ടിയത്.\nസെൽറ്റേഴ്‌സിലെ 70 ഏക്കർ വരുന്ന ഈ സ്ഥലത്ത് ഓഫീസുകളും താമസസ്ഥലങ്ങളും മാത്രമല്ല, അലക്കുശാലയും അച്ചടിശാലയും മറ്റു പണിപ്പുരകളും ഉണ്ട്. അവിടെയെല്ലാം പല തരത്തിലുള്ള തീപിടിത്ത സാധ്യതയുണ്ട്. അതുകൊണ്ട് സുരക്ഷ-പരിസ്ഥിതി ഡിപ്പാർട്ടുമെന്റ് അഗ്നിസുരക്ഷയെക്കുറിച്ച് പഠിപ്പിക്കാൻ ഒരു പരിപാടി സംഘടിപ്പിച്ചു. ഒന്നാമതായി ചിലരെ തിരഞ്ഞെടുത്ത് (ഈ കൂട്ടത്തെ അടിയന്തിരനടപടി സംഘം എന്നു വിളിക്കുന്നു.) ആ പ്രദേശത്തെ അഗ്നിശമനസേനയോടൊപ്പം പ്രവർത്തിക്കാൻ അവസരം ഒരുക്കി. ഇതു കൂടാതെ, ബ്രാഞ്ചിൽ സേവിക്കുന്ന എല്ലാവരും പതിവായി:\nകെട്ടിടത്തിൽനിന്ന് പെട്ടെന്നു പുറത്തുകടക്കാൻ പരിശീലിക്കുന്നു.\nഒരു തീപിടിത്തമുണ്ടായാൽ ഉടൻ എങ്ങനെ കെടുത്താമെന്നു പഠിക്കുന്നു.\nഒരു അടിയന്തിരസാഹചര്യത്തെ നേരിടുന്നതിനുവേണ്ട കഴിവുകൾ ഇങ്ങനെ അവർ നേടുന്നു.\nപരിശീലനത്തിന്റെ ഭാഗമായി സുരക്ഷിതമായി തീ അണയ്‌ക്കാൻ അവർ പഠിക്കുന്നു. പ്രാഥമികവിദ്യാലയത്തിൽ അഗ്നിസുരക്ഷയെക്കുറിച്ച് പഠിച്ചിട്ടുണ്ടായിരുന്ന ക്രിസ്റ്റീൻ ബ്രാഞ്ചിലെ പരിശീലനത്തെക്കുറിച്ച് പറഞ്ഞത് ഇങ്ങനെയാണ്: “ഞാൻ പെട്ടെന്ന് അഗ്നിശമനോപകരണം എടുത്തു. അതിന്റെ ലോക്ക് മാറ്റി. കാറ്റിന്റെ അതേ ദിശയിൽ ഞാൻ തീയുടെ അടുത്തേക്കു നീങ്ങി. അല്ലെങ്കിൽ തീ എന്റെ മുഖത്തടിച്ചേനേ. എന്നിട്ടു ഞാൻ തീ കെടുത്തി. ഇതൊക്കെ ഞാൻ ഒറ്റയ്‌ക്കു ചെയ്‌തു! നാലോ അഞ്ചോ പേരടങ്ങുന്ന ഒരു കൂട്ടത്തോടൊപ്പം തീ കെടുത്താനും ഞാൻ പഠിച്ചു.”\nപരിശീലനം “തീയോടുള്ള പേടി കുറയ്‌ക്കുന്നു” എന്ന് അഗ്നിസുരക്ഷാ പരിശീലകനായി ബ്രാഞ്ചോഫീസിൽ സേവിക്കുന്ന ഡാനിയേൽ പറയുന്നു. അദ്ദേഹം വിശദീകരിക്കുന്നു: “ഒരു തീപിടിത്തമുണ്ടാകുമ്പോൾ ആളുകൾ മിക്കപ്പോഴും എന്തു ചെയ്യണം എന്ന് അറിയാതെ നിൽക്കും. ‘ഇനി ഇപ്പോൾ എന്തു ചെയ്യും, അഗ്നിശമനോപകരണം എങ്ങനെയാണ് കൈകാര്യം ചെയ്യുന്നത്’ എന്നൊക്കെ ചിന്തിച്ച് അവർ പരിഭ്രാന്തരാകും. പക്ഷേ, എന്താണു ചെയ്യേണ്ടതെന്ന് അറിയാമെങ്കിൽ ഒരു ചെറിയ തീ വലിയ തീപിടിത്തമാകാതെ നോക്കാൻ അവർക്കു പറ്റും.” പരിശീലനത്തെക്കുറിച്ച് അദ്ദേഹം പറയുന്നു: “അടിയന്തിരസാഹചര്യമുണ്ടാകുമ്പോൾ ശരിയായ വിധത്തിൽ അഗ്നിശമനോപകരണം എങ്ങനെ പിടിക്കണമെന്നും തീ എങ്ങനെ കെടുത്തണമെന്നും പങ്കെടുക്കുന്നവർ മനസ്സിലാക്കുന്നു. ആവശ്യം വരുമ്പോൾ ഉടനടി പ്രവർത്തിക്കാനുള്ള ധൈര്യവും ആത്മവിശ്വാസവും അവർക്കു ലഭിക്കുന്നു.”\nപലരും പരിശീലനത്തിനു നന്ദി പറഞ്ഞു. നേരത്തെ പറഞ്ഞ ക്രിസ്റ്റീൻ ഇങ്ങനെ പറയുന്നു: “ഞാൻ ആദ്യമായിട്ടാണ് ഒരു അഗ്നിശമനോപകരണം കൈയിലെടുക്കുന്നത്. എല്ലാവർക്കും ഇങ്ങനെ ഒരു പരിശീലനം കിട്ടിയാൽ നല്ലതായിരിക്കും.” ഇപ്പോൾ വിമാനത്താവളത്തിൽ ജോലിയുള്ള, ബ്രാഞ്ചോഫീസിൽ പാർട്ട് ടൈമായും പ്രവർത്തിക്കുന്ന നഡ്‌ജ പറയുന്നു: “കഴിഞ്ഞ പത്തു വർഷത്തിലധികമായി അഗ്നിസുരക്ഷയെക്കുറിച്ച് വായിച്ചും കേട്ടും ഉള്ള അറിവേ എനിക്കുണ്ടായിരുന്നുള്ളൂ. പക്ഷേ, ബ്രാഞ്ചോഫീസിൽനിന്ന് ലഭിച്ച പ്രായോഗികപരിശീലനം എന്റെ ആത്മവിശ്വാസം കൂട്ടി. ഒരു തീപിടിത്തമുണ്ടായാൽ എന്തു ചെയ്യണമെന്ന് എനിക്ക് ഇപ്പോൾ അറിയാം.”\nതീപിടിത്തമുണ്ടായപ്പോൾ പെട്ടെന്നു പ്രവർത്തിക്കാൻ തന്നെ സഹായിച്ചത് ബ്രാഞ്ചോഫീസിൽനിന്ന് കിട്ടിയ പരിശീലനമാണെന്നു സാൻഡ്ര വിശ്വസിക്കുന്നു. സാൻഡ്ര പറയുന്നു: “ഒരു അഗ്നിശമനോപകരണം ഉപയോഗിക്കാൻ എനിക്ക് ഇപ്പോൾ അത്ര പേടിയില്ല. എല്ലാ വർഷവും ഇത്തരത്തിലൊരു പരിശീലനപരിപാടിയുണ്ടെങ്കിൽ നല്ലതായിരിക്കും. ആ പരിശീലനംകൊണ്ട് എനിക്ക് ഒരുപാട് പ്രയോജനമുണ്ടായി.”\nപ്രാദേശിക അഗ്നിശമനസേനയോടൊപ്പമുള്ള പരിശീലനം\nആ പ്രദേശത്തെ അഗ്നിശമനസേന ബ്രാഞ്ചോഫീസിന്റെ പരിസരത്തു പതിവായി പരിശീലനപരിപാടികൾ നടത്തി. അതിന്റെ കാരണത്തെക്കുറിച്ച് അഗ്നിശമനസേനയിലെ ഒരു ഉയർന്ന ഉദ്യോഗസ്ഥനായ തിയോ നെക്കമാൻ പറയുന്നു: “ഞങ്ങളുടെ ഡിപ്പാർട്ടുമെന്റിനാണ് സെൽറ്റേഴ്‌സ് മുൻസിപ്പാലിറ്റിയുടെ ഉത്തരവാദിത്വം. വീടുകളിലെയും ഫ്‌ളാറ്റുകളിലെയും തീപിടിത്തമാണ് ഞങ്ങൾ സാധാരണ കൈകാര്യം ചെയ്യുന്നത്. എന്നാൽ ബ്രാഞ്ചോഫീസ് അതിൽനിന്നെല്ലാം തികച്ചും വ്യത്യസ്‌തമാണ്. വിസ്‌തൃതമായ സ്ഥലം, വലിയ കെട്ടിടങ്ങൾ, വ്യവസായ സ്ഥാപനങ്ങളിലേതുപോലുള്ള ജോലികൾ ഇവയെല്ലാം അതിനെ വ്യത്യസ്‌തമാക്കുന്നു. ഇവിടെ ഒരു അത്യാഹിതം സംഭവിച്ചാൽ അത് നേരിടാൻ ചില പ്രത്യേകവൈദഗ്‌ധ്യങ്ങൾകൂടി നേടണം. അതുകൊണ്ട് ഇവിടെ പരിശീലിക്കാൻ പറ്റിയതിൽ ഞങ്ങൾക്കു സന്തോഷമുണ്ട്.”\nബ്രാഞ്ചിലെ അടിയന്തിരനടപടി സംഘത്തിലുള്ള 100-ലധികം പേർ അഗ്നിശമനസേനയോടൊപ്പം രക്ഷാപ്രവർത്തനങ്ങളിലും അഗ്നിശമനപരിശീലനങ്ങളിലും പങ്കെടുത്തു. നെക്കമാൻ ഇങ്ങനെ പറയുന്നു: “അടിയന്തിരനടപടി സംഘം കൊള്ളാം. അവരുടെ സഹായവും സഹകരണവും ഇല്ലായിരുന്നെങ്കിൽ പരിശീലനം ഇത്ര സുഗമമായി മുന്നോട്ടുപോകില്ലായിരുന്നു.”\nകത്തിക്കൊണ്ടിരിക്കുന്ന എണ്ണ വെള്ളമൊഴിച്ച് കെടുത്താൻ ശ്രമിച്ചാലുണ്ടാകുന്ന അപകടം\nഅഗ്നിശമനസേനയും അടിയന്തിരനടപടി സംഘവും 2014 ഫെബ്രുവരിയിൽ അവരുടെ കഴിവു തെളിയിച്ചു. ബ്രാഞ്ചിലെ ഒരു അപ്പാർട്ടുമെന്റ് അന്ന് വൈകുന്നേരം പുകകൊണ്ടു നിറഞ്ഞു. നേരത്തെ പറഞ്ഞ ഡാനിയേൽ അതെക്കുറിച്ച് പറയുന്നത് ഇങ്ങനെ: “കൈപോലും കാണാൻ പറ്റാത്തത്ര കനത്ത പുകയായിരുന്നു. ഞങ്ങൾ വേഗം അഗ്നിശമനസേനയെ വിളിക്കുകയും 88 അപ്പാർട്ടുമെന്റുകളിൽനിന്ന് ആളെ ഒഴിപ്പിക്കാൻ തുടങ്ങുകയും ചെയ്‌തു. അഗ്നിശമനസേന എത്തിയപ്പോഴേക്കും കെട്ടിടം മുഴുവൻ ഒഴിപ്പിച്ചുകഴിഞ്ഞിരുന്നു.” നെക്കമാൻ പറയുന്നു: “ഫ്രാങ്ക്‌ഫർട്ട് പോലുള്ള ഒരു നഗരത്തിൽ ഇത്രയും വലിയ കെട്ടിടത്തിൽനിന്ന് ഇത്ര പെട്ടെന്ന് ആളെ ഒഴിപ്പിക്കുന്നത് എനിക്കു ചിന്തിക്കാൻപോലും പറ്റുന്നില്ല. നിങ്ങൾ നല്ല അച്ചടക്കമുള്ളവരാണ്. നിങ്ങളുടെ അടിയന്തിരനടപടി സംഘം സൂപ്പറാണ്!” അഗ്നിശമനസേനയിലെ ഉദ്യോഗസ്ഥർ അപകടകാരണം കണ്ടുപിടിച്ച് പരിഹരിച്ചു. ആർക്കും പരിക്കു പറ്റിയില്ല, കാര്യമായ നാശനഷ്ടങ്ങളുമുണ്ടായില്ല.\nവലിയ ഒരു തീപിടിത്തമൊന്നുമുണ്ടാകില്ലെന്ന പ്രത്യാശയിലാണ് സെൽറ്റേഴ്‌സിലെ ബ്രാഞ്ചോഫീസിലുള്ളവർ. ഇനി അങ്ങനെ സംഭവിച്ചാൽത്തന്നെ അവരെല്ലാം സജ്ജരാണ്. എരിതീയെ വരുതിയിലാക്കാൻ അവർക്ക് അറിയാം.\nപങ്കുവെക്കുക പങ്കുവെക്കുക എരിതീയെ വരുതിയിലാക്കി!


കാസർകോട് ജാഗ്രതയിലായിരുന്നു | Kasaragod | Kerala | Deshabhimani | Tuesday Aug 21, 2018\nപ്രളയക്കെടുതിയുടെ പശ്ചാത്തലത്തില് ജില്ലയില് നടത്തുന്ന വിഭവസമാഹരണവുമായി ബന്ധപ്പെട്ട് പി കരുണാകരന് എം പിയുടെ അധ്യക്ഷതയില് കലക്ടറേറ്റില് ചേര്‍ന്ന യോഗം\nകേരളമാകെ പ്രളയത്തിൽ മുങ്ങിയപ്പോഴൂം മാറിനിൽക്കുകയായിരുന്നു കാസർകോട്. മറ്റു പ്രദേശങ്ങളിലെ വേദനയ്‌ക്കൊപ്പം ചേർന്ന ജില്ലാ ദുരിതബാധിത മേഖലകളിലേക്ക് ആളും അർഥവും നൽകി. ഇങ്ങനെയെങ്കിലും ഏതുനിമിഷവും എത്തിയേക്കാവുന്ന കെടുതിയെ നേരിടാനുള്ള അതീവ ജാഗ്രതയിലായിരുന്നു ജില്ല. റെഡ് അലർട്ട് ഞായറാഴ്‌ച കഴിഞ്ഞതോടെ, സാന്ത്വന പ്രവർത്തനങ്ങൾ വിലയിരുത്താൻ ജനപ്രതിനിധികളുടെയും രാഷ്‌ട്രീയപാർടി പ്രതിനിധികളുടെയും ഉദ്യോഗസ്ഥരുടെയും യോഗവും തിങ്കളാഴ്‌ച കലക്ടറേറ്റിൽ ചേർന്നു.\nഇക്കുറി കാലവർഷത്തിന്റെ തുടക്കത്തിൽ കാര്യമായ നഷ്ടമായിരുന്നു ജില്ലയ്‌ക്കുണ്ടായത്. വിവിധയിടങ്ങളിലായി 13 പേരുടെ ജീവൻ നഷ്ടപ്പെട്ടു. 513.37 ഹെക്ടർ കൃഷി നശിച്ചു. ഇതിലൂടെ മാത്രം 5,79,25,447 രൂപയുടെ നഷ്ടമുണ്ടായതായി ജില്ലാ കൺട്രോൾ റൂം അധികൃതർ പറഞ്ഞു. 357 വീടുകൾക്ക് നാശമുണ്ടായി. ഇതിൽ 48 വീടുകൾ പൂർണമായും തകർന്നതാണ്. റോഡുകളുടെ തകർച്ചയെ തുടർന്ന് പൊതുമരാമത്ത് വകുപ്പിനും വൈദ്യുതി തൂണുകളും മറ്റും നശിച്ചതിനെ തുടർന്ന് കെഎസ്‌ഇബിക്കും കോടികളുടെ നാശമാണുണ്ടായത്. വെള്ളരിക്കുണ്ട് താലൂക്കിലാണ് വ്യാപകമായ നാശമുണ്ടായത്. കുന്നുംകൈയിൽ റോഡിലേക്ക് കുന്നിടിഞ്ഞു വീണതാണ് ഇക്കഴിഞ്ഞ ദിവസങ്ങളിലെ പ്രധാന സംഭവം. മരുതോംതട്ട് പുല്ലൊടി റോഡിൽ പാലക്കൊല്ലിയിൽ ഭീമൻ പാറ റോഡിൽ പതിച്ച് ഗതാഗത സ്‌തംഭനവുമുണ്ടായി. ഇതിന്റെ താഴെ ഭാഗത്തുള്ള സി വി കോളനിയിലെ 20 കുടുംബങ്ങളെ അപകട ഭീഷണിയെ തുടർന്ന് മാറ്റിപ്പാർപ്പിച്ചിരുന്നു. ബേക്കൽ മേഖലയിൽ കടൽക്ഷോഭത്തെ തുടർന്ന് കോട്ടിക്കുളം, തൃക്കണ്ണാട് ഭാഗങ്ങളിലെ 31 കുടുംബങ്ങളെ കോട്ടിക്കുളം ജിഎഫ്‌യുപി സ്‌കൂളിലേക്ക് മാറ്റി. 68 സ്‌ത്രീകളും 38 കുട്ടികളും ഉൾപ്പെടെ 200 പേരാണ് നാലുദിവസം ക്യാന്പിൽ കഴിഞ്ഞത്. ചേരങ്കൈ കടപ്പുറത്തും കടലാക്രമണ ഭീഷണിയുണ്ടായി.\nകാലവർഷം എത്തുന്നതിനു മുന്പുതന്നെ ജില്ലാ അധികൃതർ മുന്നൊരുക്കം തുടങ്ങിയിരുന്നു. ഡിസാസ്‌റ്റർ മാനേജ്‌മെന്റ് യോഗം മെയ് ആദ്യം തന്നെ ചേർന്നതായി എഡിഎം എൻ ദേവിദാസ് പറഞ്ഞു. ജില്ലാ, താലൂക്ക് കേന്ദ്രങ്ങളിൽ കൺട്രോൾ റൂമുകളും തുറന്നു. കാലവർഷം ശക്തമായതോടെ ഇവ 24 മണിക്കൂറും പ്രവർത്തിക്കുകയാണ്. ജില്ലയിൽ റെഡ് അലർട്ട് പ്രഖ്യാപിക്കുന്നതിനു മുന്പുതന്നെ ഡിസാസ്‌റ്റർ മാനേജ്‌മെന്റ് യോഗം അടിയന്തരമായി ചേർന്ന് സ്വീകരിക്കേണ്ട നടപടികൾ ആലോചിച്ചു. മെഡിക്കൽ ടീമുകളെ സജ്ജമാക്കി. ഫിഷറീസ് റെസ്‌ക്യൂ ബോട്ടുകളുടെ ലഭ്യത ഉറപ്പുവരുത്തി. കോസ്‌റ്റൽ പൊലീസിന് തീരങ്ങളിൽ ജാഗ്രതാ നിർദേശം നൽകി. തീരപ്രദേശത്തെ ജാഗ്രതാസമിതികൾ വിളിച്ചുചേർത്ത് ഏതുസ്ഥിതിയും നേരിടാനുള്ള ക്രമീകരണങ്ങൾ ഏർപ്പെടുത്തി.\nപൊലീസ് പട്രോളിങ് ശക്തമാക്കി. ഫയർഫോഴ്‌സിനെയും സജ്ജമാക്കി. ആവശ്യമായ ദുരന്തനിവാരണ സാമഗ്രികളും ലഭ്യമാക്കിയതായി എഡിഎം പറഞ്ഞു. ചെറുവത്തൂരിൽ ദേശീയപാതയിൽ അപകടഭീഷണിയുയർത്തിയ പാറ പൊട്ടിച്ചുമാറ്റിയതും ഇതിനിടയിലാണ്.\nജില്ലയിലെ ഏതു സാഹചര്യവും നേരിടാൻ ആവശ്യമായ ഒരുക്കം നടത്തിയിരുന്നതായി എഡിഎം പറഞ്ഞു. ദുരന്തനിവാരണ പ്രവർത്തനങ്ങളെ ഏകോപിപ്പിക്കാൻ മുതിർന്ന ഐഎഎസ് ഉദ്യോഗസ്ഥനും മുൻ കാസർകോട് കലക്ടറുമായ ഇ ദേവദാസിനെ സർക്കാർ ജില്ലയിലേക്ക് പ്രത്യേകം നിയോഗിച്ചിരുന്നു. ജില്ലയിൽ നടക്കുന്ന ദുരിതാശ്വാസ പ്രവർത്തനങ്ങൾ തിങ്കളാഴ്‌ച കലക്ടറേറ്റിൽ ചേർന്ന യോഗം വിലയിരുത്തുകയുംചെയ്‌തു.\nയുഡിഎഫ‌് നീക്കത്തിൽ ജാഗ്രതപാലിക്കുക:- സിപിഐ എം\nജാഗ്രതാ നിർദേശം ഭയക്കണം, മിന്നലിനെ


മഴക്കെടുതി: ജമ്മു കശ്മീരിന് 1000 കോടി കേന്ദ്രസഹായം - Malayalam Daily News\nSep 7, 2014 സ്വന്തം ലേഖകന്\nജമ്മു: മഴക്കെടുതികളില് 160 പേര് മരിച്ച ജമ്മു കശ്മീരിന് പ്രധാനമന്ത്രി നരേന്ദ്രമോദി 1000 കോടിരൂപയുടെ പ്രത്യേക കേന്ദ്രസഹായം പ്രഖ്യാപിച്ചു. മരിച്ചവരുടെ ബന്ധുക്കള്‍ക്ക് പ്രധാനമന്ത്രിയുടെ ദുരിതാശ്വാസനിധിയില്‍നിന്ന് പ്രഖ്യാപിച്ച രണ്ടുലക്ഷം വീതം നഷ്ടപരിഹാരത്തിനും ഗുരുതരമായ പരിക്കേറ്റവര്‍ക്ക് പ്രഖ്യാപിച്ച 50,000 രൂപവീതമുള്ള അടിയന്തര സഹായത്തിനും പുറമെയാണിത്.\nജമ്മു കശ്മീരിലേത് ദേശീയ ദുരന്തമാണെന്ന് പ്രളയബാധിത പ്രദേശങ്ങള് സന്ദര്‍ശിച്ചശേഷം പ്രധാനമന്ത്രി പറഞ്ഞു. രക്ഷാപ്രവര്‍ത്തനങ്ങള്‍ക്കുവേണ്ട എല്ലാ സഹായവും കേന്ദ്രസര്‍ക്കാര് നല്‍കും. പാക് അധീന കശ്മീരില് വെള്ളപ്പൊക്കംമൂലം ദുരിതം അനുഭവിക്കുന്നവര്‍ക്കും ഇന്ത്യ സഹായം നല്‍കുമെന്ന് പ്രധാനമന്ത്രി പറഞ്ഞു. ആര്‍ക്കും സഹായം നല്‍കുന്നതില് ഇന്ത്യയ്ക്ക് മടിയില്ലെന്ന് അദ്ദേഹം വ്യക്തമാക്കി.\nപ്രധാനമന്ത്രിയുടെ അധ്യക്ഷതയില് ഞായറാഴ്ച ജമ്മുവില് ഉന്നതതല യോഗം ചേര്‍ന്നു. നാശനഷ്ടങ്ങളും രക്ഷാപ്രവര്‍ത്തനങ്ങളുടെ പുരോഗതിയും യോഗം വിലയിരുത്തി. ജമ്മു കശ്മീരീര് മുഖ്യമന്ത്രി ഒമര് അബ്ദുള്ളയും ഉന്നത ഉദ്യോഗസ്ഥരും യോഗത്തില് പങ്കെടുത്തു. പ്രധാനമന്ത്രിയുടെ ഓഫീസിന്റെ ചുമതലയുള്ള കേന്ദ്ര സഹമന്ത്രി ജിതേന്ദ്രസിങ്, കരസേനാ മേധാവി ദല്‍ബീര്‍സിങ് സുഹാഗ് എന്നിവരും പ്രധാനമന്ത്രിക്കൊപ്പം കശ്മീരില് എത്തിയിരുന്നു.\nതവളയെ വിഴുങ്ങാന് ശ്രമിച്ച പാമ്പിനെ തവള വിഴുങ്ങി


വയലാര് രവി കേന്ദ്ര പ്രവാസികാര്യമന്ത്രി | Vyalar Ravi Overseas Indian Affairs Minister - Malayalam Oneindia\nവയലാര് രവി കേന്ദ്ര പ്രവാസികാര്യമന്ത്രി\nദില്ലി: കേരളത്തില് നിന്നുള്ള കാബിനറ്റ് പദവിയുള്ള ഏക മന്ത്രിയായി സത്യപ്രതിജ്ഞ ചെയ്ത വയലാര് രവിക്ക് പ്രവാസികാര്യ വകുപ്പ്. ദൈവനാമത്തിലാണ് രവി സത്യപ്രതിജ്ഞ ചെയ്തത്.\nഅറുപത്തിയൊമ്പതുകാരനായ വയലാര് രവി ആദ്യമായാണ് കേന്ദ്രമന്ത്രിയാകുന്നത്. കേരളത്തില് നിന്ന് ഇ.അഹമ്മദാണ് രവിയെ കൂടാതൈ ഇപ്പോള് കേന്ദ്രമന്ത്രിസഭയിലെ അംഗം.\n1940ല് ആലപ്പുഴ ജില്ലയിലെ വയലാറില് ജനിച്ച രവി അറുപതുകളില് കെഎസ്യുവിലൂടെയാണ് രാഷ്ട്രീയത്തിലെത്തുന്നത്. പിന്നീട് അദ്ദേഹം യൂത്ത് കോണ്‍ഗ്രസിന്റെ നേതൃത്വത്തിലെത്തി. എ.കെ.ആന്റണിക്കൊപ്പം കോണ്‍ഗ്രസിനെ കേരളത്തിലെ പ്രബലശക്തിയാക്കുന്നതിനുള്ള പ്രവര്‍ത്തനങ്ങളില് രവി മുഖ്യപങ്ക് വഹിച്ചു. 69ലെ കോണ്‍ഗ്രസിലെ പിളര്‍പ്പ് യുവതുര്‍ക്കിയെന്ന പേരില് ദേശീയരംഗത്ത് അറിയപ്പെടുന്ന നേതാവായി രവിയെ വളര്‍ത്തി. 1971ലും 77ലും അദ്ദേഹം ലോക്സഭയിലേക്ക് തിരഞ്ഞെടുക്കപ്പെട്ടു.\n82ലും 87ലും കേരള നിയമസഭയിലേക്ക് തിരഞ്ഞെടുക്കപ്പെട്ട രവി 82 മുതല് 86 വരെ സംസ്ഥാന ആഭ്യന്തരമന്ത്രിയായിരുന്നു. പ്രമുഖ കരുണാകരവിരുദ്ധനായിരുന്ന രവി തൊണ്ണൂറുകളില് കരുണാകര പക്ഷത്തോടൊപ്പം നിലയുറപ്പിച്ചു. കരുണാകരന്റെ പിന്തുണയോടെ ആന്റണിയെ തോല്പിച്ച് കെപിസിസി പ്രസിഡന്റായ രവി പിന്നീട് കരുണാകരനെ തള്ളിപ്പറഞ്ഞു.\nഇപ്പോള് രാജ്യസഭാംഗമായ രവി എഐസസി ജനറല് സെക്രട്ടറി പദവിയും വഹിച്ചിട്ടുണ്ട്. ഭാര്യ മേഴ്സി രവി കേരള നിയമസഭയിലെ അംഗമാണ്.


അമ്മയറിയാതെ ദത്ത്; കുഞ്ഞിനെ അനുപമയ്ക്ക് കൈമാറി - News Bengaluru\nതിരുവനന്തപുരം: അമ്മയറിയാതെ ദത്ത് വിവാദ കേസിൽ കുഞ്ഞിനെ അനുപമയ്ക്ക് കൈമാറി. കോടതി ഉത്തരവ് പ്രകാരമാണ് കുഞ്ഞിനെ അമ്മയ്ക്ക് തന്നെ തിരിച്ചു നൽകിയത്. ജഡ്ജിയുടെ ചേംമ്പറിൽവെച്ചാണ് കുഞ്ഞിനെ അനുപമയ്ക്ക് കൈമാറി. തിരുവനന്തപുരം കുടുംബ കോടതിയാണ് ഇത് സംബന്ധിച്ച് വിധി പുറപ്പെടുവിച്ചത്. ബുധനാഴ്ച വൈകീട്ടോടെയാണ് കുഞ്ഞിനെ അനുപമ ഏറ്റുവാങ്ങിയത്.\nബുധനാഴ്ച ഉച്ചയോടെ കുഞ്ഞിനെ പോലീസ് അകമ്പടിയിലാണ് കോടതിയിലെത്തിച്ചിരുന്നത്. തുടർന്ന് കുഞ്ഞിനെ കോടതിയിൽ വെച്ചു തന്നെ അനുപമയ്ക്ക് കൈമാറി. കുഞ്ഞിന്‍റെ ഡി.എന്.എ പരിശോധന ഫലം കോടതിയില് സമര്‍പ്പിച്ചതിനെ തുടര്‍ന്ന് കുഞ്ഞിന്‍റെ യഥാര്‍ത്ഥ അമ്മ അനുപമയാണ് എന്ന് കോടതിക്ക് ബോധ്യമായിരുന്നു.\nഇതിനെത്തുടര്‍ന്നാണ് കുടുംബകോടതിയുടെ ഉത്തരവ്. ആന്ധ്രയിലെ ദമ്പതിമാരുടെ കയ്യില് നിന്ന് തിങ്കളാഴ്ച കേരളത്തിലേക്ക് കൊണ്ടുവന്ന കുഞ്ഞിനെ നിര്‍മല ശിശുഭവനിലായിരുന്നു സംരക്ഷിച്ചിരുന്നത്.


OPPO F3 Plus isano compromise flagship smartphone at an affordable price - Malayalam Gizbot\nഓപ്പോ എഫ്3 പ്ലസിനെ തോല്‍പ്പിക്കാന് മറ്റൊരു ഫോണ് ഉണ്ടോ?\nUpdated: Saturday, April 1, 2017, 10:18 [IST]\nഓപ്പോ തങ്ങളുടെ അടുത്ത സെല്‍ഫി ഫാബ്ലറ്റുമായി ഇന്ത്യന് വിപണിയില് എത്തിയിരിക്കുന്നു. ഡ്യുവല് ഫ്രണ്ട്‌ഫേസിങ്ങ് ക്യാമറയില് 16എംബി പ്രൈമറി ക്യാമറയും, 120 ഡിഗ്രി വൈഡ്-ആങ്കിള് ലെന്‍സ് സെക്കന്‍ഡറി ക്യാമറയുമാണ്.\n30,990 രൂപയ്ക്കാണ് ഈ ഫോണ് ഇറങ്ങിയിരിക്കുന്നത്.6ഇഞ്ച് ഫുള് എച്ച്ഡി സ്‌ക്രീന്, സ്‌നാപ്ഡ്രാഗണ് പ്രോസസര്, 4ജിബി റാം, 4000എംഎഎച്ച് ബാറ്ററിയുമാണ് ഇതില് ഉള്‍പ്പെടുത്തിയിരിക്കുന്നത്. ഈ ഫോണ് രാജ്യത്തുടനീളമുളള ഓപ്പോ സ്‌റ്റോറുകളിലും ഓണ്‍ലൈന് പ്ലാറ്റ്‌ഫോമുകളായ ഫ്‌ളിപ്കാര്‍ട്ടിലും സ്‌നാപ്ഡീലിലും ലഭ്യമാണ്.\nഏറ്റവും പുതിയ ഡിസൈനാണ് ഈ ഫോണിന്റെ മെറ്റല് ഡിസൈനില് നല്‍കിയിരിക്കുന്നത്. ഓപ്പോ സെല്‍ഫി ഫോണിന്റെ കൂടുതല് സവിശേഷതകള് അറിയാം.\nഓപ്പോ F3 പ്ലസിന്റെ ക്യാമറകള് മത്സരത്തിലാണ്\nപുതിയ F3 പ്ലസ് ഉപയോഗിച്ച് ഓപ്പോ മൊബൈല് ഫോട്ടോഗ്രാഫിയില് വീണ്ടും വൈദഗ്ധ്യം തെളിയിച്ചിരിക്കുന്നു. ആദ്യമായാണ് ഓപ്പോ 16എംബി ഡ്യുവല് മുന് സെല്‍ഫി ക്യാമറ സവിശേഷത കൊണ്ടു വരുന്നത്. 8എംബി സെക്കന്‍ഡറി ക്യാമറയില് 120-ഡിഗ്രി വൈഡ് ആങ്കിള് ലെന്‍സും ഉണ്ട്. സെന്‍ഫി സ്റ്റിക്ക് ഇല്ലാതെ തന്നെ ഏറ്റവും മികച്ച സെല്‍ഫി ഫോട്ടാകള് എടുക്കാം.\nഅവിശ്വസനീയമായ രീതിയിലാണ് 16എംബി പ്രൈമറി ക്യാമറ ഉപയോഗിച്ച് സെല്‍ഫി എടുക്കുന്നത്.\n4000എംഎഎച്ച് ആണ് ഇൗ ഫോണിന്റെ ബാറ്ററി. കനത്ത ഉപയോഗമായിരുന്നാലും ഈ ഫോണ് ബാറ്ററി ഒരു ദിവസത്തില് കൂടുതല് ഉപയോഗിക്കാം. ഫുള് എച്ച്ഡി വീഡിയോകള് സ്ട്രീം ചെയ്യുകയും, വെബ് ബ്രൗസിങ്ങ് ചെയ്യുകയും ഗെയിമുകള് കളിക്കുകയും ചെയ്യാം.\nകമ്പനിയുടെ VOOC ടെക്‌നോളജി അടങ്ങിയ VOOC ചാര്‍ജ്ജിങ്ങ് അഡാപ്ടറും ഈ ഫോണിനോടൊപ്പം ലഭിക്കുന്നുണ്ട്. ഓപ്പോയുടെ VOOC ചാര്‍ജ്ജിങ്ങ് ടെക്‌നോളജി അഞ്ച്-ലേയര് പ്രൊട്ടക്ഷന് ഉപയോഗിച്ചാണ്.\nഓപ്പോ F3 പ്ലസ് ഡിസൈന്\nഓപ്പോ F3 പ്ലസ് ഫാബ്ലറ്റിന്6ഇഞ്ച് ഡിസ്‌പ്ലേയാണ്. ഇതിന്റെ ഭാരം 185 ഗ്രാം ആണ്. ഇതിന്റെ ഓരോ മൂലകളും ഉരുണ്ടതായതിനാല് ഫിസിക്കല് ബട്ടണ് ഒരു കൈ കൊണ്ടു തന്നെ ഉപയോഗിക്കാന് സാധിക്കുന്നു.\nഓപ്പോ F3 പ്ലസ് നിര്‍മ്മിച്ചിരിക്കുന്നത് എയര്‍ക്രാഫ്റ്റ് ഗ്രേഡ് അലൂമിനിയം കൊണ്ടാണ്. 2.5ഡി കോര്‍ണിങ്ങ് ഗൊറില്ല ഗ്ലാസ്5ആണ് ഡിസ്‌പ്ലേയില്. ഡിസ്‌പ്ലേയുടെ താഴെ തന്നെ യുഎസ്ബി ചാര്‍ജ്ജിങ്ങ് പോര്‍ട്ടും ഉണ്ട്.\n6 ഇഞ്ച് മള്‍ട്ടി-ടച്ച് ഫുള് എച്ച്ഡി ഐപിഎസ് ഡിസ്‌പ്ലേയാണ്. 3ഡി ഗെയിം കളിക്കാന് ആഗ്രഹിക്കുന്നവര്‍ക്കും ഈ വലിയ ഡിസ്‌പ്ലേ വളരെ ഏറെ അനുയോജ്യമായിരിക്കും. കൂടാതെ ഇതില് ഐ-പ്രൊട്ടക്ഷന് മോഡും ഉണ്ട്. ഇതു നിങ്ങളുടെ കണ്ണിനെ നീല വെളിച്ചത്തില് നിന്നും സംരക്ഷിക്കുന്നതാണ്.\nഇതു കൂടാതെ കോര്‍ണിങ്ങിന്റെ ഏറ്റവും പുതിയതായ ഗൊറില്ല ഗ്ലാസ്5പ്രൊട്ടക്ഷനാണ് ഉപയോഗിച്ചിരിക്കുന്നത്.\n16എംബി റിയര് ക്യാമറയില് സോണി IMX398 സെന്‍സറാണ് ഉള്‍പ്പെടുത്തിയിരുക്കുന്നത്. ഇതില് 4K റിസൊല്യൂഷനില് വീഡിയോ റെക്കോര്‍ഡിങ്ങും ചെയ്യാം. ഇതു വരെയുളളതില് ഏറ്റവും മികച്ച ക്യാമറ ഫോണാണ് ഓപ്പോ എഫ്3 പ്ലസ്.\n64ജിബി ഇന്റേര്‍ണല് സ്‌റ്റോറേജാണിതില്. മെമ്മറി കാര്‍ഡ് ഉപയോഗിച്ച് 256ജിബി വരെ കൂട്ടാം. രണ്ട് 4ജി നാനോ സിം കാര്‍ഡും ഇതില് ഉപയോഗിക്കാം. വോള്‍ട്ട്, ബ്ലൂട്ടൂത്ത്, വൈഫൈ എന്നിവ മറ്റു കണക്ടിവിറ്റികളാണ്.


നിര്‍ണായക വിധി: നമ്പി നാരായണന് അരക്കോടി നഷ്ടപരിഹാരം; ഉദ്യോഗസ്ഥർക്കെതിരെ ജുഡീഷ്യല് അന്വേഷണം | Daily Indian Herald\nSeptember 14, 2018 11:05 am By : Indian Herald Staff\nദില്ലി: ചാരക്കേസ് അന്വേഷണ ഉദ്യോഗസ്ഥർക്കെതിരെ ജുഡീഷ്യല് അന്വേഷണത്തിനും നമ്പി നാരായണന് 50 ലക്ഷം രൂപ നഷ്ട പരിഹാരം നല്‍കാനും സുപ്രീം കോടതി തീരുമാനം. നഷ്ടപരിഹാരം ഉദ്യോഗസ്ഥരിൽ നിന്നും ഈടാക്കും. സിബി മാത്യൂസ്, കെ.കെ ജോഷ്വ, വിജയൻ എന്നിവരിൽ നിന്നുമാണ് നഷ്ട പരിഹാരം ഈടാക്കുക. നമ്പി നാരായണനെ അനാവശ്യമായാണ് അറസ്റ്റ് ചെയ്തതെന്ന് കോടതി വിലയിരുത്തി . അന്വേഷണ ഉദ്യോഗസ്ഥർക്കെതിരെ ജുഡീഷ്യൽ അന്വേഷണത്തിനും കോടതി ഉത്തരവിട്ടു. റിട്ട.ജസ്റ്റിസ് ഡി.കെ.ജെയിൻ അധ്യക്ഷനായ സമിതി അന്വേഷിക്കും . ചീഫ് ജസ്റ്റിസ് അധ്യക്ഷനായ ബഞ്ചിന്റേതാണ് വിധി .


ജീവന്‍രക്ഷ ഉപകരണങ്ങള്‍ക്ക് വൈദ്യുതി സൗജന്യം,ആനുകൂല്യം ഗാര്‍ഹിക ഉപഭോക്താക്കള്‍ക്ക്, പദ്ധതിയുമായി കെ.എസ്.ഇ.ബി • Suprabhaatham\nDecember 4, 2021 | 2:30 pm IST\nജീവന് രക്ഷാ ഉപകരണങ്ങള്‍ക്ക് ഇനിമുതല് വൈദ്യുതി സൗജന്യമാക്കുന്ന പദ്ധതിയുമായി സംസ്ഥാന വൈദ്യുത ബോര്‍ഡ്. ഗാര്‍ഹിക ഉപഭോക്താക്കള്‍ക്കാണ് ഈ ആനുകൂല്യത്തിന് അര്‍ഹത. വൈദ്യുതിയില് പ്രവര്‍ത്തിക്കുന്ന എയര് ബെഡ്, സക്ഷന് ഉപകരണം, ഓക്‌സിജന് കോണ്‍സണ്‍ട്രേറ്റര് തുടങ്ങിയ ജീവന് രക്ഷാ ഉപകരണങ്ങള്‍ക്കുള്ള വൈദ്യുതി കെ എസ് ഇ ബി സൗജന്യമായി നല്‍കുന്നു.\nവെള്ള പേപ്പറില് എഴുതിയ അപേക്ഷ അതത് സെക്ഷന് ഓഫീസിലെ അസിസ്റ്റന്റ് എഞ്ചിനിയര്‍ക്ക് നല്‍കണം. അപേക്ഷയോടൊപ്പം , പ്രസ്തുത രോഗി ഉപയോഗിക്കുന്ന ഉപകരണം (വൈദ്യുതിയില് പ്രവര്‍ത്തിക്കുന്ന എയര് ബെഡ് , സക്ഷന് ഉപകരണം, ഓക്‌സിജന് കോണ്‍സണ്‍ട്രേറ്റര് മുതലായവ) അദേഹത്തിന്റെ ജീവന് നിലനിര്‍ത്തുന്നതിന് അത്യന്താപേക്ഷിതമാണ് എന്ന് ഒരു ഗവണ്മെന്റ് ഡോക്ടര് സാക്ഷ്യപ്പെടുത്തിയ സര്‍ട്ടിഫിക്കറ്റ് വേണം.\n200/ രൂപ മുദ്രപത്രത്തില് നിര്‍ദ്ദിഷ്ട മാതൃകയിലുള്ള സത്യവാങ്മൂലവും സമര്‍പ്പിക്കണം. ജീവന് രക്ഷാ ഉപകരണങ്ങള്‍ക്കു വേണ്ട മുഴുവന് വൈദ്യുതിയും സൗജന്യമായി ലഭിക്കും.\nജീവന് രക്ഷാ ഉപകരണങ്ങള്‍ക്കു പ്രതിമാസം വേണ്ട വൈദ്യുതി എത്രയാണെന്ന് പ്രസ്തുത ഉപകരണങ്ങളുടെ വാട്ടേജ്, ഉപയോഗിക്കുന്ന മണിക്കൂറുകള് എന്നിവ അടിസ്ഥാനമാക്കി അസിസ്റ്റന്റ് എന്‍ജിനീയര് കണക്കാക്കും.6മാസത്തേക്കായിരിക്കും ഇളവ് അനുവദിക്കുന്നത്. അതിനു ശേഷം, ജീവന് രക്ഷാ സംവിധാനം തുടര്‍ന്നും ആവശ്യമാണെന്ന അസിസ്റ്റന്റ് എഞ്ചിനീയറുടെ സര്‍ട്ടിഫിക്കറ്റിന്‍മേല് ഇളവ് തുടരാവുന്നതാണ്.


ഷാലിമാര് എക്സ്പ്രസില് സ്ഫോടനം; പാളം തെറ്റി | Blast in Shalimar Express; engine,5coaches derail - Malayalam Oneindia\nഷാലിമാര് എക്സ്പ്രസില് സ്ഫോടനം; പാളം തെറ്റി\nജമ്മു: ജമ്മു കശ്മീരില് നിന്നും ദില്ലിയിലേക്ക് പോവുകയായിരുന്ന ഷാലിമാര് എക്സ്പ്രസില് ഒക്ടോബര് 26 ചൊവാഴ്ച രാത്രി ബോംബ് പൊട്ടിത്തെറിച്ച് എഞ്ചിനും അഞ്ച് ബോഗികളും പാളം തെറ്റി. അത്യാഹിതമൊന്നും ഉണ്ടായിട്ടില്ല.\nഎഞ്ചിന് തൊട്ടടുത്തുള്ള ബോഗിയിലെ കക്കൂസിലാണ് ബോംബ് വച്ചിരുന്നത്. ചൊവാഴ്ച രാത്രി 10 മണിയോടെയാണ് ബോംബ് സ്ഫോടനമുണ്ടായത്. തീവണ്ടി ജമ്മു താവി സ്റേഷന് വിട്ട് ഏതാണ്ട് ഒരു മണിക്കൂര് കഴിഞ്ഞിരുന്നു അപ്പോള്.\nയാത്രക്കാരില് ആര്‍ക്കും പരിക്കേറ്റിട്ടില്ല. തീവ്രവാദികളാണ് സ്ഫോടനത്തിന് പിന്നിലെന്നാണ് കരുതുന്നതെന്ന് അധികൃതര് പറഞ്ഞു.\nസ്ഫോടനം നടന്ന സ്ഥലം നിയന്ത്രണരേഖയ്ക്ക് 10 കിലോമീറ്റര് മാത്രം അകലെയാണ്. തീവ്രവാദികളും ഒട്ടേറെ സ്ഫോടനങ്ങള് നടത്തിയിട്ടുള്ള പ്രദേശമാണിത്.


വാഹന ഇൻഷുറൻസ് പ്രീമിയം കൂട്ടി ; ജൂൺ ഒന്നുമുതൽ പ്രാബല്യം | National | Deshabhimani | Thursday May 26, 2022\nഇലക്‌ട്രിക് വാഹനങ്ങളുടെ പ്രീമിയം തുക കുറച്ചു\nഇന്ധനവില വർധനയിൽ നട്ടംതിരിയുന്ന ജനങ്ങളെ കൂടുതൽ പ്രതിസന്ധിയിലാക്കി വാഹനഇൻഷുറൻസ് പ്രീമിയം തുകയും കേന്ദ്രസർക്കാർ വർധിപ്പിച്ചു. തേർഡ്‌പാർടി ഇൻഷുറൻസ് പ്രീമിയം തുകയാണ് വർധിപ്പിച്ചത്. ജൂൺ ഒന്നിന് വർധന പ്രാബല്യത്തിലാകും.\nപുതിയ കാറുകളുടെയും ബൈക്കുകളുടെയും സിംഗിൾപ്രീമിയം തുകയും ഉയർത്തി. 1000സിസിയിൽ കൂടാത്ത പുതിയകാറുകളുടെ മൂന്നുവർഷത്തെ സിംഗിൾ പ്രീമിയം 6521 രൂപ. 1000 സിസി മുതൽ- 1500 സിസി വരെയുള്ള കാറുകളുടേത് 10,640 രൂപ. 1500 സിസിക്ക് മുകളിലുള്ള കാറുകളുടേത് 24,596 രൂപ. ഇരുചക്രവാഹനങ്ങളുടെ അഞ്ച് വർഷത്തെ സിംഗിൾപ്രീമിയം 75 സിസിയിൽ താഴെയുള്ള ബൈക്കുകൾക്ക് 2901 രൂപ. 75 സിസി മുതൽ 150 സിസി വരെയുള്ള ബൈക്കുകളുടേത് 3851 രൂപ. 150 സിസി മുതൽ 350 സിസി വരെ 7365 രൂപ. 350സിസിക്ക് മുകളിൽ 15,117 രൂപ.\nഅതേസമയം, വിദ്യാഭ്യാസസ്ഥാപനങ്ങളുടെ ബസുകൾക്ക് തേഡ്‌പാർടി ഇൻഷുറൻസ് പ്രീമിയം തുകയിൽ 15 ശതമാനം ഇളവ് അനുവദിച്ചു.\nഇലക്‌ട്രിക്ക്, ഹൈബ്രിഡ് ഇലക്‌ട്രിക്ക് വാഹനങ്ങളുടെ പ്രീമിയം തുകയിൽ യഥാക്രമം 15 ശതമാനത്തിന്റെയും ഏഴ് ശതമാനത്തിന്റെയും കുറവ് വരുത്തി.\nതയ്യൽത്തൊഴിലാളികൾ ധർണ നടത്തി


ശ്രീമതി ഷൈനി എ.പി., അസിസ്റ്റന്‍റ് പ്രൊഫസര്, ഇലക്ട്രിക്കല് & ഇലക്ട്രോണിക്സ് എ‍ഞ്ചിനീയറിംഗിന്‍റെ ക്യു.ഐ.പി. ഡെപ്യൂട്ടേഷന് കഴിഞ്ഞുള്ള പുനപ്രവേശനവും ശ്രീ. സുകേഷ് എ. യുടെ സ്ഥലം മാറ്റവും അംഗീകരിച്ച് - ഉത്തരവ്\nHome NOTICES Department Orders ശ്രീമതി ഷൈനി എ.പി., അസിസ്റ്റന്‍റ് പ്രൊഫസര്, ഇലക്ട്രിക്കല് & ഇലക്ട്രോണിക്സ് എ‍ഞ്ചിനീയറിംഗിന്‍റെ ക്യു.ഐ.പി. ഡെപ്യൂട്ടേഷന് കഴിഞ്ഞുള്ള പുനപ്രവേശനവും ശ്രീ. സുകേഷ് എ. യുടെ സ്ഥലം മാറ്റവും അംഗീകരിച്ച് - ഉത്തരവ്\nPublished on Friday, 07 July 2017 16:55


നശിപ്പിച്ചു കളയാൻ രൗദ്ര ഭാവത്തോടെ കരസേനാ മേധാവിയോ ...? - FactCrescendo | The leading fact-checking website in India\nനശിപ്പിച്ചു കളയും…. രൗദ്രഭാവത്തോടെ കരസേനാ മേധാവി എന്ന തലക്കെട്ടിൽ എക്സ്പ്രസ്സ്കേരള എന്ന വെബ്‌സൈറ്റിൽ നിന്നുള്ള വാർത്ത ഫേസ്‌ബുക്ക് വഴി പ്രചരിക്കാൻ തുടങ്ങിയിട്ടുണ്ട്. പുൽവാമ, ബലാകോട്ട് ആക്രമണങ്ങളെ തുടർന്ന് സാമൂഹിക മാധ്യമങ്ങളിൽ ഇത്തരം വാർത്തകളുടെ പ്രളയമാണ്. ഈ വാർത്തയുടെ വസ്തുതാ പരിശോധന ഞങ്ങൾ നടത്തിനോക്കി. അതിന്റെ വിവരങ്ങൾ താഴെ കൊടുക്കുന്നു:\nമേൽ പരാമർശിച്ച എക്സ്പ്രസ്സ് കേരളയുടെ വാർത്തയിൽ കരസേനാ മേധാവി എന്നു തലക്കെട്ടിൽ പറഞ്ഞശേഷം നൽകിയിരിക്കുന്ന ചിത്രം മുൻ കരസേനാ മേധാവിയും ഇപ്പോഴത്തെ കേന്ദ്ര വിദേശ കാര്യ സഹമന്ത്രിയുമായ ജനറൽ വി കെ സിംഗിന്റേതാണ്. ഇപ്പോഴത്തെ കരസേനാ മേധാവിയുടേതല്ല. ഇപ്പോഴത്തേത് ജനറൽ ബിപിൻ റാവത്താണ്.വാർത്തയുടെ വിവരണത്തിൽ മുൻ കരസേനാ മേധാവി എന്ന് വ്യക്തമാക്കിയിട്ടുണ്ട്. വ്യോമസേനയുടെ പൈലറ്റുമാർക്ക് അഭിനന്ദനം അറിയിച്ചു കൊണ്ട് അദ്ദേഹം ട്വിറ്ററിൽ പോസ്റ്റ് ചെയ്ത കുറിപ്പിനെ അവലംബിച്ചാണ് വാർത്ത എഴുതിയിരിക്കുന്നത്. അദ്ദേഹത്തിന്റെ ട്വീറ്റിന്റെ പരിഭാഷ ഇപ്രകാരം:\n” 1000 മുറിവുകളിൽ നിന്ന് ഇന്ത്യൻ രക്തമൊഴുക്കും എന്നാണ് അവർ പറയുന്നത്. എന്നാൽ ഞങ്ങൾ പറയുന്നു, ഓരോ തവണ ആക്രമിക്കുമ്പോഴും ശക്തമായും കഠിനമായും ഞങ്ങൾ പ്രതിരോധിക്കുമെന്ന് . വ്യോമാക്രമണത്തിൽ പങ്കെടുത്ത ധീരരായ പൈലറ്റുമാർക്ക് അഭിവാദനം.” തലക്കെട്ടിൽ പരാമർശിക്കുന്നത് പോലെ ‘നശിപ്പിച്ചു കളയും…രൗദ്രഭാവത്തോടെ’ എന്ന വ്യാഖ്യാനം തെറ്റാണ്. അദ്ദേഹം ഇപ്പോൾ കരസേനാ മേധാവി അല്ല.\nനിലവിൽ കരസേനാ മേധാവി ജനറൽ ബിപിൻ റാവത്ത് ആണ്\nവാർത്തയുടെ തലക്കെട്ട് തെറ്റിധാരണ ജനിപ്പിക്കുന്നതാണ്. കരസേനാ മേധാവി പറഞ്ഞു എന്ന നിലയിൽ വാർത്ത എഴുതുകയും മുൻ കരസേനാ മേധാവിയുടെ ചിത്രം നൽകുകയും ചെയ്തിരിക്കുന്നു. ജനറൽ വി കെ സിങ് ഇപ്പോൾ കേന്ദ്ര സഹമന്ത്രിയാണ്. അതിനാൽ വസ്തുതകൾ നന്നായി മനസ്സിലാക്കി വാർത്ത വായിക്കാൻ മാന്യ വായനക്കാർ ശ്രദ്ധിക്കുക.\nTitle:നശിപ്പിച്ചു കളയാൻ രൗദ്ര ഭാവത്തോടെ കരസേനാ മേധാവിയോ …?\nTagged 1000 Cuts


ആരാധക മനം കവർന്ന് ക്യൂട്ട് താരം ഋതികയുടെ ഹോട്ട് ലുക്ക് ഫോട്ടോസ് 😍🔥 – Mappila Media\nആരാധക മനം കവർന്ന് ക്യൂട്ട് താരം ഋതികയുടെ ഹോട്ട് ലുക്ക് ഫോട്ടോസ് 😍🔥\nMarch 10, 2022 mmedia Entertainment 0\nസൗത്ത് ഇന്ത്യൻ സിനിമയിൽ തനതായ വ്യക്തിമുദ്ര പതിപ്പിച്ച് ഒരുപാട് ആരാധകരെ നേടിയ താരമാണ് ഋതിക സിംഗ്. സുധാ കൊങ്കര എഴുതി സംവിധാനം ചെയ്ത മാധവൻ നായക വേഷത്തിൽ പ്രത്യക്ഷപ്പെട്ട സൂപ്പർ ഹിറ്റ് തമിഴ് സിനിമ ഇരിധി സുറ്റ്റ് വിൽ അഭിനയിച്ചുകൊണ്ടാണ് താരം ആദ്യമായി വെള്ളിത്തിരയിൽ പ്രത്യക്ഷപ്പെടുന്നത്. തന്റെ പ്രൊഫഷണലുമായി ബന്ധപ്പെട്ട സിനിമയാണ് ഇതെന്ന പ്രത്യേകതയും ഉണ്ട്.\nതാരം ഒരു പ്രൊഫഷണൽ മാർഷ്യൽ ആർട്ടിസ്റ്റ് കൂടിയാണ്. അവിടെനിന്നാണ് താരം അഭിനയ ലോകത്തേക്ക് കടന്നുവരുന്നത്. അഭിനയ പ്രാധാന്യമുള്ള ഒരുപാട് സ്ത്രീ കഥാപാത്രങ്ങളെ വെള്ളിത്തിരയിൽ അവതരിപ്പിച്ച് പ്രേക്ഷക ഹൃദയം കീഴടക്കിയ താരം ഒരു മോട്ടിവേഷണൽ സ്പീക്കർ കൂടിയാണ്. അഭിനയിച്ച സിനിമകളിൽ എല്ലാം മികച്ച പ്രകടനമാണ് താരം കാഴ്ചവച്ചത്.\nആദ്യ സിനിമയുടെ ഹിന്ദി പതിപ്പിൽ പ്രത്യക്ഷപ്പെട്ട് കൊണ്ട് താരം ആദ്യമായി ബോളിവുഡിലും അരങ്ങേറ്റം കുറിച്ചു. വിജയ് സേതുപതി നായകനായി പുറത്തിറങ്ങിയ ആണ്ടവൻ കാട്ടാളായി ആണ് താരം അഭിനയിച്ച ശ്രദ്ധേയമായ തമിഴ് സിനിമ. ഇരിധി സുട്രൂ വിന്റെ തെലുങ്ക് പതിപ്പായ ഗുരുവിൽ അഭിനയിച്ചു കൊണ്ട് താരം ആദ്യമായി തെലുങ്ക്ൽ പ്രത്യക്ഷപ്പെട്ടു. ഓ മൈ കടവുളേ ആണ് താരത്തിന്റെ പുറത്തിറങ്ങിയ അവസാന സിനിമ.\nഅഭിനയിച്ച ആദ്യ സിനിമയിൽ തന്നെ പ്രേക്ഷകരുടെ കയ്യടി നേടാൻ താരത്തിന് കഴിഞ്ഞു. പിന്നീടങ്ങോട്ട് താരം സൗത്ത് ഇന്ത്യയിലെ മുൻനിര നടിമാരുടെ പട്ടികയിലേക്ക് ഉയരുകയും ചെയ്തു. അഭിനയ ജീവിതത്തിൽ ദേശീയ അവാർഡ്, ഫിലിം ഫെയർ അവാർഡ്, സൈമ അവാർഡ് ഉൾപ്പെടെ ഒട്ടനവധി അവാർഡുകൾ താരത്തിന് ലഭിച്ചിട്ടുണ്ട്. അഭിനയ മികവിനുള്ള അടയാളപ്പെടുത്തലുകൾ ആയാണ് ഇതിനെ ആരാധകർ നോക്കിക്കാണുന്നത്.\nതാരം സോഷ്യൽ മീഡിയയിലും സജീവ സാന്നിധ്യമാണ്. ഇഷ്ട ഫോട്ടോകളും വീഡിയോകളും മറ്റും താരം ആരാധകർക്ക് വേണ്ടി സോഷ്യൽ മീഡിയയിലൂടെ നിരന്തരമായി പങ്കുവെക്കുകയും ചെയ്യുന്നുണ്ട്. ഏത് വേഷത്തിൽ പ്രത്യക്ഷപ്പെട്ടാലും സുന്ദരിയാണ് എന്നാണ് ആരാധകർ അഭിപ്രാപ്പെടാറുള്ളത്. ഏത് വേഷവും നിഷ്പ്രയാസം സിനിമയിൽ താരം കൈകാര്യം ചെയ്യുന്നതുപോലെ തന്നെ ഏത് വേഷവും തനിക്ക് ഇണങ്ങുമെന്നും താരം തെളിയിച്ചിട്ടുണ്ട്.\nഇപ്പോൾ താരത്തിന്റെ ഹോട്ട് ആൻഡ് ബോൾഡ് ഫോട്ടോകൾ ആണ് വീണ്ടും സോഷ്യൽ മീഡിയയിൽ തരംഗമായി പ്രചരിച്ചു കൊണ്ടിരിക്കുന്നത്. താരത്തിന്റെ ഫോട്ടോകൾ എപ്പോഴും പ്രേക്ഷകർ ഏറ്റെടുക്കുകയും ചെയ്യാറുണ്ട്. ഇൻസ്റ്റാഗ്രാമിൽ മാത്രം ലക്ഷക്കണക്കിന് ആരാധകരുള്ള താരത്തിന്റെ ഫോട്ടോകൾ വളരെ പെട്ടെന്നാണ് സമൂഹമാധ്യമങ്ങളിൽ തരംഗം സൃഷ്ടിച്ചത്. മികച്ച പ്രേക്ഷക അഭിപ്രായങ്ങൾ ഫോട്ടോകൾക്കു ലഭിക്കുന്നത്.\nസുഹാനാ ഖാന്റെ പുത്തൻ മേക്ക് ഓവർ കണ്ട് ഞെട്ടി ആരാധകർ… 😍🔥 ഹോട്ട് 🔥🔥\n“അനാർക്കലി” സിനിമയിലൂടെ മലയാളികളുടെ മനസ്സിൽ കയറിയ നായിക 💕 ന്യൂ ലുക്കിൽ ഞെട്ടിച്ച് താരം 😍🔥


കൊറോണ: കുവൈത്തില് മരണം ആറായി; 1,751 വൈറസ് ബാധിതരില് 988 പേര് ഇന്ത്യക്കാര്\nSun Jul 03 2022 07:53:23 GMT+0530 (India Standard Time)\nഇന്ന് രോഗം സ്ഥിരീകരിക്കപ്പെട്ട ഇന്ത്യക്കാരില് 64 പേര്‍ക്കും മുമ്പ് രോഗം സ്ഥിരീകരിക്കപ്പെട്ടവരുമായുള്ള സമ്പര്‍ക്കംവഴിയാണ് രോഗബാധയേറ്റത്.\nBY NSH18 April 2020 10:32 AM GMT\nNSH18 April 2020 10:32 AM GMT\nകുവൈത്ത് സിറ്റി: കുവൈത്തില് കൊറോണ വൈറസ് ബാധയെത്തുടര്‍ന്ന് ഒരാള്‍കൂടി മരണപ്പെട്ടതായി ആരോഗ്യമന്ത്രാലയം അറിയിച്ചു. 68 വയസ് പ്രായമായ ബംഗ്ലാദേശിയാണ് ഇന്ന് മരിച്ചത്. ഇതോടെ രാജ്യത്ത് കൊറോണ വൈറസ് ബാധയേറ്റ് മരിച്ചവരുടെ എണ്ണം ആറായി. ഇന്ന് പുതുതായി 93 പേര്‍ക്ക് കൊറോണ റിപോര്‍ട്ട് ചെയ്യപ്പെട്ടു. ഇവരില് 64 പേര് ഇന്ത്യക്കാരാണ്. ഇന്ന് രോഗബാധ സ്ഥിരീകരിക്കപ്പെട്ട 64 പേരടക്കം ആകെ രോഗ ബാധിതരായ ഇന്ത്യക്കാരുടെ എണ്ണം ഇതോടെ 988 ആയി ഉയര്‍ന്നു.\nഇന്ന് രോഗം സ്ഥിരീകരിക്കപ്പെട്ട ഇന്ത്യക്കാരില് 64 പേര്‍ക്കും മുമ്പ് രോഗം സ്ഥിരീകരിക്കപ്പെട്ടവരുമായുള്ള സമ്പര്‍ക്കംവഴിയാണ് രോഗബാധയേറ്റത്. ഇന്ന് റിപോര്‍ട്ട് ചെയ്യപ്പെട്ട ആകെ 93 രോഗികളില് 83 പേര്‍ക്ക് രോഗബാധയേറ്റവരുമായുള്ള സമ്പര്‍ക്കം വഴിയും 10 പേരുടെ രോഗബാധയുടെ ഉറവിടം അന്വേഷണത്തിലുമാണ്. ഇന്ത്യക്കാര്‍ക്ക് പുറമേ ഇന്ന് രോഗബാധയേറ്റ മറ്റു രാജ്യക്കാരുടെ എണ്ണം ഇപ്രകാരമാണ്. സ്വദേശികള്- 3, ഈജിപ്തുകാര്- 6, ബംഗ്ലാദേശികള്- 6, പാകിസ്താനി- 3, ഫിലിപ്പീന്‍സ്- 2, നേപ്പാള്- 2, അമേരിക്ക- 1, ജോര്‍ദാന്- 2, അഫ്ഗാനിസ്ഥാന്- 1, ഒമാന്- 1, സിറിയ- 1, യമന്- 1.\nരാജ്യത്ത് ഇന്നുവരെ രോഗബാധയേറ്റവരുടെ എണ്ണം ഇതോടെ 1,751 ആയി. ഇന്ന് 22 പേര് രോഗവിമുക്തി നേടിയതായി ആരോഗ്യമന്ത്രി ബാസില് അല്‍സബാഹ് വ്യക്തമാക്കി. കൊറോണ വൈറസ് ബാധയില്‍നിന്ന് ആകെ രോഗവിമുക്തി നേടിയവരുടെ എണ്ണം 280 ആയി. ആകെ 1,465 പേരാണ് ഇപ്പോള് ചികില്‍സയില് കഴിയുന്നത്. ഇവരില് 34 പേര് തീവ്രപരിചരണവിഭാഗത്തില് കഴിയുന്നവരാണ്. ഇവരില് 18 പേരുടെ നില അതീവഗുരുതരമായി തുടരുകയാണെന്നും ആരോഗ്യമന്ത്രാലയ വക്താവ് അബ്ദുല്ല അല്‍സനദ് വ്യക്തമാക്കി.\nCovid Kuwait death toll rises to six 1751 cases virus positive 988 were Indians\nഫയല് തീര്‍പ്പാക്കല്; സംസ്ഥാനത്തെ ഗ്രാമപ്പഞ്ചായത്ത് ഓഫിസുകള് ഇന്ന്...\n3 July 2022 12:51 AM GMT


ചാന്ദ്ര ദിനം-ജൂലൈ 21 | Malayali Manasu\nHome Special ചാന്ദ്ര ദിനം-ജൂലൈ 21\nചാന്ദ്ര ദിനം-ജൂലൈ 21\n«അനന്ത, മജ്ഞാത, മവർണനീയം\nഈലോകഗോളം തിരിയുന്ന മാർഗം »\nപ്രപഞ്ചം എന്ന അത്ഭുത പ്രതിഭാസം എന്നും നമ്മെ അമ്പരിപ്പിക്കുന്നതാണ്.1969 ജൂലൈ 21 -മനുഷ്യൻ ആദ്യമായി ചന്ദ്രനിൽ കാല് കുത്തിയ ദിനം . മനുഷ്യചരിത്രത്തിലെ അവിസ്മരണീയ ദിനം,അഭിമാനപൂരിതമായ നിമിഷം. ഈ നിമിഷത്തിൽ ലോകം ഒന്നാകെ ശ്വാസം അടക്കി നിന്നു.ഈ ദിനത്തിന്റെ ഓർമയ്ക്കാണ് ജൂലൈ21 ചാന്ദ്രദിനമായി ആചരിക്കുന്നത്. അമേരിക്കയുടെ നീൽ ആംസ്ട്രോങ്ങ്,എഡ്വിൻ ആൽഡ്രിൻ, മൈക്കൽ കോളിൻസ് എന്നിവരാണ്\nഅപ്പോളോ 11 എന്ന അമേരിക്കൻ പേടകത്തിലേറി ചന്ദ്രനിലെത്തിയത്. ആദ്യം നീൽ ആം സ്‌ട്രോങ്ങും പിന്നീട് എഡ്വിൻ ആൾഡ്രിനും ചന്ദ്രന്റെ ഉപരിതലത്തിലിറങ്ങി. മൈക്കൽ കൊളിൻസ് ആണ് കൊളമ്പിയ വാഹനം നിയന്ത്രിച്ചത്. അമേരിക്കയുടെ പതാക അവർ ചന്ദ്രനിൽ നാട്ടി. 21മണിക്കൂർ 31 മിനിറ്റ് അവർ അവിടെ ചെലവഴിച്ചു. «ഒരു മനുഷ്യനെ സംബന്ധിച്ചിടത്തോളം വളരെ ചെറിയ ഒരു കാൽവയ്പ്പ്, മാനവരാശിക്ക് ഒരു വൻ കുതിച്ചുചാട്ടം »എന്ന നീൽ ആംസ്ട്രോങ്ങിന്റെ വാക്കുകൾ വളരെ അർത്ഥവത്താണ്.\n1957 ഒക്ടോബർ 4ന് റഷ്യയുടെ സ്പുട്നിക് 1 ബഹിരാകാശത്തു എത്തി. 1961ഏപ്രിൽ 12ന് റഷ്യക്കാരനായ യൂറി ഗാഗാറിൻ ബഹിരാകാശത്തു എത്തി. അദ്ദേഹം 108 മിനിറ്റ് കൊണ്ടാണ് ഭൂമിയെ ഒരു തവണ വലം വെച്ചത് . ഇതിനെതുടർന്നാണ് 1969 ലെ ചാന്ദ്രദൗത്യം നടക്കുന്നത്. ഇന്ത്യയുടെ ചന്ദ്രയാൻ പദ്ധതി ഈ ചെറിയ കാൽവയ്പ്പിന്റെ വലിയ കുതിച്ചു ചാട്ടമായിരുന്നു.1969 മെയ് 25ന് അന്നത്തെ പ്രസിഡന്റ് ആയിരുന്ന ജോൺ.എഫ്. കെന്നഡി നാസയുടെ അപ്പോളോ ബഹിരകാശ പദ്ധതി ആരംഭിക്കുന്നതായി പ്രഖ്യാപിച്ചു. ഈ ദശകത്തിന്റെ അവസാനം ഒരു അമേരിക്കൻ ശാസ്ത്രജ്ഞൻ ചന്ദ്രനിൽ എത്തുമെന്നും അദ്ദേഹം ഉറപ്പിച്ചു പറഞ്ഞു.\nചന്ദ്രനിലെ ഉപരിതല ഗുരുത്വാകർഷണം 1/6 ആണ്. അതായതു ഭൂമിയിൽ 60 കി. ഗ്രാം തൂക്കമുള്ള ഒരാൾക്ക് ചന്ദ്രനിലെ ഭാരം പത്തു ചന്ദ്രനെക്കുറിച്ചുള്ള പഠനത്തിന് സെലനോളജി എന്നും അതിന്റെ ശാസ്ത്രശാഖയെ സെലനോഗ്രാഫി എന്നും അറിയപ്പെടുന്നു ഇന്ത്യൻ ബഹിരാകാശ ഗവേഷണത്തിന്റെ പിതാവാണ് വിക്രം സാരാ ഭായി. ഡോക്ടർ ജഹാംഗീർ ഭാഭയാണ് ഇന്ത്യൻ ബഹിരാകാശ പരിപാടിയുടെ പ്രഥമ രൂപരേഖ തയ്യാറാക്കിയത്. ഇന്ത്യ വിക്ഷേപിച്ച ആദ്യത്തെ കൃത്രിമോപഗ്രഹം ആര്യാഭട്ട ആണ്. ഇന്ത്യയുടെ ആദ്യ ബഹിരാകാശ സഞ്ചാരിയാണ് രാകേഷ് ശർമ ആദ്യമായി ബഹിരാകാശത്തു എത്തിയ ഇന്ത്യൻ വനിത ഹരിയാനയിലെ കർണാൽ സ്വദേശിയായ കൽപന ചൗളയാണ്. ഏറ്റവും കൂടുതൽ സമയം ബഹിരാകാശത്തു കഴിഞ്ഞ വനിതയാണ് സുനിതാ വില്യംസ്-,3 22ദിവസം, 17മണിക്കൂർ,15മിനിറ്റ്. ഭാരതത്തിന്റെ ത്രിവർണ പതാക ചന്ദ്രോപരി തലത്തിൽ നാട്ടിയ ചന്ദ്രയാനിലെ പേടകമാണ് മൂൺ ഇമ്പാക്ട്പ്രോബ്. ഭൂമിയുടെയും ബഹിരാകാശത്തിന്റെയും അന്തരീക്ഷങ്ങളെ വേർതിരിക്കുന്ന രേഖയാണ് കാർമൻ രേഖ.\nകിലോ ആയിരിക്കും.നീൽ ആംസ്ട്രോങ്ങ് ചന്ദ്രനിൽ ഇറങ്ങിയ സ്ഥലം പ്രശാന്തസമുദ്രം, ലുണ9പര്യവേഷണം നടത്തിയ സ്ഥലമാണ് പ്രക്ഷുബ്\nധസമുദ്രം, അപ്പോളോ 15 ന്റെ പേടകമിറങ്ങിയ സ്ഥലം ജീർണതയുടെ\nചതുപ്പ് എന്നറിയപ്പെടുന്നു.ചന്ദ്രനിലെ ആഴം കൂടിയ ഗർത്തമാണ് ന്യൂട്ടൻ ഗർത്തം.ചന്ദ്രനിൽ ഇറങ്ങിയഏറ്റവും പ്രായം കുറഞ്ഞ വ്യക്തിയാണ് ചാൾ\nസ് ഡ്യൂക്കി.-36വയസ്സ്.ഏറ്റവും പ്രായം കൂടിയ വ്യക്തിയാണ് അലെൻ ഷെ\nഈ ചാന്ദ്ര ദിനത്തിൽ ജ്യോതി ശാസ്ത്രത്തിന്റെ പിതാവായ അരിസ്റ്റോട്ടിലിനെയും ലോക ബഹിരാകാശ ശാസ്ത്രത്തിന്റെ പിതാവായ അലക് സാണ്ടർ സിയോൾസ്കിയെയും നമ്മുടെ മിസൈൽ മാനായഎ. പി. ജെ.\nഅബ്ദുൽകലാമിനെയും എല്ലാം നന്ദിയോടെ സ്മരിക്കേണ്ടതാണ്.\nശാസ്ത്രം വളരെ വളരെ പുരോഗമിച്ചു കഴിഞ്ഞു. സ്വകാര്യ കമ്പനികളുമായിച്ചേർന്നു ബഹിരാകാശ യാത്ര നടത്തുന്നതിന് നാസ തീരുമാനിച്ചിരിക്കുന്നു. റിച്ചാർഡ് ബ്രാൻസൻ എന്ന ശതകോടീശ്വരൻ വെർജിൻ ഗലാക്റ്റിക്എന്ന തന്റെ ബഹിരാകാശകമ്പനിയുടെ വി. എസ്.എസ് യൂണിറ്റി റോക്കറ്റ് വിമാനത്തിൽ ഇന്ത്യൻ വംശജ സിരിഷ ബാൻഡ്ല, പൈലറ്റുമാരായ ഡേവ് മക്കേ,മൈക്കൽ മസൂച്ചി, ബെഥ്മോസസ്, കോളിൻ ബെന്നറ്റ് എന്നിവരുമായി സ്വന്തം നിലയ്ക്ക് ജൂലൈ 11ന് ബഹിരകാശം കണ്ടു തിരിച്ചെത്തി.11 മിനിറ്റ് ബഹിരകാശം ആസ്വദിച്ചു, മൂന്നു മിനിറ്റ് നേരത്തെ ഭാരമില്ലായ്മയും അനുഭവിച്ചു. ആമസോൺ സഹസ്ഥാപകനായ ജെഫ്ബെസോസ് സ്വന്തം ബഹിരാകാശ കമ്പനിയായ ബ്ലുഒറിജിന്റെ വാഹനത്തിൽ ജൂലൈ 20 ന് യാത്രയ്ക്ക് തയ്യാറായിരിക്കുന്നു, . അന്താരഷ്ട്ര ബഹിരാകാശ നിലയത്തിലേയ്ക്ക് യാത്രികരെ എത്തിക്കാൻ നാസയെ സാഹായിച്ച സ്പേസ്എക്സ് സ്ഥാപകൻ എലൺ മസ്ക് ആവട്ടെ ചൊവ്വയിലേയ്ക്കും ചന്ദ്രനിലേയ്ക്കും മനുഷ്യരെ എത്തിക്കാനുള്ള തീവ്ര ശ്രമത്തിലാണ്.ദിവസവും ബഹിരാകാശ വിനോദയാത്രയ്ക്ക് ഒരുങ്ങുകയാണ് കോടീശ്വരന്മാർ. അറുനൂറോളം പേർ ടിക്കറ്റ് ബുക്ക് ചെയ്‌തുകഴിഞ്ഞു. രണ്ടു ലക്ഷം മുതൽ രണ്ടരലക്ഷം ഡോളർ വരെയാണ് ടിക്കറ്റ് ചാർജ്.\nപണമുള്ളവർക്ക് ബഹിരാകാശത്തേയ്ക്ക് യാത്ര ചെയ്യാനുള്ള അവസരം വിദൂരമല്ല.\nPrevious articleടെക്സസിൽ നാലു പേർ വെടിയേറ്റു മരിച്ചു; പ്രതി വാഹനവുമായി കടന്നു, മുന്നറിയിപ്പ്…\nNext articleകൊച്ചിൻ ഷിപ്പ്‌യാഡിൽ, ആൾമാറാട്ടം നടത്തി ജോലിചെയ്തിരുന്ന അഫ്ഗാൻ സ്വദേശി പിടിയിൽ


സാങ്കേതിക തകരാറിനെ തുടർന്ന് കോഴിക്കോട് തീയറ്ററിൽ മാസ്റ്റർ പ്രദർശനം വൈകി; ആരാധകർ പ്രതിഷേധിക്കുന്നു | Metro Journal Online\nസാങ്കേതിക തകരാറിനെ തുടർന്ന് കോഴിക്കോട് അപ്‌സര തീയറ്ററിൽ മാസ്റ്ററിന്റെ പ്രദർശനം വൈകി. ഇതോടെ വിജയ് ആരാധകർ തീയറ്ററിന് മുന്നിൽ പ്രതിഷേധിച്ചു. പത്ത് മാസത്തെ ഇടവേളക്ക് ശേഷമാണ് തീയറ്റർ ഇന്ന് തുറന്നത്. പ്രൊജക്ടറിന് സംഭവിച്ച തകരാറിനെ തുടർന്നാണ് പ്രദർശനം വൈകിയത്.\nരാവിലെ തന്നെ നൂറുകണക്കിന് ആരാധകരാണ് തീയറ്ററിന് മുന്നിലെത്തിയത്. പ്രദർശനം വൈകിയതോടെ പ്രതിഷേധം ആരംഭിക്കുകയും പോലീസ് എത്തി ആരാധകരെ പിരിച്ചു വിടുകയുമായിരുന്നു. മറ്റൊരു പ്രൊജക്ടർ എത്തിച്ച് പ്രദർശനം നടത്താൻ ശ്രമിക്കുകയാണെന്ന് തീയറ്റർ ഉടമകൾ പ്രതികരിച്ചു\nഗംഗാ തീയറ്ററിലും സാങ്കേതിക പ്രശ്‌നങ്ങളെ തുടർന്ന് പ്രദർശനം തടസ്സപ്പെട്ടു. ആരാധകർ ബഹളം വെച്ച് പ്രതിഷേധിച്ചെങ്കിലും അൽപ്പസമയത്തിനകം തന്നെ തകരാർ പരിഹരിച്ച് ഷോ ആരംഭിച്ചു\n← സ്‌നേഹതീരം: ഭാഗം 9\n24 മണിക്കൂറിനിടെ രാജ്യത്ത് 15,968 പേർക്ക് കൂടി കൊവിഡ്; 202 പേർ മരിച്ചു →


UUKMA News ഈറനണിഞ്ഞ ഈ കണ്ണുകള് കണ്ടില്ലെന്നു നടിക്കാന് ഞങ്ങള്‍ക്കാവില്ല ... ഇവരുടെ കണ്ണുകള് തുടക്കാന് നിങ്ങളും സഹായിക്കില്ലേ? - UUKMA News ഈറനണിഞ്ഞ ഈ കണ്ണുകള് കണ്ടില്ലെന്നു നടിക്കാന് ഞങ്ങള്‍ക്കാവില്ല ... ഇവരുടെ കണ്ണുകള് തുടക്കാന് നിങ്ങളും സഹായിക്കില്ലേ? - UUKMA News\nഈറനണിഞ്ഞ ഈ കണ്ണുകള് കണ്ടില്ലെന്നു നടിക്കാന് ഞങ്ങള്‍ക്കാവില്ല … ഇവരുടെ കണ്ണുകള് തുടക്കാന് നിങ്ങളും സഹായിക്കില്ലേ?\nകഴിഞ്ഞ ആഴ്ച്ച ലണ്ടനിലെ ഫ്‌ലാറ്റില് മരിച്ചനിലയില് കണ്ടെത്തിയ തിരുവനന്തപുരം വട്ടിയൂര്‍കാവ് സ്വദേശി ശിവപ്രസാദ് (37) എന്ന ഹോട്ടല് തൊഴിലാളിയുടെ മൃതദേഹം നാട്ടില് കൊണ്ടുപോകാന് സര്‍ക്കാര് തലത്തില് ശ്രമങ്ങള് ഒരു വഴിക്കു നടക്കുമ്പോള് പോലും ഒരു സമൂഹം എന്ന നിലയില് നമ്മള് കുറച്ചുകൂടി ഉയര്‍ന്നു പ്രവര്‍ത്തിക്കേണ്ടതില്ലേ എന്നു ചിന്തിച്ചു പോകുന്നു.\nമരിച്ചു രണ്ടാഴ്ചയോളം മുറിയില് കിടന്നതിനു ശേഷമാണു ഭാര്യ വിളിച്ചു പറഞ്ഞു സുഹൃത്ത് പോയി ശവശരിരം കണ്ട് പോലീസില് അറിയിച്ചത് എന്നാണ് കിട്ടുന്ന വിവരം. ഇതില് നിന്നും ജീവിക്കാന് വേണ്ടി ഇവിടെ വന്നു എത്രമാത്രം ഒറ്റപ്പെട്ടാണ് അദ്ദേഹം ജീവിച്ചത് എന്നു നമുക്ക് മനസിലാകും.\nമരിച്ച ശിവപ്രസാദിനു രണ്ടു കുട്ടികളും ഭാര്യയും ഉണ്ട്. മൂത്ത കുട്ടി ആറാം ക്ളാസില്, രണ്ടാമത്തെ കുഞ്ഞിന് നാല് വയസു മാത്രം.\nഅച്ഛന്റെ പിറന്നാള് സമ്മാനം കാത്തിരുന്ന ചന്ദ്രമൗലിക്ക് നമുക്കൊരു സമ്മാനം കൊടുക്കാനാകുമോ ….\n”അമ്മെ അച്ഛന് എന്നാ വരുന്നേ, അമ്മയെന്തിനാ കരയുന്നേ ” നാലു വയസുകാരന് ചന്ദ്രമൗലിയുടെ ചോദ്യം കേട്ട് ഉള്ള ധൈര്യംവും ചോര്‍ന്നു തളരുകയാണ് ശിവയുടെ പത്‌നി ശാലു. അടുത്ത ചൊവ്വാഴ്ച മകനെ കാണാന് വീട്ടില് എത്തേണ്ട ശിവ ഇപ്പോള് അനാഥ ജഡമായി നമുക്ക് മുന്നില് ഉണ്ട് . മൃതദേഹം നാട്ടില് എത്തിക്കാന് ഉള്ള ശ്രമം അകാരണമായി വൈകുന്നു . ഈ മാസം 27 നു ചന്ദ്രമൗലി അച്ഛനില്ലാതെ പിറന്നാള് ആഘോഷിക്കണം . അവനു സമ്മാനം നല്കാന് ആരുണ്ട് ? മരണത്തിന്റെ തീവ്രത അറിയാന് പാകം ആയിട്ടില്ലാത്ത ആ മനസിന് ഇപ്പോള് നമ്മളാണ് എല്ലാമെല്ലാം ആകേണ്ടത്.\nലണ്ടന് മലയാളി ആണെങ്കിലും നാട്ടിലെ വീട്ടില് കമ്പ്യൂട്ടര്, ഇന്റര്‍നെറ്റ് ഒന്നുമില്ല , അടുത്തുള്ള കഫെ രാത്രിയില് തുറപ്പിച്ചാണ് പലപ്പോഴും എംബസിയിലേക്കും മറ്റും ആവശ്യപ്പെടുന്ന രേഖകള് സമയത്തിന് എത്തിക്കുന്നത്. വാടകവീട്ടില് താമസിക്കുന്ന ഭാര്യ ശാലുവിനും കുട്ടികള്‍ക്കും ഒരു കൈസഹായം ചെയ്യാന് നമുക്ക് കഴിയേണ്ടേ ? ഈ വിഷയം നേരത്തെ ഞങ്ങളുടെ ശ്രദ്ധയില്‍പെട്ടിരുന്നെങ്കിലും മറ്റുള്ള ഏതെങ്കിലും മലയാളി സമൂഹം ഇതു ഏറ്റെടുക്കുമെന്നും അതിനോട് സഹകരിക്കാമെന്നും ഞങ്ങള് വിചാരിച്ചിരുന്നു. നാളിതുവരെ ആരും മുന്‍പോട്ടു വന്നതായി കണ്ടില്ല . ഇവിടെ മുഖംതിരിച്ചു നില്‍ക്കാന് ഞങ്ങളുടെ മനസാക്ഷി അനുവദിക്കുന്നില്ല അതുകൊണ്ട് ഈ കടമ ഏറ്റെടുത്തു ഞങ്ങള് നിങ്ങളുടെ മുന്‍പില് വീണ്ടും കൈനീട്ടാന് നിര്‍ബന്ധിതരായിരിക്കുന്നു.\nഈ കുടുംബത്തെ നിങ്ങള് സഹായിക്കില്ലേ? ഞങ്ങള് പിരിക്കുന്ന മുഴുവന് പണവും ചെക്ക് മുഖേന നാട്ടില് കൊടുത്തുവിട്ടു ശിവയുടെ ഭാര്യക്കു കൈമാറും .ഇടുക്കി ചാരിറ്റി ഗ്രൂപ്പിനു വേണ്ടി ശാലുവിന്റെ സഹോദരനുമായി ബന്ധപ്പെട്ടത് ലണ്ടന് മലയാളി മനോജ് കുമാര് പിള്ളയാണ്. ശാലുവിന്റെ സഹോദരന്റെ ഫോണ് നമ്പര് താഴെ കൊടുക്കുന്നു\nസാധാരണ ഹോട്ടല് ജീവനക്കാര്‍ക്ക് യുകെയില് അത്ര ആകര്‍ഷക ശമ്പളം അല്ലെന്നതും ലണ്ടന് നഗര ഹൃദയത്തില് കുടുംബവുമായി താമസിക്കാന് ഉള്ള വരുമാനം ഇല്ലെന്നതും ഇദ്ദേഹത്തെ ഒറ്റയ്ക്ക് ജീവിക്കാന് പ്രേരിപ്പിച്ച ഘടകമാണ്. അദ്ദേഹത്തിന്റെ മരണം പുറത്തറിയാന് വൈകിയതും കുടുംബം കൂടെയില്ലെന്ന ഇതേ കാരണം കൊണ്ട് തന്നെയാണ്. നിങ്ങളാല് കഴിയുന്ന ഒരു സഹായം ഈ കുടുംബത്തിന് നല്‍കി സഹായിക്കണമെന്നു ഇടുക്കി ചാരിറ്റി ഗ്രൂപ്പിനു വേണ്ടി അപേക്ഷിക്കുന്നു .\nനിലവില് ഞങ്ങളുടെ അക്കൗണ്ടില് 420 പൗണ്ട് ബാലന്‍സുണ്ട്.\nഇതു മുന്‍പ് നടത്തിയ ചാരിറ്റിക്കു നല്‍കിയ ചെക്ക് കളക്ഷന് എടുത്തു പോകാത്തതാണ്. ഇന്നു മുതല് കിട്ടുന്ന മുഴുവന് പണവും ഞങ്ങള് ശിവയുടെ ഭാര്യക്ക് എത്തിച്ചു കൊടുക്കും എന്നറിയിക്കുന്നു\nഎല്ലാവരും സഹായിക്കണമെന്ന് ഒരിക്കല് കൂടി ഞങ്ങള് വിനയപൂര്‍വ്വം അഭ്യര്‍ത്ഥിക്കുന്നു..\nശാലുവിന്റെ സഹോദരന് സിജുവിന്റെ ഫോണ് നമ്പര് 00917907524671 . ചാരിറ്റിയുമായി ബന്ധപ്പെടുന്നതിനു വേണ്ടി സാബു ഫിലിപ്പ് 07708181997 ടോം ജോസ് 07859060320\nവാര്‍ത്ത: ടോം ജോസ്


Saudi ruler announces relief to foreigners Saudi Arabia says visa is free for another three months | പ്രവാസികള്‍ക്ക് ആശ്വാസമായി സൗദി ഭരണാധികാരിയുടെ പുതിയ പ്രഖ്യാപനം; വിസ മൂന്ന് മാസത്തേക്ക് കൂടി സൗജന്യമായി നീട്ടിനല്‍കുമെന്ന് സൗദി - Malayalivartha.com Widgets Magazine\n05 JULY 2020 08:16 PM IST\nപ്രവാസികൾക്ക് ആശ്വാസമാകുന്ന പുതിയ പഠനം; ഗൾഫ് രാഷ്ട്രങ്ങളിൽ കനത്ത ചൂട്, കനത്ത ചൂടും ഹ്യൂമിഡിറ്റിയും വൈറസിനെ ദുർബലമാക്കുമെന്ന് പുതിയ പഠനം\nരാജ്യത്ത് വിവിധ വിസകളില് വന്നവരുടെ വിസ കാലാവധിയും ഫൈനല് എക്‌സിറ്റ് വിസയുള്ളവര്‍ക്ക് രാജ്യം വിട്ടുപോകാനുള്ള കാലാവധിയുമാണ് മൂന്നുമാസത്തേക്ക് സൗജന്യമായി നീട്ടി നല്‍കും. സൗദി ഭരണാധികാരി സല്‍മാന് രാജാവ് പ്രഖ്യാപിച്ച ഇളവുകളുടെ ഭാഗമായി ആഭ്യന്തര മന്ത്രാലയമാണ് ഇക്കാര്യം വ്യക്തമാക്കിയത്. കൊവിഡ് മൂലമുണ്ടായ സാമ്ബത്തിക പ്രതിസന്ധി മറികടക്കാനുള്ള ഇളവുകളുടെ ഭാഗമായാണ് പുതിയ തീരുമാനം.\nഇത്തരത്തില് നീട്ടി നല്‍കുന്ന കാലാവധിയുടെ ഫീസുകള് സര്‍ക്കാര് വഹിക്കും. വിദേശികളുടെ വിസ പുതുക്കുന്നതോടെ അവരുടെ കീഴിലുള്ള ആശ്രിതരുടെ വിസ കാലാവധിയും നീട്ടികിട്ടും.\nറീ എന്‍ട്രി വിസയില് രാജ്യത്തിന് പുറത്തുപോയ വിദേശികളുടെ വിസ കാലാവധിയും ഇതോടെ പുതുക്കി ലഭിക്കും. റീ എന്‍ട്രി വിസ അടിച്ച് രാജ്യം വിടാന് സാധിക്കാത്തവര്‍ക്കും ഇതേ അനുകൂല്യം ലഭിക്കും. നേരത്തെ കൊവിഡ് വ്യാപനത്തിന്റെ തുടക്കത്തില് ഇഖാമയും മറ്റ് വിസകളും മൂന്നുമാസത്തേക്ക് സൗദിയില് സൗജന്യമായി പുതുക്കി നല്‍കിയിരുന്നു. ഇതിന്റെ കാലാവധി ഈ മാസം അവസാനിക്കാനിരിക്കെയാണ് ആനുകൂല്യം നീട്ടിയത്.\n1298 പേര്‍ക്ക് കോവിഡ്-19 ; തിരുവനന്തപുരം ജില്ലയില് 219 പേര്‍ക്ക് രോഗം; 800 പേര് രോഗമുക്തി നേടി; ചികിത്സയിലുള്ളത് 11,983 പേര്; ഇതുവരെ രോഗമുക്തി നേടിയവര് 18,337; 12 പുതിയ ഹോട്ട് സ്‌പോട്ടുകള് (4 minutes ago)\n26 ദിവസത്തെ ആശുപത്രി വാസം കഴിഞ്ഞു; ബച്ചൻ കുടുംബത്തിലെ നാല് പേരിൽ അഭിഷേക് ബച്ചൻ മാത്രം ആശുപത്രിയിൽ, ആശുപത്രി റൂമിലെ ചിത്രം പങ്കുവച്ച് താരം കുറിച്ച വാക്കുകൾ ചർച്ചയാകുന്നു (5 minutes ago)\nസ്വര്‍ണപണയ വായ്പ എടുത്താൽ കൂടുതൽ തുക ലഭിയ്ക്കും (17 minutes ago)\nകോവിഡ് നിരീക്ഷണത്തിലുള്ളയാൾ തൂങ്ങി മരിക്കാന് ശ്രമം; കയര്‍പൊട്ടി നിലത്തുവീണ യുവാവിനെ ആശുപത്രിയിലാക്കി (18 minutes ago)\nഒമാനില് കൊവിഡ് ബാധിച്ച് ഒരു പ്രവാസിമലയാളി കൂടി മരിച്ചു; കാസർകോട് കാഞ്ഞങ്ങാട് സ്വദേശി അഭീഷ് ആണ് മസ്‍കത്തില് വെച്ച് മരിച്ചത് (20 minutes ago)\n24 മണിക്കൂറിനിടെ 56,282 പുതിയ രോഗികൾ; രാജ്യത്ത് 5,95,501 ആളുകള് കോവിഡ് ബാധിതരായി ചികില്‍സയിലുണ്ടെന്ന് കേന്ദ്ര ആരോഗ്യമന്ത്രാലയം (35 minutes ago)\nതിരുവനന്തപുരം ജില്ലയില് അഞ്ചുതെങ്ങ് ലാർജ് കോവിഡ് ക്ലസ്റ്ററിൽ തീവ്രരോഗവ്യാപനം (36 minutes ago)\nസ്വപ്നാ സുരേഷിനെതിരെ പരാതി നല്‍കിയ ഉദ്യോഗസ്ഥനെ എയര്‍ഇന്ത്യ സസ്പെന്‍ഡ് ചെയ്തു (49 minutes ago)\nഅയോധ്യയിലെ രാമക്ഷേത്രം എന്ന പേരില് പ്രചരിക്കുന്നത് അക്ഷര്‍ദ്ധാം ക്ഷേത്രത്തിന്റെ ചിത്രങ്ങൾ (53 minutes ago)


Blog - Koyilandy News\nകൊയിലാണ്ടി: കാലവർഷം ശക്തമായതോടെ ജില്ലയിൽ വിവിധയിടങ്ങളിൽ മഴക്കെടുതികൾ മൂലമുള്ള ദുരന്തങ്ങൾ റിപ്പോർട്ട് ചെയ്തു. ഇതിനെ തുടർന്ന് ജില്ലയിൽ വിവിധയിടങ്ങളിൽ കണ്ട്രോൾ റൂം ആരംഭിച്ചു. 24 മണിക്കൂറും പ്രവർത്തിക്കുന്ന എമർജൻസി കൺട്രോൾ റൂമുകളാണ് പ്രവർത്തനമാരംഭിച്ചത്. മഴക്കെടുതികൾ മൂലം എന്തെങ്കിലും ബുദ്ധിമുട്ട് നേരിട്ടാൽ കൊയിലാണ്ടിയിലുള്ളവർ 0496- 2623100 എന്ന നമ്പറിൽ ബന്ധപ്പെടേണ്ടതാണ്. വടകര താലൂക്കിലുള്ളവർക്ക് 0496- 2520361 എന്ന\nകൊയിലാണ്ടി: തുടരെ തുടരെ വൈദ്യുതി പോകുന്നതിനാൽ കച്ചവടത്തിന് വരെ പ്രശ്നമാകുന്ന സ്ഥിതിയായതോടെ കെ.എസ്.ഇ.ബിക്ക് പരാതി നൽകി മർച്ചന്റ്സ് അസോസിയേഷൻ. വൈദ്യുതി പ്രശ്നത്തിൽ ശാശ്വത പരിഹാരം കാണണമെന്ന് അവശ്യപെട്ടാണ് അസിസ്റ്റന്റ് എൻജിനീയർക്ക് നിവേദനം നൽകിയത്. കൊയിലാണ്ടിയിലെ ഇപ്പോഴത്തെ വൈദ്യുതി പ്രതിസന്ധിയെ പറ്റി ചർച്ച ചെയ്തു. സബ്സ്റ്റേഷൻ ഇല്ലാത്തനത്താണ് പ്രധാന പ്രശ്നമെന്നും അത് വരാത്തിടത്തോളം പരിഹാരം കാണാനാവില്ലെന്നും അസിസ്റ്റന്റ്\nപയ്യോളി: പയ്യോളിയിൽ വാഹനം അപകടത്തിൽ പെട്ടു. ലോറി പറമ്പിലേക്ക് ഇടിച്ചു കയറിയ നിലയിലാണ് കണ്ടെത്തിയത്. ദേശീയ പാതയിൽ ബ്ലോക്ക് പഞ്ചായത്ത് ഓഫീസിനടുത്താണ് സംഭവം. അപകടത്തിൽ ആർക്കും പരിക്കില്ല. ഇന്ന് രാവിലെ ഏഴു മണിയോടെയാണ് വാഹനം പറമ്പിലേക്ക് ഇറങ്ങിയ നിലയിൽ കണ്ടെത്തിയത്. വടകര ഭാഗത്തേക്ക് വന്നു കൊണ്ടിരിക്കവെയാണ് അപകടം സംഭവിച്ചത്. ഡ്രൈവർ ഉറങ്ങി പോയതാകും കാരണമെന്ന് കരുതുന്നു.\nതിരുവനന്തപുരം: ബോണസ് പോയിന്റുകൾ സംബന്ധിച്ച് പ്രചരിക്കുന്ന വാർത്തകൾ തെറ്റാണെന്ന് വ്യക്തമാക്കി വിദ്യാഭ്യാസ വകുപ്പ് മന്ത്രി വി ശിവൻകുട്ടി. പ്ലസ് വൺ പ്രവേശനത്തിന് ബോണസ് പോയിന്റിനായി വിദ്യാർത്ഥികൾക്ക് നീന്തൽ സർട്ടിഫിക്കറ്റ് നൽകാൻ ആരെയും ചുമതലപ്പെടുത്തിയിട്ടില്ലെന്നും ഇതുമായി ബന്ധപ്പെട്ട് സർട്ടിഫിക്കറ്റ് നൽകാൻ ഒരു ഏജൻസിക്കും അധികാരം നൽകിയിട്ടില്ലെന്നും മന്ത്രി വ്യക്തമാക്കി. ഈ വർഷത്തെ ബോണസ് പോയിന്റുകൾ സംബന്ധിക്കുന്ന തീരുമാനമൊന്നും\nകോഴിക്കോട്: പണം പിൻ വലിക്കാൻ പറ്റുന്നില്ല, ഗൂഗിൾ പേ നടക്കുന്നില്ല, ഉച്ച മുതൽ ആശങ്കയിലായി സ്റ്റേറ്റ് ബാങ്ക് ഓഫ് ഇന്ത്യയിലെ ഉപഭോക്താക്കൾ. സെര്‍വര് തകരാറിനെ തുടര്‍ന്നാണ് എസ്ബിഐ ബാങ്കിംഗ് സേവനങ്ങള് തടസ്സപ്പെട്ടിരിക്കുന്നത് എന്നാണ് വിശദീകരണം. രാജ്യവ്യാപകമായി ബുദ്ധിമുട്ടുകൾ നേരിട്ടു. ശാഖകള് വഴിയുള്ള ഓണ്‍ലൈന് ഇടപാടുകളും തടസ്സപ്പെട്ടു. എടിഎം, യുപിഐ വഴിയുള്ള പണമിടപാടുകളും മുടങ്ങിയിട്ടുണ്ട്. തകരാര് ഉടന്\nPage 1 of 430 Older Posts


അതിര്‍ത്തിയില് അക്രമണം സ്ത്രീ കൊല്ലപ്പെട്ടു – Chandrika Daily\nBy chandrika Saturday August 12, 2017 15:54 pm\nഅതിര്‍ത്തിയില് അക്രമണം സ്ത്രീ കൊല്ലപ്പെട്ടു\nഅതിര്‍ത്തിയില് വ്യത്യസ്ഥ ആക്രമണങ്ങളില് സ്ത്രീ കൊല്ലപ്പെട്ടു. സൈനികര്‍ക്കും പരിക്ക്. നിയന്ത്രണം ലംഘിച്ച് പാകിസ്താന് സൈന്യം ഇന്ത്യന് ക്യാമ്പുകള്‍ക്ക് നേരെ വെടിയുതിര്‍ത്തു. ഇന്നലെയാണ് ജമ്മു കശ്മീരിലെ വിവിധയിടങ്ങളില് പാക്…\nഅതിര്‍ത്തിയില് വ്യത്യസ്ഥ ആക്രമണങ്ങളില് സ്ത്രീ കൊല്ലപ്പെട്ടു. സൈനികര്‍ക്കും പരിക്ക്. നിയന്ത്രണം ലംഘിച്ച് പാകിസ്താന് സൈന്യം ഇന്ത്യന് ക്യാമ്പുകള്‍ക്ക് നേരെ വെടിയുതിര്‍ത്തു. ഇന്നലെയാണ് ജമ്മു കശ്മീരിലെ വിവിധയിടങ്ങളില് പാക് സൈന്യവും തീവ്രവാദികളും അക്രമം അഴിച്ചു വിട്ടത്. പൂഞ്ചിലെ മെനന്ദറില് പാകിസ്താന് നടത്തിയ മോര്‍ട്ടാര് ഷെല് ആക്രമണത്തിലാണ് സ്ത്രീ കൊല്ലപ്പെട്ടത്. ഇന്നലെ രാവിലെ നടന്ന ആക്രമണത്തില് റാഖിയ (45) എന്ന സ്ത്രീയാണ് മരിച്ചതെന്ന് സൈനിക വക്താക്കള് അറിയിച്ചു. പുലര്‍ച്ചെ 5.20നായിരുന്നു ആക്രമണം. അതിര്‍ത്തിയില് നിന്നും തൊടുത്തുവിട്ട ഷെല്ലുകള് റാഖിയയുെട വീടിനു മേല് പതിക്കുകയായിരുന്നു. 6.45 ഓടെയാണ് പാക് സൈന്യം ആക്രമണം നിര്‍ത്തിയത്. ആക്രമണങ്ങളെ തുടര്‍ന്ന് അതിര്‍ത്തിയിലും ബന്ധപ്പെട്ട പ്രദേശങ്ങളിലും സുരക്ഷാ സൈന്യവും പൊലീസും സുരക്ഷ ശക്തമായി. കഴിഞ്ഞ ദിവസവും പാക് സൈന്യം വെടിനിര്‍ത്തല് കരാര് ലംഘിച്ചിരുന്നു.\nCategories: More, Views Tags: Kashmir


അമീര് കപ്പിനൊരുങ്ങി തുമാമ സ്റ്റേഡിയം; കാണികള്‍ക്ക് ഫാന് ഐഡി |Al Thumama Stadium ready for Amir's Cup; Fan ID to be introduced\nHomeNewsfeedഅമീര് കപ്പിനൊരുങ്ങി തുമാമ സ്റ്റേഡിയം; കാണികള്‍ക്ക് ഫാന് ഐഡി\nദോഹ: ഒക്ടോബര് 22ന് അമീര് കപ്പിന്റെ കലാശക്കളി നടക്കുന്ന അല് തുമാമ സ്റ്റേഡിയത്തില് മുഴുവന് ഒരുക്കങ്ങളും പൂര്‍ത്തിയായി. ലോക കപ്പിനായി ഒരുങ്ങിയ ആറാമത്തെ സ്റ്റേഡിയത്തിലാണ് അല് സദ്ദും അല് റയ്യാനും കൊമ്പുകോര്‍ക്കുന്നത്.\nഫൈനലിനുള്ള മുന്നൊരുക്കങ്ങളും ഫാന് കാര്‍ഡിന്റെയും മീഡിയ ബാഗിന്റെയും സവിശേഷതകളും സുപ്രിം കമ്മിറ്റി വാര്‍ത്താ സമ്മേളനത്തില് വിശദീകരിച്ചു. ഫൈനലില് പ്രവേശിച്ച ടീമുകളെ ഖത്തര് ഫുട്‌ബോള് അസോസിയേഷന് മാര്‍ക്കറ്റിങ് ആന്റ് കമ്യൂണിക്കേഷന്‍സ് ഡിപാര്‍ട്ട്‌മെന്റ് ഡയറക്ടര് ഖാലിദ് അല് കുവാരി അഭിനന്ദിച്ചു.\nഖത്തര് ഫുട്‌ബോള് അസോസിയേഷന് വെബ്‌സൈറ്റ് വഴി മല്‍സരത്തിനുള്ള ടിക്കറ്റുകള് കരസ്ഥമാക്കാം. 100 റിയാല്, 50 റിയാല്, 20 റിയാല് എന്നിങ്ങനെയാണ് ടിക്കറ്റ് നിരക്ക്. മല്‍സരം വീക്ഷിക്കാനെത്തുന്നവര് കോവിഡ് പ്രോട്ടോക്കോള് പാലിക്കണം.\nഅമീര് കപ്പ് ഫൈനല് മല്‍സരം നടക്കുന്ന സ്റ്റേഡിയത്തില് പ്രവേശിക്കുന്നതിനുള്ള സ്മാര്‍ട്ട് ടെക്‌നോളജി ഐഡന്റിഫിക്കേഷന് കാര്‍ഡ് ആണ് ഫാന് ഐഡി. ഈ കാര്‍ഡില് ദോഹ മെട്രോയില് സൗജന്യ യാത്ര ഉള്‍പ്പെടെ വിവിധ സേവനങ്ങള് ലഭ്യമാവും. അറബ് കപ്പിനും ഇതേ ഫാന് ഐഡി സംവിധാനം ഒരുക്കുന്നുണ്ട്.\nഒക്ടോബര് 7ന് മുമ്പ് രണ്ടാം ഡോസ് വാക്‌സിന് പൂര്‍ത്തിയാക്കിയവര്‍ക്കും 2020 ഒക്ടോബര് 21ന് ശേഷം കോവിഡ് വന്ന് ഭേദയമാവര്‍ക്കുമാണ് സ്‌റ്റേഡിയത്തില് പ്രവേശനം. 12 വയസ്സിന് താഴെയുള്ള കുട്ടികള്‍ക്ക് 48 മണിക്കൂറിനുള്ളില് എടുത്ത കോവിഡ് നെഗറ്റീവ് സര്‍ട്ടിഫിക്കറ്റ ഹാജരാക്കി കളി കാണാം. മാറാവ്യാധികള് ഉള്ളവര്, മൂന്ന് വയസ്സിന് താഴെയുള്ള കുട്ടികള് എന്നിവര് സ്റ്റേഡിയത്തില് വരുന്നത് ഒഴിവാക്കണമെന്ന് അധികൃതര് ആവശ്യപ്പെട്ടു.\nPrevious articleമുന് പ്രവാസി നാട്ടിൽ നിര്യാതനായി\nNext articleഐ എസ് ആർ ഒ ചാരക്കേസ്: നഷ്ടപരിഹാരം തേടി മറിയം റഷീദയും, ഫൗസിയ ഹസ്സനും സുപ്രീംകോടതിയിലേക്ക്\nmtp - November 22, 2021, 7:48 pm


ഇന്നും സമ്പൂർണ ലോക്ഡൗൺ: ഡി, സി വിഭാഗങ്ങളിൽ പരിശോധന കർശനമാക്കും – Kairali News | Kairali News Live l Latest Malayalam News\nസംസ്ഥാനത്ത് കൊവിഡ് നിയന്ത്രണത്തിൽ പൊലീസ് കർശനമായി ഇടപെടുന്നു.ഡി വിഭാഗത്തിൽ പെടുന്ന പ്രദേശങ്ങളിൽ ഒരു വഴി ഒഴികെ എല്ലാം അടക്കും. സി വിഭാഗത്തിൽ വാഹന പരിശോധന കർശനമാക്കാനും തീരുമാനം.\nസംസ്ഥാനത്ത് ഇന്ന് സമ്പൂർണ ലോക്ഡൗണാണ്. നഗരാതിർത്തി പ്രദേശങ്ങൾ ബാരിക്കേഡുകൾ വച്ച് പൊലീസ് പരിശോധന നടത്തും. രോഗവ്യാപനം തീവ്രമായ മേഖലകളിൽ മൈക്രോ കണ്ടെയ്ൻ‍മെൻറ് സോൺ രൂപീകരിച്ച് ഒരു വഴിയിലൂടെ മാത്രമാകും യാത്ര അനുവദിക്കുക. ഇതിനായി പഞ്ചായത്ത്, റവന്യൂ അധികൃതർ, സന്നദ്ധപ്രവർത്തകർ എന്നിവരുടെ സഹായം തേടും.\nസി വിഭാഗത്തിൽപ്പെട്ട സ്ഥലങ്ങളിൽ വാഹന പരിശോധന ശക്തമാക്കും.അത്യാവശ്യ മെഡിക്കൽ സേവനങ്ങൾക്കും അവശ്യ സർവീസ് വിഭാഗങ്ങളിൽ പെട്ടവർക്കും മാത്രമേ യാത്ര അനുവദിക്കൂ. കൃത്യമായ രേഖകൾ കാണിച്ച് വാക്സിൻ എടുക്കാൻ പോകുന്നവർക്കും യാത്ര ചെയ്യാം.\nമെഡിക്കൽ സ്റ്റോറുകളും പാൽ, പച്ചക്കറി, അവശ്യഭക്ഷണ സാധനങ്ങൾ വിൽക്കുന്ന കടകളും തുറന്ന് പ്രവർത്തിക്കാം. ഹോട്ടലുകളിൽ ഹോം ഡെലിവറി മാത്രമേ അനുവദിക്കൂ. ചായക്കടകൾ, തട്ടുകടകൾ എന്നിവ പ്രവർത്തിക്കാൻ പാടില്ല.\nതുറന്ന് പ്രവർത്തിക്കാൻ അനുവാദമുള്ള വ്യാപാര സ്ഥാപനങ്ങൾ സമയക്രമവും കൊവിഡ് പ്രോട്ടോകോളും കർശനമായി പാലിക്കേണ്ടതാണ്. ഇത് പരിശോധിക്കുന്നതിനായി കൂടുതൽ പട്രോളിങ് സംഘങ്ങളെ നിയോഗിച്ചു. അതേസമയം പ്രതിരോധ പ്രവർത്തനങ്ങൾ ശക്തമാക്കുന്നതിന് ഡിവൈഎസ്പിമാരുടെയും അസിസ്റ്റൻറ് കമ്മീഷണർമാരുടെയും നേതൃത്വത്തിൽ കൊവിഡ് സബ് ഡിവിഷനുകൾ രൂപീകരിക്കാൻ തീരുമാനമായി.